
CUVÂNT ÎNAINTE 



Cu mila Bunului Dumnezeu şi cu rugăciunile 
Maicii Domnului, iese de sub tipar şi al optulea 
volum din seria cărţilor Ne vorbeşte Părintele 
Cleopa. 

Preacuvioşia sa a plecat la Domnul de câteva 
luni, dar, prin cărţile şi cuvintele sale, el vorbeşte 
tainic cu fiecare şi se roagă pentru toţi fiii săi 
duhovniceşti şi pentru cei care îi cer ajutorul. Deci, 
aşa cum se roagă Părintele Cleopa pentru noi, şi 
noi suntem datori să ne rugăm pentru el, cerând 
mila lui Dumnezeu şi iertare de păcate, ca să 
dobândim cu toţii cereasca împărăţie. 

Continuând tipărirea cuvintelor duhovniceşti 
ale Părintelui Cleopa, din seria sus-amintită, în 
volumul de faţă am introdus mai întâi o minunată 
predică la Naşterea Sfanţului Ioan Botezătorul, 
rostită de sfinţia sa la hramul Schitului Sihla, în 
vara anului 1980. 

Ţinând seamă de situaţia critică de decădere 
morală a copiilor noştri, am grupat câteva teme, 
privind creşterea copiilor în frica Domnului, cu 
exemple de neascultare faţă de părinţi şi consecinţa 
acestui păcat strigător la cer, care are grele urmări 
atât în lumea aceasta, cât şi dincolo de mormânt, în 
chinurile iadului. 

Apoi am adăugat, în mod selectiv, şi alte 
cuvinte duhovniceşti netipărite până acum, dintre 

< are amintim: „Treptele urcuşului duhovnicesc", o 
istorioara înfricoşată cu femeile care fac avort, 
„însemnătatea celor şapte Laude ale Bisericii", 
„Despre treptele mâniei", o minune cu mutarea 
Muntelui Adar, darurile şi Acoperământul Maicii 
Domnului şi cântarea Axionului; „Potopul cu apă 
şi potopul cu foc", „Cele patru ispite din vremea 
morţii" şi, la urmă, am completat cu răspunsuri 
date la unele întrebări ale credincioşilor, incluse în 
tema „Sfaturi duhovniceşti". 

Suntem încredinţaţi că şi acest volum de 
cuvinte duhovniceşti ale iubitului nostru părinte. 
Arhimandritul Cleopa Ilie, va fi de mare folos 
credincioşilor noştri iubitori de Hristos. De aceea 
stăruim să continuăm această serie până la epui- 
zarea învăţăturilor care ne-au rămas înregistrate de 
la Părintele Cleopa. 

Fie ca Bunul nostru Mântuitor să odihnească 
sufletul Părintelui Cleopa în ceata sfinţilor Săi, ca 
să se roage neîncetat pentru noi toţi, care ne mân- 
gâiem din frumoasele sale învăţături duhovniceşti. 



Arhimandrit Ioanichie Bălan 



Sfânta Mănăstire Sihăstria, 

Naşterea Sfanţului loan Botezătorul, 

24 iunie 1999 



PREDICĂ LA NAŞTEREA 
SFÂNTULUI IOAN BOTEZĂTORUL 



Iubiţi credincioşi. 

Se spune în tradiţie că Sfanţul Apostol şi 
Evanghelist Luca a fost pictor şi^ doctor, cum îl 
numeşte marele Apostol Pavel: închinase vouă 
Luca, doctorul cel bun. 

Dar noi vedem că nu numai doctor şt pictor a 
fost, ci şi mare scriitor. Dacă aţi ascultat cu multă 
atenţie dumnezeiasca Evanghelie de astăzi, atât de 
frumos descrie el aceasta unui oarecare Teofil, 
prieten ales al său, încât nu mai este nevoie de 
nimeni ca s-o tâlcuiască. Că aşa de frumos spune, 
cum aţi auzit de la început, toată istoria naşterii şi 
zămislirii Sfanţului loan Botezătorul şi minunile 
care s-au întâmplat atunci. 

Tocmai de aceasta nu ne vom opri mult asupra 
tâlcuirii Evangheliei, că aţi auzit-o cu toţii explicată 
uşa de frumos şi luminat. Vom vorbi numai câteva 
cuvinte la naşterea dumnezeiescului loan Boteză- 
torul şi înaintemergătorul şi despre cine a fost el. 

Aţi auzit ce spune Mântuitorul în Sfânta 
l 1 vanghelie: Aşa să lumineze lumina voastră înain- 
tea neamurilor, ca, văzând oamenii faptele voastre 
• de bune, să slăvească pe Tatăl vostru Cel din 
ceruri. Cine a fost o lumină mai mare ca loan 
liotczătorul? 

Şi ca să aflăm cine a fost el, să întrebăm direct 
pe Hristos, Mântuitorul lumii. Care le spunea atunci 
ucenicilor Săi şi la tot poporul: Ce-aţi ieşit să vedeţi 
în pustie? Au doară trestie clătinată de vânt? Dar 
ce-aţi ieşit să vedeţi? Au doară om îmbrăcat în 
haine moi? Iată, cei ce petrec în haine scumpe şi în 
desfătare sunt în casele regilor? Dar ce aţi ieşit să 
vedeţi? Au doară prooroc? Şi apoi le explică: 
„Dacă aţi ieşit pentru aceasta, să ştiţi că mai mult 
decât prooroc este Ioan Botezătorul!" Apoi, arătând 
cine este Ioan, zice că, din toţi cei ce s-au născut 
din femei până la el, nimeni nu este mai mare ca 
Ioan Botezătorul. 

Dacă ar fi spus un prooroc acest adevăr, un 
patriarh, un apostol, un sfanţ, ar trebui să-I credem; 
dar când spune Ziditorul proorocilor şi Dumnezeul 
proorocilor că Ioan este cel mai mare om născut din 
femeie, cine poate să se îndoiască de acest adevăr? 

Pe acest dumnezeiesc prooroc, mai înainte 1-a 
vestit Isaia, zicând: Iată, Eu trimit pe îngerul Meu 
înaintea feţei Tale, care va găti calea Ta înaintea 
Ta. Şi iarăşi: Glasul celui ce strigă în pustie, gătiţi 
calea Domnului, drepte faceţi cărările Lui. 

Dar de ce 1-a numit înger? Pentru că viaţa lui s-a 
asemănat foarte mult îngerilor celor fără de trup. 
Nu era la Ioan avere, nu era lux, nu erau mâncări 
alese; nu era la Ioan viaţă împătimită către trup, ci 
cu totul dezlegat de trup trăia pe pământ, ca un 
înger. Se hrănea cu acride şi miere sălbatică. 

Ioan mânca muguri de copaci şi miere sălbatică 
care o fac viespile şi albinele sălbatice prin nişte 
stânci şi este foarte amară. Deci aceasta era hrana 

de toate zilele a acestui dumnezeiesc prooroc, şi era 
îmbrăcat cu o piele de cămilă şi încins cu curea. Şi 
a ieşit pe malurile Iordanului, când a fost trimis la 
vremea propovăduirii, şi a început să strige: 
Poeâiţi-vâ, că s-a apropiat Împărăţia Cerurilor! 

Iată ce este mai mare în lume! Nu dregătoria. 
Nu bogăţia. Nu cinstea de la oameni. Ci fapta cea 
bună; virtutea este mai slăvită şi în cer şi pe 
pământ, şi de Dumnezeu şi de oameni. 

Auzind oamenii din Iudeea şi din Samaria şi din 
tot Ierusalimul că a ieşit un prooroc pe prundurile 
Iordanului şi predică apropierea împărăţiei Cerului, 
mergeau la el şi erau botezaţi de Ioan în Iordan, 
'ielea cea de cămilă a lui Ioan cu care era îmbrăcat, 
cureaua cea de pe mijlocul său, viaţa lui îngerească 
şi sfântă, lepădarea lui de toate ale veacului de 

acum, au atras toată Palestina la el. 

Veneau la Ioan cei ce dormeau pe paturi 
ipodobite cu nestemate, cu fildeş de elefant; cei 
învăţaţi să doarmă pe saltele şi pe cearşafuri, până 
;i cei cu coroana pe cap, că şi Irod a venit, atunci 
când Ioan 1-a mustrat în faţa poporului, zicând: Nu 
te cade, o, Iroade, să trăieşti cu cumnată-ta, cu 
femeia fratelui tău. 

Veneau pe prundurile Iordanului şi dormeau pe 
nisip noaptea, ca să asculte de dimineaţă până seara 
pe acest om mai presus de om, pe acest înger în 
trup, care s-a lepădat cu totul de ale veacului de 
acum şi venise ca un înger al Domnului să 
vestească venirea lui Hristos pe pământ. 

Deci Ioan a fost cel mai mare om născut din 
femeie, înger cu trup şi înaintemergător. El s-a 

învrednicit să se atingă cu mâna sa cea dreaptă de 
creştetul Stăpânului Hristos. Am văzut mâna lui în 
Sfanţul Munte al Atonului, la Mănăstirea Dionisiu, 
într-un toc de aur, dat de Neagoe Basarab al nostru 
în schimbul moaştelor Sfanţului Nifon, Patriarhul 
Constantinopolului. Este galbenă ca ceara. 

La Bobotează, când se face aghiazmă, părinţii 
de la Athos nu mai bagă Sfânta Cruce, ci iau mâna 
Sfanţului Ioan şi o bagă în vase cu apă de izvor, 
zicând: „In Iordan botezându-Te Tu, Doamne...". 
Şi dacă are să fie pace în Grecia şi belşug, când o 
scoate din apă, mâna se deschide singură şi iar se 
închide de trei ori, semn că Dumnezeu este cu 
această mână care s-a atins de creştetul Său în 
Iordan. 

Iubiţilor mei fraţi, dacă trebuie să cinstim pe 
Maica Domnului, care-i mai presus şi decât Ioan 
Botezătorul, că L-a născut pe Hristos cu trup, apoi 
al doilea după dânsa trebuie să-1 cinstim pe Sfântul 
Ioan Botezătorul. Deci să nu fie casă de creştini 
unde să nu fie icoana Sfântului Ioan Botezătorul şi 
unde să nu vă rugaţi acestui mare prooroc şi înger 
în trup şi înaintestătător al tuturor cetelor drepţilor, 
cum îl numeşte Biserica. 

Aceste puţine cuvinte am zis la naşterea 
dumnezeiescului Botezător şi înaintemergător, iar 
acum vă mut cu mintea în altă parte. 

Care aţi fost aseară la priveghere, aţi auzit trei 
paremii . Una se referea la Avraam şi Sarra, alta la 
mama lui Samson, Manoe, şi alta la naşterea Maicii 
Domnului, din dumnezeieştii Părinţi Ioachim şi 

Ana, care se leagă foarte mult de naşterea Sfanţului 
Ioan Botezătorul. 

Sinaxarul Bisericii şi sfinţii dumnezeieşti 
părinţi au aşezat toate aceste paremii în preajma 
Naşterii Sfanţului Ioan Botezătorul. Că toate arată 
că aceşti oameni prealuminaţi şi sfinţi - Avraam şi 
Sarra, Sfinţii Ioachim şi Ana, şi Sfanţul Prooroc 
Zaharia cu Elisabeta - au născut numai prin 
rugăciune, prin post şi milostenie şi numai oameni 
aleşi, drepţi şi sfinţi. Deci scopul cuvântului 
priveşte în altă parte şi vom începe să vă spunem. 

Câtă osteneală au făcut Sfinţii şi Dumnezeieştii 
'ărinţi Ioachim şi Ana precum şi Sfanţul Prooroc 
'aharia şi Elisabeta, pentru că treceau zilele lor şi 
DU aveau fii. Scârbă mare era în Legea Veche să nu 
;ii copii; pentru că cei ce nu aveau copii în Legea 
Veche se socoteau oameni blestemaţi, pomi 
neroditori, oameni de la care darul lui Dumnezeu 
i depărtat şi i-a lăsat seci, fără copii. 

Dimpotrivă, cei ce aveau familie mare şi copii 
mulţi, cum a avut Patriarhul Iacov, doisprezece 
feciori, care s-au numit toţi patriarhi, era un semn 
marc şi o binecuvântare. Că o familie numeroasă 
este binecuvântată de Dumnezeu. De aceea aceşti 
dumnezeieşti oameni sfinţi, fiind sterpi, nu numai 
i .1 primeau necinste de Ia popor, dar chiar când se 
duceau cu jertfe la Sion în biserică, nu le erau 
pi unite jertfele. De ce? „N-aveţi copii. Nu sunteţi 
binecuvântaţi de Dumnezeu, că sunteţi sterpi, pustii 
i le darul Lui, că n-aveţi copii". 

De aceea cu multă jale şi plângere se întorceau 
înapoi defăimaţi de preoţi, de arhierei şi de toi 

poporul pentru nerodirea lor, că nu aveau copii. Dar 
cu osteneală, cu rugăciuni, cu milostenii şi cu multă 
facere de bine s-a rânduit, ajutându-le Preasfântul 
Dumnezeu, ca aceşti oameni să aibă fii. Şi pe cine? 
Pe cea mai mare împărăteasă a Heruvimilor şi a 
Serafimilor, pe Maica Domnului, şi pe Sfanţul Ioan 
Inaintemergătorul, cum am spus, cel mai mare om 
născut din femeie. 

Dar să revenim acum la noi. Unde-i mintea 
acelor femei care se gândesc nu să aibă copii, ci să 
nu aibă? Unde-i mintea acelor părinţi care nu 
postesc, nu se roagă şi nu fac milostenie, cerând 
„Dă-ne nouă, Doamne, copii!", ci, dimpotrivă, stau 
împotriva planului de creaţie al lui Dumnezeu, să 
nu aibă copii sau să aibă mai puţini? 

Vai de noi şi de noi! Dacă toate păcatele noastre 
strigă la cer să vină mânia Domnului peste noi, cel 
mai mare păcat care este astăzi în lume şi cel mai 
cumplit, care va grăbi urgia lui Dumnezeu peste 
omenire, este uciderea de copii. 

Omule, dacă tu ai semănat în ţarina ta porumb, 
grâu, orz, ovăz, cartofi, ce-ai pus, şi te-ai ostenit să 
pui sămânţa ta acolo, să ari, să semeni, ţi-ar părea 
bine dacă unul ar veni în batjocură şi ar strica 
sămânţa ta, ar zvârli ţărâna într-o parte şi-n alta, ar 
merge cu vitele pe acolo sau cu altceva şi ar 
distruge semănătura ta? Nu te-ai duce să te iei la 
bătaie cu el, sau să-1 dai în judecată, că ţi-a stricat 
osteneala ta — omeneşte vorbind — , ţi-a stricat 
sămânţa ta din ogor, care nădăjduiai să crească, să 
facă roade, să ai cu ce te hrăni la anul viitor? Nu-i 
adevărat aşa? 

Dar oare nu se supără Dumnezeu când seamănă 
şi tu strici sămânţa Lui? Ce zice apostolul? Arătura 
a lui Dumnezeu suntem. Da. Toată lumea este ară- 
tura şi ţarina lui Dumnezeu. Dar în această ţarină şi 
arătură, Dumnezeu seamănă. Ce seamănă? Sămânţa 
omenească, prin bărbat, în mitrasul femeilor. 

Auzi cui ne punem împotrivă? Auzi cui îi stăm 
împotrivă când facem avorturi şi distrugem sămânţa 
dată de Dumnezeu în pântecele nostru? Ai auzit 
cui? Lui Dumnezeu, Care a semănat. Oare nu ne va 
trage la judecată? Oare nu ne va condamna cu dracii 
la muncă veşnică, pentru că stricăm semănătura Lui 
pe care o seamănă? Ce-a zis Adam când a dobândit 
primul fiu? Iată, am dobândit om prin Dumnezeu! 

în Hronograful lui Chedrinos, o carte foarte 
veche, tradusă în româneşte de Veniamin Costachi 
la anul 1837, în Mănăstirea Neamţ, se arată că bieţii 
Adam şi Eva, după ce au fost scoşi din Rai, au ieşit 
;i poarta Raiului, dar acolo a pus Dumnezeu Heru- 
i cu sabie de foc, să nu se atingă nimeni, nici să 
mai intre om înapoi în Rai. Şi s-au rugat o sută de 
ani Adam şi Eva: „Doamne, am greşit! Dă-ne voie 
înapoi în Rai! Să venim înapoi în Raiul desfătării. 
Cel preadulce şi preasfânt". 

După o sută de ani, s-a arătat Arhanghelul 
< iavriil lui Adam şi Evei şi le-a zis: „Luaţi-vă de-o 
grijă, pentru că aţi călcat porunca, Dumnezeu v-a 
t de canon pe pământ! Tu, Adame, cunoaşte pe 
Eva şi veţi naşte fii". Evei i-a dat Dumnezeu canon, 
zicând: înmulţind voi înmulţi durerile tale, şi întru 
dureri vei naşte fit Iar pentru Adam, alt canon. A 
blestemat pământul, zicând: Blestemat să fie 

pământul pentru tine! ...Spini şi pălămidă să 
rodească pământul tău...! în sudoarea feţei tale îţi 
vei câştiga pâinea cea de toate zilele, cum vedem 
până azi. 

Nu putem scăpa de blestemul şi de porunca lui 
Dumnezeu. Femeia care încearcă să înlăture durerea 
naşterii şi să trăiască numai în plăcere cu bărbatul 
său, sau bărbatul care-i porunceşte femeii să 
împiedice naşterea, sunt cei mai mari criminali- Se 
abat de la porunca cea dintâi a lui Dumnezeu, când 
i-a spus femeii: înmulţind voi înmulţi durerile tale, 
întru dureri vei naşte fii. Şi i-a mai dat un canon: şi 
întoarcerea ta către bărbatul tău. 

Adică femeia să asculte de bărbat toată viaţa ei. 
De aceea şi marele Apostol Pavel spune: Femei, 
supuneţi-vă bărbaţilor voştri, ca întru Domnul Şi 
auzi: „Femeie, supune-te capului tău!" Că bărbatul 
este cap al femeii, precum şi Hristos este cap al 
bărbatului. 

Ai văzut vreodată vreo femeie cu două capete? 
Nu se poate. Bărbatul este cap şi femeia este trup. 
De aceea zice: Femeia trupul său nu-l stăpâneşte, 
ci bărbatul. Iar acea nebună care caută după alt 
bărbat, se poate gândi că poate să aibă două capete? 
Nu. Unul ţi-a dat Dumnezeu prin cununie. Şi cu 
două capete nu vei fi în veac. 



Fraţilor, cuvântul care urmează vă va arăta 
primejdia cea mare a acestui cumplit păcat. Cum 
putem opri în ziua de azi cumplitul păcat al 
avorturilor şi prin ce mijloace? Acest păcat distruge 
lumea. Nu numai că distruge natalitatea popoarelor, 

dar distruge sufletele şi atrage urgia lui Dumnezeu 
pe pământ. 

Deci, lasă lucrul lui Dumnezeu! Lasă ţarina şi 
arătura lui Dumnezeu aşa cum o seamănă El! Mai 
acum trei-patru zile am mărturisit pe un preot şi o 
preoteasă şi un alt preot tânăr şi altă preoteasă. Un 
preot care are 15 copii, din judeţul Suceava, foarte 
evlavios, frate cu Părintele Argatu de la Bucureşti. 
Şi o întreb pe preoteasă: „Câţi ani ai, mamă?" „Am 
47 de ani". „Câţi copii ai?" „Am 15, părinte". Are 
copii preoţi, preotese, ingineri, doctori; are două 
fete la facultate, un băiat pe la seminar... 

Ai auzit o femeie cu frică de Dumnezeu? „Dar 
ai omorât vreo unul?" „Nu mi-a murit nici unul. 
Nici nu m-am gândit. Doamne fereşte, să fac 
crimă". Vedeţi cum este o femeie cu frica lui 
Dumnezeu? Oare ce va zice în ziua judecăţii, că la 
II Corinteni, 6 cu 2, auziţi ce spune Scriptura? Au 
nu ştiţi că sfinţii vor judeca lumea? Cum au să 
judece lumea sfinţii? 

lată cum, zice Sfanţul Ioan Gură de Aur: „Când 
ai să spui tu că n-ai putut să creşti copii, ai să vezi 
milioane de sfinţi care strălucesc ca soarele şi care 
flU avut şi copii şi au fost şi sfinţi". Deci aşa vor 
judeca sfinţii lumea, cu poziţia lor faţă de cei 

păcătoşi. 

Fraţilor, să ştiţi un lucru: Păziţi-vă foarte tare, 
să nu spuneţi în gândul vostru cum îmi spune câte o 
femeie la mărturisire: „Da, părinte, l-am avortat, dar 
era numai de o lună sau de trei săptămâni!" 

Ce-ai zis? De trei săptămâni? Iată ce spune 
Slăntul Anastasie Sinaitul: „Precum când tună şi 
fulgeră, odată auzi tunetul şi odată vezi lumina 

fulgerului, aşa în clipa când s-a zămislit copilul se 
zideşte în el şi trupul şi sufletul lui, într-o formă ca 
o sămânţă de cânepă sau poate mai mic, dar în 
aceeaşi vreme. 

Teoria originii sufletelor noastre este întreită: 

- A fost teoria cu preexistenţianismul lui 
Origen cel blestemat, în care zice că sufletele au 
existat din veac şi au fost pedepsite în trupuri. 

- Este teoria cu traducianismul la Tertulian, 
care zice că sufletul s-ar fi tras din sufletul 
părinţilor. Şi această teorie a căzut în faţa Bisericii. 

- Şi a treia teorie, adevărată după toată 
Biserica, este creaţionismul. Dumnezeu creează 
sufletul şi trupul în clipa când s-a zămislit el în 
pântecele maicii lui. 

Şi dacă după zămislire, la un ceas, vei face ceva 
ca să strici naşterea, eşti ucigătoare de om şi 
criminală. Ori îl ucizi de 30 de ani, ori îl ucizi la un 
ceas după ce s-a zămislit este acelaşi păcat; că 
intenţia una este: să omori copilul, să omori omul. 
Că Dumnezeu nu se uită la întâmplare, ci la intenţia 
cu care faci păcatul. 

Tot aşa păţesc şi cele care se păzesc să nu facă 
copii. Este ia fel cu cele ce fac avort. Se opresc 
prima dată doi ani, iar dacă tot se mai păzesc, şase 
ani şi apoi mai mult. 

N-aveţi voie să stricaţi zidirea lui Dumnezeu, 
semănătura şi ţarina Lui. Lasă-I să se nască! Lasă-1 
să crească! îmi spui că eşti săracă, că eşti bolnavă, 
că ţi-a spus doctorul că ai să mori! Dar care-i jertfa 
ta? Care-i datoria ta? Nu să mori născând? De ce 
Biserica te pregăteşte înainte de naştere pentru 
moarte? Că dacă ar fi o femeie oprită de Sfintele 



Taine 20 de ani, dacă-i gravidă, gata, i se dă voie să 
se împărtăşească. De ce a făcut Biserica aşa? 

Ii dă voie să ia Preacuratele Taine, că o 
pregăteşte de moarte. Câte păcate ar avea o femeie 
însărcinată, dacă moare spovedită şi împărtăşită cu 
Preacuratele Taine, toate, toate i se iartă dacă ar 
muri născând. Femeia când moare născând, moare 
pe altarul jertfei. Se jertfeşte pentru Hristos. Este 
muceniţă şi martiră. De aceea ne-a învăţat 
Apostolul Pavel: Femeia se va mântui prin naştere 
defii. 

Deci nu daţi loc mâniei lui Dumnezeu cu 
pricinile voastre! Că ţi-a spus doctorul că eşti slabă, 
că nu poţi purta sarcina, să-ţi facă operaţie. Nu! Cu 
credinţă în Dumnezeu du-te la masa naşterii! Du-te 
acolo la maternitate: „Doamne, dacă am să trăiesc, 
am să fiu mama acestui copil. Dacă nu, vreau să 
mor, să dau viaţă copilului, ca să trăiască copiii". 

Fericită şi de trei ori fericită este mama aceea 
care moare născând; îşi pune viaţa ca să dea viaţă 
copilului său. Muceniţă şi martiră este şi în rând cu 
apostolii şi martirii se duce, pentru că a avut 
credinţă tare în Dumnezeu, nu să ucidă copilul, ci 
să-1 nască, chiar cu riscul de a muri ea. 

Mare urgie a lui Dumnezeu vine peste casa şi 
femeia aceea care îşi omoară copiii. 

Dumnezeu, pentru rugăciunile Preacuratei 
Născătoare de Dumnezeu şi pururea Fecioarei Măria, 
cu ale cinstitului slăvitului Prooroc înaintemergă- 
lorul şi Botezătorul Ioan, a cărui sfântă naştere o 
prăznuim astăzi, şi pentru ale tuturor sfinţilor, să ne 
miluiască, să ne mântuiască pe noi ca un bun şi 
iubitor de oameni. Amin. 

O ISTORIOARĂ ÎNFRICOŞATĂ 
DESPRE AVORTURI 

Toate păcatele sunt păcate grele şi toate păca- 
tele se numesc de marele Apostol Pavel „lucruri ale 
întunericului". Că auzi ce zice: Lepădaţi dar 
lucrurile întunericului. Apoi începe să le numere: 
desfrânarea, lăcomia, beţia, hula, necredinţa... Tot 
păcatul întunecă pe om, dar uciderea este un păcat 
şi împotriva Duhului Sfanţ şi strigător la cer, şi poţi 
să spui acestui păcat cum vrei. Că ce este mai 
scump la fiecare vietate decât viaţa? 

Nu vezi mata că şi o furnică şi un ţânţar şi o 
muscă, o jivină cât de mică, ea vrea să-şi salveze 
viaţa. Fuge, aleargă, se păzeşte să nu o omori. Dar 
omul, care-i chipul şi asemănarea lui Dumnezeu, 
cât de scumpă este viaţa lui înaintea Tatălui ceresc? 

Dacă ar fi omul fiară, n-ar fi o pagubă mare, că 
o fiară este mult inferioară omului, dar omul este 
chipul şi asemănarea lui Dumnezeu. De aceea cei ce 
fac avorturi distrug chipul lui Dumnezeu din om', 
icoana Preasfintei Treimi pe pământ, şi este foarte 
mare păcat. 

De aceea sfătuim pe cei ce-au căzut în acest 
păcat, ca să se silească cu toată puterea să se 
mărturisească şi să-şi facă canonul în lumea 
aceasta, ca nu cumva dincolo să-1 facă veşnic. S-a 
prea înmulţit păcatul acesta şi este strigător la cer, 
şi aduce osândă vremelnică şi veşnică şi în veacul 
de acum şi în cel viitor. Ia să vă spun o întâmplare 
adevărată şi înfricoşătoare: 



ti i 






Intr-una din zile, m-am pomenit aici la mine cu 
o doamnă bine, care a venit şi a căzut în genunchi şi 
a început a plânge: 

- Ce este, doamnă? 

- Vai de mine, sunt de la Bucureşti, am venit cu 
mare greutate şi cu mare necaz aici. 

- Dar ce s-a întâmplat? 

- Eu sunt fată de preot, a zis, şi s-a întâmplat de 
m-a luat în căsătorie un mare funcţionar. Eu i-am 
spus că nu merg după dânsul. Eu sunt fată de preot 
şi sunt credincioasă. Am crescut în credinţa creştină 
ortodoxă, în frica lui Dumnezeu, dar el nu crede în 
Dumnezeu. El a spus: „Eu nu cred, dar îţi dau voie 
ţie să faci ce vrei: roagă-te, mergi la biserică, 
posteşte, fă milostenie, roagă-te şi acasă. Fă tot ce 
vrei, numai să mergi după mine în căsătorie!" 

In felul acesta, ea a întrebat pe părinţii ei şi s-a 
încumetat şi s-a dus. S-au luat în căsătorie şi au trăit 
bine vreo câteva luni. Când ea a rămas gravidă, el 
atâta i-a spus: „Silvia, copii să nu-mi faci, că copiii 
sunt salba dracilor". Auzi ce expresie! Ea a rămas 
uimită când a auzit: „Fă ce ştii, dar copii să nu-mi 
faci, că nici nu vreau să aud de dânşii!" 

Atunci ea i-a spus: „Măi criminalule, să-ţi iasă 
din minte vreodată că eu am să fac această crimă! 
Eu sunt fată de preot. Eu ţi-am spus înainte de a mă 
căsători că vreau să trăiesc cu tine creştineşte, nu 
păgâneşte". El i-a spus: „Gândeşte-te bine, că eu am 
vorbit cu un doctor să dai copilul afară". Copilul 
avea două luni. Ea a spus: „Niciodată nu voi face 
această crimă. Mai bine mor de o mic de ori deiâi 
să omor copilul". 

Şi a rămas vorba că el îi pregătea doctorul ca 
să-i omoare copilul, mai ales primul copil. Ea însă 
era hotărâtă până la moarte să nu facă avort. Şi iată 
ce s-a întâmplat. A venit săraca aici la mine să 
întrebe, dar era hotărâtă în inima ei să nu facă 
această ucidere de om. 

- Am auzit de dumneata şi am venit să întreb, a 
zis ea. Ce zici, părinte? Eu sunt în a doua lună şi el 
m-a ameninţat cu moartea, dacă nu fac avort. 

- Dacă te-ar tăia de o mie de ori şi te-ar 
împuşca, să nu omori nici un copil, că nici leoaica, 
nici lupoaica, nici scroafa sălbatică, nici şerpoaica, 
nimeni nu îşi omoară puii. Dar omul a devenit mai 
rău decât toate fiarele de pe faţa pământului. Omul 
îşi omoară copiii. Mai bine să mori de o mie de ori, 
dar să nu faci avort. Spovedeşte-te şi te pregăteşte. 
Muceniţă ai să fii cu Sfânta Varvara, cu Sfânta 
Tecla şi cu toate martirele în ceruri, dacă ai să mori 
tu, ca să nu omori copilul. 

Cum să fac? Mă tem şi de el că mă va omori, 
mă tem şi de Dumnezeu! 

- Să te temi de Dumnezeu, Care a zis aşa: Nu 
vă temeţi de cei ce ucid trupul, iar sufletul nu pot 
să-l ucidă. Temeţi-vă mai vârtos de acela care, 
după ce a ucis trupul, poate să ducă sufletul în 
gheenă. Nu te teme! Trupul ăsta este o mână de 
pământ spre mâncarea viermilor. Azi este, mâine nu 
mai este. Sufletul nu moare în veci! Du-te hotărâtă 
în inima ta, spovedeşte-te, împărtăşeşte-te şi 
aşteaptă moartea! Dar să nu avortezi! 

Ce s-a întâmplat între timp? S-a dus femeia 
acasă hotărâtă să nu facă avort. Şi cum era aproape 
sâmbăta morţilor, adică «Moşii de vară», anul 









trecut (1979), ea s-a dus în oraş să cumpere câte 
ceva, ca să dea de pomană. A cumpărat castroane, 
căni frumoase, vase, pahare, portocale, bomboane. 
Voi ştiţi că la noi se dă de pomană, după cum este 
tradiţia noastră ortodoxă, pentru sufletul morţilor. 
Şi a luat şi făină de grâu, ca să facă cozonaci şi 
plăcinte pentru pomană. 

A venit acasă din oraş cam obosită. A plămădit 
faina, a pus drojdie şi a frământat aluatul până a 
dospit şi s-a culcat. 

Când a adormit, s-a făcut că era într-un defileu 
de munţi, adică două rânduri de munţi. Unul era pe 
dreapta şi unul pe stânga, iar prin mijlocul acelor 
munţi era o şosea dreaptă. Munţii erau foarte înalţi 
şi aveau pădure de brazi până la poale. Iar de la 
marginea pădurii, de-o parte şi de alta, erau flori, 
două-trei sute de metri până la şosea. Ea mergea 
asta era prin vis - pe şoseaua aceea printre munţi şi 
se minuna de frumuseţea acelor locuri. 

Dar deodată, când şi-a aruncat privirea în 
dreapta, spre pădure, a observat ceva foarte 
minunat: la poala pădurii erau arbori de foc, cât 
vedeai cu ochii. Un rând de arbori care ardeau 
scânteind de jăratec. Şi de fiecare arbore de foc era 
legată cu funii de foc câte o femeie goală, cum a 
flcut-o mama sa, şi focul le ardea grozav la spate, 
pe şira spinării, şi ele ţipau groaznic. 

Cum se zvârcoleau aceste femei legate de 
arbori, deodată a văzut nişte vulturi de foc care 
veneau din munţii ceilalţi, cu gheare de foc, cu aripi 
de foc şi cu ciocul de foc şi s-au pus pe sânii lor $i 
îi mâncau şi ele strigau: „Vai de noi şi de noi şi de 
cei ce ne-au născut pe noi!" Vulturii mâncau sânii 

lor până la oase, de se vedeau coastele, şi apoi 
zburau înapoi în munţi, iar lor le creşteau sânii 
înapoi. Şi veneau alţi vulturi şi le mâncau din nou şi 
ele strigau tare şi plângeau. 

Şi s-a minunat biata femeie: „Vai de mine, zice, 
nu mă mai uit în partea asta, că mor de frică". Şi a 
întors capul spre stânga. în partea stângă a văzut un 
lucru mai înfricoşat. Alt rând de copaci de foc, tot 
în marginea pădurii, şi erau legate femei goale, dar 
aici nu le mai mâncau vulturii. Aici erau şerpi cu 
două capete, nişte balauri de foc, încolăciţi peste ele 
şi peste copaci, cu coada până în pământ. Cu un cap 
era pe o ţâţă şi cu altul pe cealaltă ţâţă şi le sugeau 
de le dădea sângele. Aşa de tare strigau, de se 
cutremurau pădurile şi munţii aceia. 

Atunci ea, când a văzut că în stânga vede lucru 
şi mai înfricoşat decât în dreapta, de frică a slăbit şi 
a căzut în genunchi şi striga la Maica Domnului: 
„Maica Domnului, nu mă lăsa, că mor de frică!" şi 
se uita dacă nu mai este cineva pe acolo, că se 
temea să nu vină şerpii aceia şi la dânsa. 

Deodată vede în urmă pe drum că vine un tânăr 
prea frumos, cu haină albă ca zăpada, cu cruce în 
frunte şi cu un baston de aur în mână. Când 1-a 
văzut a zis: 

- Mulţumesc Ţie, Doamne, că nu m-ai lăsat în 
iadul ăsta singură. Şi a căzut cu faţa la pământ, 
zicând: „Doamne lisuse, nu mă lăsa!" 

- Eu nu sunt lisus Hristos, a răspuns îngerul. 

- Dar cine eşti. Doamne? 

- Eu suni îngerul păzitor al vieţii tale. Eu 
totdeauna te păzesc pe tine, şi acum m-am arătat ţie 
cu porunca Iui HriStOfl. 

— Doamne, scoate-mă de aici, că mor de frică! 
Fă milă cu mine şi nu mă lăsa aici! 

A sculat-o din genunchi şi i-a zis: 

— Nu te teme şi mergi după mine! 

El mergea înainte şi ea în urmă. Şi în urma lui 
se vedeau raze de lumină şi era o mireasmă a 
Duhului Sfânt, cum nu mai este pe pământ. 

Mergând cu îngerul pe acel drum, ea a întrebat: 

- Doamne, de ce pe femeile acestea le sug 
balaurii aceştia cu două capete şi pe acelea le 
mănâncă vulturii de foc. Le mănâncă sânii lor şi iar 
cresc şi ele se chinuiesc? Şi a zis îngerul: 

- Acestea n-au voit să le sugă copiii lor. N-au 
vrut să alăpteze copii şi de aceea balaurii aceştia de 
foc le vor suge în vecii vecilor şi vulturii de foc Ic 
vor mânca sânii, că au fost criminale şi au omorât 
copiii nevinovaţi din pântecele lor. Femeile care au 
omorât copiii prin avort, cu băi, cu injecţii, cu 
pastile şi i-au otrăvit cu buruieni de la babe, aşa se 
vor munci în veci, că nu s-au pocăit, nici nu s-au 
spovedit, ci au crezut că-i glumă păcatul acesta. 

Mergând aşa, i se părea ei că au mers câţiva 
kilometri. S-a uitat în dreapta şi a văzut un singur 
arbore de foc, unde nu era legată nici o femeie. Şi 
ea a întrebat: 

— Doamne, uite aici un singur copac care nu are 
legată nici o femeie de dânsul! Zice îngerul: 

- Vezi copacul ăsta de foc? Acesta era copacul 
tău, dacă n-ascultai de preot şi te duceai să omori 
copilul! Tu n-ai nici un copil pe lume şi era primul 
copil. Dar avea să te pedepsească Dumnezeu, 
pentru că aveai să mori în timpul avortului la 
doctor. Dar fiindcă ai avut frică de Dumnezeu şi le-ai 
hotărât în inima ta să nu omori copilul şi ai întrebai 

pe preot şi te-ai hotărât mai bine să mori decât să 
omori copilul, iată că ai scăpat de acest copac! 

Apoi a zis ea: „Doamne, scoate-mă de aici! 
încotro este ţara mea? Unde sunt eu aici?" îngerul i-a 
zis: „Să-i spui bărbatului tău cel criminal ce ţi-am 
spus eu. Dacă te mai îndeamnă pe tine la avort, nu 
aici se va munci el, ci în alt loc, unde de o mie de 
ori va fi mai greu ca aici! Tu eşti fată de preot şi 
te-ai măritat fecioară, cum te-a făcut mama ta, iar el 
este un preacurvar. El s-a însurat cu tine, dar înainte 
el a trăit cu trei femei nemăritate şi le-a obligat să 
facă avort şi le-a plătit el la doctor. Acele trei femei 
au pierdut câte un copil. Deci are pe sufletul lui trei 
avorturi făcute de el. Are să mănânce carne în vecii 
vecilor, în focul gheenei! 

El nu ţi-a spus ţie, dar este un mare curvar şi 

spurcat. Tu te-ai căsătorit curată cum te-a făcut 
mama ta, iar el a fost un preacurvar şi ucigaş, care a 
plătit pentru acelea să facă avort. Să-i spui, că el n-a 
zis nimănui". 

Atunci ea a zis: „Doamne, pe unde să mă duc eu 
acasă? Pe unde să ies?" îngerul Domnului i-a spus: 
„Dar unde eşti, acasă eşti! Tu scoală-te şi frământă 
aluatul, că a dospit în covată". Şi 1-a văzut ca un 
flilger când a zburat, şi ea s-a trezit în casă. 

S-a trezit femeia foarte spăimântată şi aluatul 
dfidca jos din covată, cum i-a spus îngerul. Se 
culcase la şapte fără un sfert şi acum era ceasul 
DOUă şi un sfert seara. Deci două ore jumătate. în 
timpul acesta a fost prin iad şi a văzut unde se 
muncesc femeile criminale care fac ucidere de om. 

Când s-a sculat, de frică a început să strige în 
guta mare. Soţul ei venise de la serviciu şi, dacă a 




văzut că este obosită şi se odihneşte, n-a mai 
deranjat-o. Când a auzit răcnind, el a crezut că a 
luat foc ceva la cuptorul de pâine. 
A venit bărbatul ei: 

- Ce-ai păţit. Silvia? Ce ţi s-a întâmplat? 

- Vai de mine! Vai de mine! Am fost în iad. 
văzut iadul! Am văzut unde se muncesc 

meile care fac avorturi. 
-Cum? 
Şi i-a spus soţului tot ce i-a zis îngerul. 

- Iată, zice, ce mi-a mai spus: că tu m-ai luat pe 
mine curată cum m-a făcut mama, dar tu ai trăit cu 
trei femei necăsătorite, şi le-ai îndemnat să facă 
avorturi la doctori. Aşa-i? 

- Aşa este. 

- Auzi, că te aşteaptă pe tine muncă mult mai 
mare ca aceea. Că tu ai şi plătit la doctori ca să 
omori copiii, nu numai că le-ai îndemnat. Banii aceia 
sunt spre pierzarea ta în veci ! 

El, când a auzit că i-a descoperit păcatele, a zis: 

- Să ştii că adevărul ţi-a spus. De azi înainte mă 
pocăiesc şi eu până la moarte. Dar du-mă la un 
duhovnic să-mi spun păcatele, să pun şi eu început 
bun, că am auzit că Dumnezeu primeşte pe cel păcătos! 

Apoi a venit cu soţia şi s-au mărturisit amândoi, 
îndreptându-şi viaţa. L-am mărturisit şi i-am spus: 
„lată, frate, ce a făcut Dumnezeu cu tine! Câtă milă 
8 avut de tine! Prin femeie ţi-a descoperit urgiile şi 
fărădelegile tale, ca să te întorci la pocăinţă". 

Atunci mi-am adus aminte de cuvântul Sfân- 
tului Apostol Pavel, care zice: De unde ştii, femeie, 
Că nu-ţi vei mântui bărbatul? Nu ştii tu, zice, că se 
sfinţeşte bărbatul necredincios prin femeia credin- 
cioasă? şi invers. 

Iată o femeie creştină! O femeie cu frica lui 
Dumnezeu, care a fost hotărâtă în inima ei mai bine 
să moară decât să facă avorturi! Şi s-a rugat lui 
Dumnezeu şi a câştigat şi pe soţul ei la adevărata 
credinţă şi i-a îndreptat şi viaţa lui. Şi aşa, cu 
ajutorul lui Dumnezeu, sunt până astăzi împreună şi 
duc viaţă cinstită şi curată înaintea Iui Dumnezeu. 

I-am dat şi lui canon să nu se împărtăşească 20 
de ani, că pentru un avort Sfinţii Părinţi opresc 20 de 
ani, iar cu iconomie 10 ani, dacă omul posteşte toate 
posturile şi miercurile şi vinerile şi face milostenie. 
„Fac toate!" a zis el. Atunci i-am redus canonul la 10 
ani. Zece ani i-am dat canon şi să plângă toată viaţa 
că a omorât trei oameni. Căci ori vei omori copilul, 
cum ţi-am spus, când 1-a semănat Dumnezeu în 
pântecele mamei sale, când este cât o sămânţă; ori îl 
omori când este mai mare, tot acelaşi păcat ai. 

Să vă iasă din minte, cum zic unele femei: 
„Părinte, nu era decât de-o lună, că nu se ştia ce-a 
fost!" Nu minţi pe Dumnezeu, Care a zidit şi Care a 
zămislit în tine. Nu auzi ce spune Ieremia Proorocul? 
Doamne, au nu Tu zideşti duhul omului la zămislire? 

Pe Dumnezeu nu-1 poate minţi nimeni. Aveţi 
frica lui Dumnezeu, păziţi-vă de gândul acesta al 
uciderii de copii, mai tare decât toţi balaurii din 
lumea asta şi decât toate. Păziţi- vă! Că dacă tot veţi 
face mereu avort, poporul nostru se împuţinează. 
Vom rămâne numai bătrânii şi vor veni alte popoare 
şi ne vor robi, că vom fi puţini şi nu vom mai avea 
copii ca să fie ostaşi ai ţării şi oameni de ispravă să 
conducă ţara! 

Ţineţi nu numai la natalitatea poporului şi la 
scumpa noastră ţară, ţineţi la sufletul vostru, care-i 



. 



mai scump decât toată lumea, că dacă îl veţi pierde, 
cu toată lumea nu puteţi să-1 răscumpăraţi. Toate 
femeile care aveţi bărbaţi şi v-aţi cununat, ca şi 
acelea care aţi greşit şi aţi făcut nuntă fără cununie, 
să nu omorâţi copiii. Copilul este un înger şi prin el 
te mântuieşti şi tu! Naşte-1, botează-1, creşte-1 şi 
printr-însul te mântuieşti şi tu. 

Să te duci la mărturisire, că eşti o creştină bună, 
şi te iartă Dumnezeu. Iar a ucide copilul este cea 
mai mare crimă, cea mai mare fărădelege şi 
împotrivire înaintea lui Dumnezeu, Care 1-a creat în 
pântecele tău şi ţi-a dat ţie naştere, iar lui i-a dat 
suflet viu şi cuvântător. 

Vă rog din toată inima să ţineţi minte această 
întâmplare. Aduceţi-vă aminte, femeilor, de vulturii 
cei de foc şi de copacii cei de foc care ard pe 
femeile care fac avort, ca şi de balaurii cei de foc, 
care au să vă sugă pieptul! 

Păziţi-vă, vă rog, nu numai de-a face păcatul, ci 
i de-a gândi la aceasta, căci crimă şi prea cumplită 
crimă este faţă de conştiinţa ta, faţă de Dumnezeu şi 
faţă de ţara în care ne-am născut şi trăim. 




TREPTELE URCUŞULUI 

DUHOVNICESC 

SAU „ÎNĂLŢAREA LA CER" 



Cum se pot înălţa oamenii la cer? Prin darul 
Duhului Sfânt; prin darul şi mila lui Dumnezeu. 
Omul, când este în păcat de moarte şi este călduţ, se 
află în iad cu sufletul. Este mai jos decât toate 
dobitoacele câmpului, decât toate păsările cerului. 

decât toată zidirea. El se află atunci cu sufletul în 
iad. 

Dar prin pocăinţă adevărată şi prin darul 
Sfanţului Duh, care dezleagă păcatele prin mâna 
duhovnicului, se ridică din iad la rai, se ridică din 
moarte la viaţă şi din om păcătos, care era 
asemenea cu dracii, se face asemenea cu îngerii. Şi 
nu numai cu îngerii, ci asemenea cu Dumnezeu, pe 
cât este cu putinţă. Căci auzi ce spune proorocul: 
Eu am zis: dumnezei sunteţi şi toţi fii ai Celui 
Preaînalt. Dar voi ca nişte oameni muriţi (adică 
prin păcat) şi ca unul din boieri (adică ca nişte 
draci) cădeţi. 

Tot păcatul se cheamă cădere, căci se zice: „A 
căzut cineva în păcatul curviei, sau a căzut cineva 
în mândrie sau în lăcomie sau în beţie sau în iubire 
de argint sau în ură". De ce se cheamă păcatul 
cădere? Pentru că păcatele ne trag în jos de la 
Dumnezeu şi ne coboară de la treapta de oameni şi 
ne fac dobitoace. Căci a zis psalmistul: Şi omul în 
cinste fiind, n-a priceput, alăturatu-s-a cu dobitoa- 
cele cele fără de minte şi s-a asemănat lor. Deci, 
din oameni ne facem dobitoace şi mai răi ca 
dobitoacele. Ne facem draci şi chiar mai răi ca ei. 
Că nici dracii nu hulesc pe Dumnezeu în faţă, dar 
omul cu mintea sa îl huleşte! 

Deci iată cum ne coboară păcatul. Păcatele ne 
trag mereu în jos, iar darul lui Iisus Hristos şi darul 
Sfântului Duh mereu ne înalţă şi mereu ne ridică. 
Căci zice proorocul: /><• şapte ori de va cădea 
dreptul, de şapte ori Sâ v<i ridica. Şapte înseamnă 
număr fără de număr, taioamnă veşnicie, număr la 
nesfârşit. Adică, moreu 16 repetă căderea şi 




ridicarea omului. Deci, de va cădea omul în toată 
viaţa sa, să nu se deznădăjduiască de a se ridica, ci 
să se înalţe iarăşi prin darul Sfanţului Duh, prin 
ocăinţa cea adevărată. 

Dar înălţarea aceasta a omului din iad şi din 
rânduiala dobitoacelor şi din rânduiala păgânilor şi 
a celor ce nu cunosc pe Dumnezeu, cum se face? 
Deodată? Nicidecum! 

Aşa ne învaţă dumnezeieştii părinţi. Omul, când 
se ridică, se ridică pe trepte. Nu deodată se poate 
face sfânt, după cum nici deodată se poate face 
drac, ci se ridică pe trepte. Cei ce se străduiesc pe 
calea mântuirii, merg dintr-o măsură în alta, cum a 
zis înainte proorocul: Merge-vor din putere în 
putere. Ei capătă mai întâi în inima lor o putere din 
darul Sfanţului Duh, o parte din tăria de a sta în 
poruncile lui Hristos, o măsură din virtute, şi după 
aceea păşesc pe alte trepte. 

Dar care sunt treptele acelea, ni le arată 
dumnezeieştii părinţi. Treptele urcuşului duhovni- 
cesc sunt trei. Care? 

Aţi auzit în Scriptură la Levitic, capitolul 23, 1, 
32 (în ediţiile vechi ale Bibliei), unde se vorbeşte de 
sâmbătă, de sâmbete şi de sâmbetele sâmbetelor; şi 
iarăşi de seceriş, de secerişuri şi de secerişul sufle- 
tului raţional; şi iarăşi de tăierea împrejur, de tăierea 
tăierii împrejur şi de tăierea inimii în duh, cum zice 
marele Apostol Pavel . 

Acestea arată tainic în Legea Veche şi în cea 
nouă urcuşul sufletului către Dumnezeu. Toalc 
aceste simboluri, toate aceste Scripturi, după 



Romani II, 25, 29. 

dumnezeiescul Părinte Maxim Mărturisitorul, arată 
urcuşul, sau cum se înalţă un suflet până se face 
Dumnezeu după dar. Toate acestea sunt simbolizate, 
după Scripturi, de ziua a şasea, a şaptea şi a opta. 
Toate trei treptele duc la îndumnezeirea după dar. 
Ele sunt făptuirea morală, contemplaţia naturală în 
duh şi teologia mistică, adică cunoaşterea tainică a 
lui Dumnezeu 3 . 

I. Dar ce este sâmbăta sufletului raţional? 
Sâmbăta în Legea Veche înseamnă odihnă. Sufletul 
nostru, zbuciumat de păcate, de cădere, având con- 
ştiinţa pătată de păcatele sale, când pune început 
bun cu darul lui Iisus Hristos şi se ridică din păcat 
şi se înalţă puţin pe treapta faptelor bune, ajunge la 
oarecare odihnă, dar nu la desăvârşire. Deci, când 
vei auzi în Scriptură de sâmbătă, să ştii ce înseamnă 
aceasta. Iată ce spune dumnezeiescul Părinte Maxim: 
sâmbăta e nepătimirea sufletului raţional, care a 
lepădat prin făptuire semnele păcatului. 

Să vă dau o pildă. Un om a fost beţiv, a fost 
desfrânat, a fost ucigaş, a fost tâlhar, a fost iubitor de 
argint. Cine ştie ce a făcut săracul în viaţă, că toţi 
suntem păcătoşi. Dar el s-a spovedit Ia duhovnic cu 
toată inima, s-a curăţit şi s-a hotărât să se lepede cu 
toată puterea de păcate. în locul beţiei pune înfrâ- 
narea, în locul lăcomiei de pântece, postul; în locul 
iubirii de argint şi zgârceniei, milostenia; în locul 
desfrânării, curăţia; în locul somnului mult, 
privegherea. Şi a plantai prin făptuire fapte bune în 
locul vechilor păcate, pe care Ic săvârşise mai 
înainte. El acum se află |><- treapta întâi a urcuşului 



1 Sfântul Maxim Mflrturilll I. I tlio II, cap. 37, 38, 39 

duhovnicesc, dar de abia cu fapte bune, nu cu 
mintea. Căci auzi ce spune: „Sâmbăta sufletului 
raţional este nepătimirea sufletului raţional, care prin 
făptuire a lepădat de abia semnele păcatului". 

N-a spus rădăcinile, ci semnele păcatului. Acest 
om, care se sileşte să facă fapte bune în locul celor 
rele şi pune început bun de faptă numai cu lucrarea 
dinafară, de abia a ajuns la prima odihnă a sufletului 
său raţional. El află o oarecare mângâiere, dar încă 
este chinuit de gânduri, încă păcătuieşte cu mintea, 
încă este în păcat cu mintea. Şi lupta lui cu mintea 
este groaznică, căci lupta cu patimile cele trupeşti, 
cele cu lucrul, ţine până la o vreme, dar lupta cu 
mintea, pentru părăsirea păcatului cu mintea, ţine 
până la moarte. 

II. Şi despre sâmbete, adică despre sâmbetele 
îndoite, iată ce spune dumnezeiescul părinte Maxim: 
„îndoitele sâmbete înseamnă a doua treaptă a urcu- 
şului duhovnicesc. Şi se tâlcuieşte aşa: Slobozenia 
sufletului raţional, care îşi retrage mintea sa din 
simţire, părăsind lucrarea după firea simţurilor prin 
contemplaţia naturală în duh, adică prin cugetarea 
lui Dumnezeu prin zidiri, prin raţiunile lucrurilor". 

Cum se întâmplă asta? Noi păcătoşii în general 
am părăsit păcatul cu lucrul. Dar cu gândul încă ne 
luptăm, cu mintea încă păcătuim, cu mintea încă 
slujim păcatului; fie desfrânării, fie vicleniei, fie 
urii, zavistiei, mâniei, făţărniciei, mândriei, iubirii 
de slavă, dorinţei de a plăcea oamenilor, nesimţirii, 
împietririi, răutăţii, răpirii şi nu mai ştiu care din 
patimile sufleteşti. 

Unele sunt care se văd, altele care nu se văd. 
Cele ce nu se văd sunt mai rele şi mai vătămătoare 

decât cele care se văd. Căci Hristos Mântuitorul, 
când a venit în lume, n-a mustrai pe desfrânate, nici 
pe vameşi sau pe desfrânaţi, pe cei care făcuseră 
păcate trupeşti. Oare aţi auzit în Evanghelie: Vai de 
tine, desfrânate? Sau, vai de tine, tâlharule? Vai de 
tine, vameşule, că eşti păcătos şi faci nedreptate? 
Nu! Ci a zis: Vai vouă, făţarnicilor; vai vouă, farise- 
ilor; vai vouă, cărturarilor nebuni şi orbi. Şi cine a 
spus acestea? Hristos, Cuvântul lui Dumnezeu, Care 
priveşte în sufletul nostru. 

De mi/ioane de ori - cum spune Solomon — 
ochii Lui sunt mai luminoşi decât soarele. El era 
Dumnezeu şi poporul de jos II iubea, că simţea 
puterea dumnezeirii Lui, că le vorbea ca Cel ce are 
putere, iar nu asemenea cărturarilor. II iubeau, dar 
şi El, văzând credinţa sinceră a lor, îi iubea din 
inimă, când mergeau după El, pe munţi şi pe jos, 
flămânzi, când a înmulţit pâinile în pustie. Căci a 
zis: Milă îmi este de popor, că sunt ca oile care nu 
au păstor, risipite. 

Dar pe cei dintre marii cărturari, pe farisei şi pe 
saduchei îi mustra, căci vedea într-înşii toate 
vicleniile şi făţărniciile lor. La tâlhari, la vameşi şi 
la desfrânate, chiar de vedea păcate grele, vedea la 
ei şi căinţă şi umilinţă şi hotărâre de îndreptare. Iar 
pe cărturari şi farisei, Ia care vedea patimi sufleteşti 
grele, ca: ura, zavistia, făţărnicia, pizma, viclenia şi 
altele, care sunt mai grele ca patimile trupeşti, pururea 
îi mustra şi le zicea: „Vai vouă!", ca un Dumnezeu, 
Care cunoaşte inimile. 

Deci iată că sunt păcate cu gândul, care nu se 
văd, dar sunt mult mai grele ca cele cu trupul. 






Am ajuns deci la treapta a doua a urcuşului 
duhovnicesc. Iată în ce constă această treaptă: 
Sâmbete înseamnă slobozenia sufletului raţional, 
care a părăsit chiar şi lucrarea cea după fire a 
simţurilor prin contemplaţia naturală în duh. Aceasta 
este treapta a doua pentru suflet. 

Dar cum se urcă pe ea? Prin lupta cu mintea. 
Prin minte se ajunge la contemplaţia naturală în duh. 
Mai înainte o femeie frumoasă îl smintea, acum nu-1 
mai sminteşte. Când vede o fiinţă frumoasă se mută 
cu mintea şi zice: Dacă fiinţa aceasta este aşa de 
frumoasă, dar un înger cu cât este mai frumos? Dar 
heruvimii? Dar serafimii? Dar Cel ce i-a făcut pe 
dânşii? îşi mută mintea sa de la frumuseţea cea de 
aici, la frumuseţea cea din ceruri şi, în loc să se 
smintească, se foloseşte. 

Mai înainte, dacă auzea o muzică de dans, 
aceasta îi tulbura mintea şi sufletul. Dar pe treapta a 
doua a urcuşului duhovnicesc, nu-1 mai tulbură, ci 
chiar îl foloseşte. Căci zice: „Dacă oamenii pot să 
cânte din instrumente şi din organe aşa de frumos, ce 
irebuie să fie în ceruri? Cum cântă îngerii? Ce bu- 
curie este acolo?" Căci se spune în Psaltire: Suitu-S-a 
Dumnezeu întru strigare. Domnul în glas de 

trâmbiţă. 

Deci aşa cugetă cel ce a ajuns pe treapta a doua a 
urcuşului duhovnicesc, când aude o cântare lumeas- 
că, sau un om sau o femeie cântând, sau un oricare 
alt instrument. Iar când vede soarele, cugetă aşa: 
dacă aici soarele luminează aşa, ce trebuie să fie 
acolo, unde luminează Hristos, Soarele dreptăţii? 

Astfel, omul pe treapta a doua a urcuşului 
duhovnicesc, prin contemplaţia naturală în duh. 



34 



NE VORBEŞTE 



PĂRINTELE CLEOPA 



35 



adică prin privirea curată la zidirea lui Dumnezeu, se 
suie îndată cu minha de la cele văzute Ia cele 
gândite şi nevăzute şi oapâtS slobozenie de ispite, 

cum spune Sfântul Maxim 

El se mută cu mintea de la cele auzite aici pe 
pământ. Ia cântările cele clin cer şi zice cu mintea 
sa: dacă oamenii aceştia de ţărână ştiu să cânte aşa, 
apoi ce cântări trebuie să fie acolo în cer? 

Tot aşa, de va mirosi ceva frumos, se gândeşte 
la mireasma florilor raiului şi aşa se mută cu mintea 
şi celelalte simţiri, prefăcând prin contemplaţie 
toate cele auzite sau văzute sau gustate sau mirosite 
şi pipăite în cugetări duhovniceşti. 

III. Iar treapta a treia a urcuşului, adică a 

înălţării sufletului pe treapta cea mai de sus, se 

numeşte în Scriptură sâmbetele sâmbetelor. Cel ce 

a păşit pe treapta a treia a urcuşului duhovnicesc, nu 

mai are nevoie de trepte. Nu mai are nevoie să vadă 

frumuseţea cea de aici, ca să se suie cu mintea la 

frumuseţea cea de sus, sau să audă o cântare de aici, 

ca să se ducă la cântarea cea de sus, sau să miroasă 

ceva frumos aici, ca să gândească la mireasma 
Raiului. 

Cel care a ajuns, cu darul lui Iisus Hristos, pe 

treapta a treia a urcuşului duhovnicesc, a devenit un 

dumnezeu după dar. El are îndumnezeirea cea după 

dar sau teologia mistică, adică are comuniune 

nemijlocită cu_ Dumnezeu, nu mai are nevoie de 

treapta zidirii. In el trăieşte Hristos precum grăieşte 

Apostolul Pavel: Nu mai trăiesc eu, ci Hristos 

trăieşte în mine, sau cum spune în altă parte: 

aşadar, noi avem mintea lui Hristos. Pavel, când a 

zis că are mintea lui Hristos, trăia în Hristos şi 



Hristos trăia într-însul şi deci nu mai vorbea mintea 
sa, ci mintea lui Hristos. 

Un asemenea om este pe treapta cea mai de sus, 
pe cea de a treia treaptă a urcuşului duhovnicesc, de 
bare foarte puţini creştini şi foarte rar se mai 
învrednicesc în zilele noastre - este fiul lui 
Dumnezeu după dar. Ei au ajuns ziua a opta, cum 
Bice Sfântul Maxim Mărturisitorul: „Ziua a opta, 
după Scripturi, este egală cu treapta a treia a 
urcuşului duhovnicesc". Ea se mai numeşte şi 
sâmbetele sămbetelor. 

Sâmbetele sâmbetelor este odihna duhovnicească 
,i sufletului raţional, care părăseşte chiar şi lucrarea 
« ra după fire a simţurilor şi îşi întoarce mintea sa 
Chiar şi de la cugetările cele mai duhovniceşti din 
. uliri. Prin ce? Prin extazul dragostei, care leagă 
mintea cu totul numai de Dumnezeu în noianul 
dragostei". Acela nu mai ştie nimic, decât să-L 
iubească pe Dumnezeu. Unul ca acela ajunge ca 
Sfântul Antonie cel Mare, care zicea: „Nu mă mai 
icin de Dumnezeu!" Şi 1-a întrebat cineva: „Dar de 
oc?" „Pentru că îl iubesc!" 

Simţind dragostea lui Hristos în inima lui, nu se 
mai temea nici de moarte, nici de foame, nici de sete, 

Nuci de osteneală, nici de ocară, nici de batjocură. 
I tar de ce? Pentru că trăia în Hristos şi Hristos trăia 
iu ol şi era foarte convins că fără voia lui Dumnezeu 
\\u i se va întâmpla nimic. Aşa este omul care s-a 
înălţat cu sufletul pe treapta a treia a urcuşului 
duhovnicesc. 

Aşadar, tot omul este dator să urce pe cele trei 
trepte şi să se schimbe la faţă. Dar cum se poate 
schimba la faţă? Dacă ieri a fost desfrânat şi s-a 
mărturisit, să nu mai fie! Dacă a fost hoţ, să lase 
hoţia! Dacă a fost înjurător sau beţiv, să lase beţia şi 
înjuratul sau fumatul; să lase răutăţile, să le 
mărturisească, să le plângă toată viaţa, să-şi facă 
canonul. Şi aşa se schimbă omul, nu la faţa cea din 
afară, ci la cea dinlăuntru a sufletului. 

Şi atunci, aşezarea omului care a fost înainte de 
eliberare, cu aceea care este când intră în fericire şi 
în treptele duhovniceşti ale desăvârşirii, nu mai 
seamănă. 

Ieri era ca un drac, slujind păcatului, şi astăzi, 
dacă s-a pocăit, şi-a îndreptat viaţa şi s-a sfinţit, se 
face lumină şi are lumină duhovnicească într-însul 
şi merge din putere în putere, dintr-o desăvârşire în 
alta, pe cele trei trepte ale urcuşului duhovnicesc, 
care sunt: 

- Nepătimirea raţională a sufletului sau 
făptuirea morală (sâmbătă); 

- Slobozenia (eliberarea) duhovnicească a 
sufletului raţional care-şi retrage mintea sa din 
simţire şi o leagă de Dumnezeu prin contemplaţia 
naturală în duh (sâmbete) şi 

- Odihna duhovnicească a sufletului raţional 
(sâmbetele sâmbetelor), care-şi retrage mintea sa 
chiar de la toate contemplaţiile naturale în duh, de 
la cugetările cele mai înalte din zidiri şi o leagă cu 
totul de Dumnezeu în extazul iubirii. Amin. 




ÎNSEMNĂTATEA 
CELOR ŞAPTE LAUDE ALE BISERICII 

Biserica lui Dumnezeu este împodobită, încă 
din vremea Sfinţilor Apostoli, cu cele şapte laude. 
Ştiţi voi care-s acelea? Ştiu că le ştiţi, că unii dintre 
voi Ie ziceţi pe de rost, dar alţii nu le ştiu. De ce 
şapte laude şi nu mai multe sau mai puţine? Aţi 
auzit în psalmul 118 pe Proorocul şi împăratul 
David, zicând aşa: De şapte ori în zi Te-am lăudat, 
Doamne, pentru judecăţile dreptăţii Tale, împărat 
fiind, câte treburi nu avea el? Şi avea vreme de 
şapte ori să laude pe Dumnezeu, că-1 auzi: Seara, 
dimineaţa şi la amiază, spune-voi şi voi vesti 
minunile Tale. 

Dar în Legea Darului s-au aşezat aceste şapte 
laude pentru cele şapte mari evenimente din viaţa 
Mântuitorului nostru Iisus Hristos, şi fericit este 
creştinul acela care le zice. Şi dacă nu le poate zice, 
măcar să-i pară rău că nu le zice, că s-ar putea să fie 
la un serviciu unde nu poate zice. Şi dacă-i pare rău, 
cu smerenia se ridică exact unde trebuia să se ridice 
cu fapta. Că auzi ce zice Sfanţul Isaac Şirul: 
„Ajunge întristarea minţii mai mult decât toată 
osteneala duhului, care este rugăciunea", dacă-i 
pare omului rău. 

Aţi văzut pe Mântuitorul ce spune în Sfânta 
Evanghelie: A venit vameşul în biserică să se roage. 
A venit şi fariseul. Fariseul a început să se laude: 
Mulţumescu-ţi Ţie, Doamne, că nu-s ca ceilalfi 
oameni; postesc de două ori pe săptămână, dau 

zeciuială din câte câştig şi nu sunt ca acest vameş, 
şi-1 arăta pe acela la uşa bisericii. 

Vameşul era perceptor, săracul. El ştia că ia 
impozit mai mult decât trebuie, că-i supără pe 
oameni, şi, auzind că-1 mai şi ponegreşte fariseul în 
faţa poporului, şi-a îndreptat inima către Dumnezeu 
şi atât a zis, bătându-şi pieptul: „Dumnezeule, 
milostiv fii mie, păcătosului!" 

Ai auzit? Două-trei cuvinte ale vameşului au 
biruit toată rugăciunea fariseului. Ce zice 
Evanghelia? Amin, zic vouă, mai îndreptat s-a 
întors vameşul la casa sa şi mai înainte a fost el 
decât fariseul. Acela a zis multe cuvinte şi era 
fariseu şi făcea fapte bune. Dar ştii de ce a pierdut? 
A înjugat dreptatea cu mândria, iar vameşul a 
înjugat păcatul cu smerenia. Şi totdeauna, măcar că 
păcatul este păcat, dacă-i înjugat cu smerenia, este 
mai înaintea celui ce face fapte bune şi se 
mândreşte. 

Sfanţul Efrem spune aşa: Fă-ţi ţie două care, 
omule. înjugă păcatul cu smerenia şi dreptatea cu 
mândria şi vezi că vei rămâne în urmă cu toate 
faptele bune, ca fariseul; că mai îndreptat şi mai 
înainte s-a dus vameşul. El a înjugat păcatul cu 
smerenia. Ce-a gândit? „Măi, sunt păcătos straşnic! 
Am făcut nedreptăţi, am luat vamă mai mult decât 
trebuie, am supărat oamenii, dar mă rog Mântui- 
torului să mă miluiască". Şi mai înainte s-a dus 
întru împărăţia cerului, pentru că a înjugat păcatul 
cu smerenia. Aşa-i de mate smerenia. 

Deci vă spun, oare puteţi să faceţi cele şapte 
laude este bine. Bisericii oflte obligată să le facă 
totdeauna, oriunde 

Aşa şi voi, care citiţi cele şapte laude, bine 
ceti, dacă puteţi, iar când nu veţi putea, să vă 
etrageţi în smerenie, că smerenia le completează pe 

toate. 

Şi iată să vă spun ce înseamnă cele şapte laude 

ale Bisericii: 

Două din cele şapte laude trebuie să se facă la 
miezul nopţii, cum le facem noi aici. Noi intrăm la 
ora 1 1 noaptea şi ieşim la două. Dar ce simbol au 
acestea? La miezul nopţii noi facem aşa: Miezo- 
noptica, adică rugăciunea de miezul nopţii - de 
toate zilele, de sâmbătă sau de Duminică -, Utrenia 
cu Ceasul întâi, 

a. Miezonoptica este prima laudă din cele 

şapte. 

Această laudă este întemeiată şi pe porunca 
Mântuitorului, Care zice: Privegheaţi dar, că nu 
ştiţi când va veni stăpânul casei - seara, la miezul 
nopţii, la cântatul cocoşilor sau dimineaţa (Marcu 
13, 35), şi simbolizează momentul rugăciunii şi al 
prinderii Mântuitorului în grădina Ghetsimani, care 
a avut loc la miezul nopţii. 

Biserica naţiunilor de Ia Ierusalim, unde intră 
creştini din toate naţiile, este pe locul unde S-a 
rugat Mântuitorul. Stânca unde s-a rugat El este 
tăiată şi înconjurată cu grilaj. Ea se află chiar unde 
Şi-a plecat El genunchii şi S-a rugat cu sudori de 
sânge, înainte de Preasfintele Patimi. Iar mai încolo 
sunt pictaţi cei trei apostoli, Iacov, Ioan şi cu Petru, 
dormind, că le zicea Hristos: Dormiţi? Un ceas n-aţi 
putut să privegheaţi? Că eşti dator acolo, când te 
duci, să te rogi un ceas. 



40 



NE V OK li ESTE 




PĂRINTELE CLEOPA 



41 



Deci Miezonoptioa simbolizează şi ne aduce 
aminte nouă de rugăciunea Mântuitorului din grădi- 
na Ghetsimani, când s-a rugat şi s-au făcut sudorile 
lui ca picăturile de sânge, care picau pe pământ, că 
era şi om şi vedea şi ce are să sufere. El, ca 
Dumnezeu, ştia câte răni are să ia, câte scuipări, câte 
biciuiri, câte cuie în mâini şi picioare şi că va fi 
împuns cu suliţa în coastă. Le vedea toate, că era 
Dumnezeu. 

Şi firea omenească cu care era îmbrăcat se 
întrista, că auzi ce zice Evanghelia: Întristat este 
sufletul Meu până la moarte. Rămâneţi aici şi 
privegheaţi. 

Cine se întrista? Omenirea, căci dumnezeirea 
biruieşte moartea şi învie din morţi. Dar ca om se 
întrista, că ştia câte are de suferit, câte tăieturi şi 
împunsături şi cununa de spini; ştia că va fi bătut cu 
biciul, şi va suferi crucea, batjocura şi scuipările, 
legarea Ia stâlp şi temniţa. Le ştia toate. Se uita şi le 
vedea, că era Dumnezeu. 

Deci prima laudă din cele şapte laude ale 
Bisericii este Miezonoptica, care se face la miezul 
nopţii, pentru că Mântuitorul atunci S-a rugat înainte 
de Preasfintele şi înfricoşătoarelor Sale Patimi. 

b. A doua laudă care se face tot Ia miezul 
nopţii este Utrenia împreunată cu Ceasul întâi. 

Utrenia este timpul când l-au prins pe Mântuitorul 
în grădina Ghetsimani, Iuda cu cei o mie de ostaşi 
cu suliţele. ^ L-a prins pe Mântuitorul, zicând: 
Bucură-Te, învăţătorule, şi L-a sărutat. Atunci au 
pus mâna pe El. Pe Care îl voi săruta, Acela este; 
puneţi mâna pe El şi-L prindeţi. 



:: 

in 




Deci Utrenia este a doua laudă şi al doilea 
eveniment din viaţa Mântuitorului, când a fost prins 
în grădina Ghetsimani şi când toţi Apostolii L-au 
părăsit şi au fugit, iar El a rămas singur în mâinile 
celor fără de lege. 

Şi Ceasul întâi este momentul când L-au dus pe 
llristos la Ana şi la Caiafa, după ce L-au prins, tot 
atunci după miezul nopţii, către ziuă, când L-au dus 
divan. Ştiţi istoria după Evanghelie. Deci Ceasul 
întâi se citeşte după miezul nopţii, cum se 
obişnuieşte la noi, cam după ora unu, la sfârşitul 
Utreniei. 

Deci aceste două laude ale Bisericii lui Hristos 
IC citesc la miezul nopţii, arătând timpul când s-au 
întâmplat aceste trei mari evenimente din viaţa 
Mântuitorului: Rugăciunea din grădina Ghetsimani, 
prinderea de către luda şi ducerea Domnului la Ana 
i la Caiafa. 









c. Lauda a treia a Bisericii Iui Hristos este 
rasul al treilea. El simbolizează atât momentul 
condamnării la moarte a Domnului, cât şi pogorârea 
Sfanţului Duh în chip de limbi de foc peste Sfinţii 
Apostoli. Mântuitorul le-a spus Apostolilor: De 
trebuinţă este sa Mă duc Eu; că dacă Eu nu Mă 
duc, nu va veni Mângâietorul la voi, pe care Eu îl 
voi trimite de la Tatăl. Deci staţi în Ierusalim până 
va veţi îmbrăca cu putere de sus. 

Atunci au ieşit Apostolii şi au început a vorbi în 
toate limbile de sub cer, şi îi învinuiau evreii şi 
localnicii din Ierusalim că, din cauza mustului 
dulce, s-au îmbătat. Iar Petru s-a ridicat şi a zis: 
liurbaţi fraţi, nu este din cauza mustului dulce că 

ne auziţi vorbind măririle lui Dumnezeu în toate 
limbile, din câţi sunt aici. Ci acum s : a împlinii 
profeţia Proorocului /oii, care zice: «în zilele de 
apoi, voi turna din Duhul Meu peste tot trupul şi fiii 
voştri vor prooroci şi în limbi noi vor vorbi...» şi 
celelalte. 

Deci iată Cincizecimea! Nu cum cred 
penticostalii de azi, că vorbesc în limbi. Ăştia care 
vorbesc în limbi acum, vorbesc în limbile dracilor, 
nu în limbile Duhului Sfanţ. Au pretenţia că au 
«glosolalia», adică vorbirea în limbi, în secolul XX. 
Limbile au fost semn pentru necredincioşi, nu 
pentru credincioşi. 

d. Ceasul al şaselea este a patra laudă a 
Bisericii lui Hristos şi corespunde cu momentul 
răstignirii Mântuitorului pe crucea de pe Golgota, 
între cei doi tâlhari. 

e. Ceasul al nouălea este a cincea laudă a 
Bisericii şi închipuieşte momentul înfricoşat în care 
Mântuitorul îşi dă duhul pe cruce, când a zis: 
Săvârşitu-s-a! Doamne, în mâinile Tale îmi dau 
duhul Meu. Am venit să-I înnoiesc pe Adam — 
Hristos, noul Adam. Că pentru un păcat a intrat 
moartea în lume prin Adam, şi pentru păcat s-a biruit 
păcatul prin Iisus Hristos. Iată, Doamne, Tu ai lăsat 
zidirea Ta, că a călcat porunca în Rai. Deci pentru 
dânşii Eu iau faţa întregii lumi, care este în trupul 
Meu. Pe a Mea faţă o fac a întregii lumi greşite, a 
întregului neam omenesc şi mijlocesc către Tine: Eli, 
Eli, lama sabahtanl! Adică: Dumnezeul Meu, 
Dumnezeul Meu. pentru < <• M-ai lăsat? Sau: „Nu 
lăsa, Doamne, omenirea! Nu lăsa zidirea Ta cu care 



sunt îmbrăcat Eu acum, şi care o sfinţesc pe cruce şi 
jertfesc şi Mă aduc jertfa pentru toate vremurile, 
pentru tot neamul omenesc, ca să răscumpăr firea 
omenească!" 

IDeci noi eram cei lăsaţi, iar Hristos, fiind 
mijlocitor prin cruce către Tatăl, pe a noastră faţă, a 
întregului neam omenesc, o face atunci a Sa şi strigă 
către Tatăl: Dumnezeul Meu, Dumnezeul Meu, 
pentru ce M-ai lăsat? Noi eram cei lăsaţi! Nu 
Hristos a fost lăsat de Tatăl. Şi Hristos, fiind 
mijlocitor, aici mijloceşte pentru toată lumea. Iar 
cine înţelege că Hristos a fost despărţit de Tatăl, 
aceasta este hulă, că desparte dumnezeirea. Să nu 
credeţi lucrurile acestea. Deci Ceasul al nouălea 
este lauda a cincea. 









f. Vecernia este a şasea laudă din zi şi 

simbolizează mai întâi momentul pogorârii Mântui- 
torului de pe cruce şi punerea Lui în mormânt nou, 
tic către Iosif şi Nicodim. Mai este şi momentul 
sfânt al Cinei Celei de Taină. 

si 
Pi 



g. Iar Pavecerniţa este a şaptea laudă a zilei şi 
iimbolizează tânguirea Maicii Domnului, când a 
>lâns după ce L-a pus pe Mântuitorul în mormânt. 



Dumnezeiasca Liturghie nu face parte din cele 
şapte laude. Ea este întreaga jertfă a Mântuitorului 
pentru mântuirea lumii. Dintre toate slujbele pe care 
[e face Biserica noastră universală, cea mai puternică 
este Sfânta Liturghie, fiind coroana tuturor slujbelor. 

Ea începe cu cuvintele Proorocului Isaia la 
Sfânta Proscomidie: Ca o oaie spre junghiere S a 
adus - când scoatem dumnezeiescul Agneţ - şi ca 

un miel fără de glas. şi se termină cu înălţarea 
Domnului la cer. In Sfânta Liturghie este cuprinsă 
toată taina iconomiei în trup a lui Iisus Hristos, de 
când a venit pe pământ şi până S-a înălţat la cer. Ea 
le cuprinde pe toate cele şapte laude. Hristos se 
aduce pe Sine jertfă, având o dată intrare în Sfânta 
Sfintelor, făcând veşnic o răscumpărare înaintea 
Tatălui. 

Sfânta Liturghie are două caractere: caracter de 
jertfă şi caracter de cină, căci la Cina Cea de Taină 
s-a sfinţit. Prin Sfânta Liturghie avem împărtăşire 
gânditoare cu însuşi Fiul şi Cuvântul lui Dumnezeu. 
Avem împărtăşire cu Dumnezeu şi prin urechi, pe 
calea auzului, şi prin rugăciunea gânditoare şi prin 
faptele bune. Sunt cinci feluri de împărtăşiri 4 . 

Sfânta Liturghie se termină cu aceste cuvinte: 
Înalţă-Te peste ceruri, Dumnezeule, şi peste tot pă- 
mântul slava Ta, 

Deci am spus aşa în trecere despre cele şapte 
laude. Ele sunt aşezate de Sfinţii Apostoli şi de 
Sfinţii Părinţi până în ziua de azi în Biserică, 
arătând cele şapte mari evenimente din viaţa şi 
activitatea Domnului nostru Iisus Hristos. 



CELE TREI TREPTE 
ALE MÂNIEI 

Mânia ne biruieşte pe toţi! Vai de capul nostru! 
Dar să vorbim, după Sfanţul Ioan Scărarul, care 
sunt treptele mâniei. 

4 Vezi „Ne vorbeşte Părintele Clcopa", volumul 2. 



Mânia se împarte în trei feluri; este mânia 
numită pe greceşte holos, care înseamnă „repede", 
când omul se mânie repede şi tot repede îi trece. 
Asta nu-i mânie periculoasă. Este ceea ce spune 
Duhul Sfânt în Psaltire: Măniaţi-vă şi nu greşiţi. 

Aceasta-i mânia cea firească. A greşit o dată, a 
cerut iertare, se împacă. Inima omului este împărţită 
în trei părţi: partea mânioasă, partea raţională şi 
partea poftitoare. Această mânie este dumnezeiască, 
căci din fire este sădită în sufletul omului, să se 
mânie asupra păcatului. Sfântul Ioan Gură de Aur 
zice: „Mânia ta să nu fie asupra fratelui, ci asupra 
şarpelui prin care ai căzut". 

Când vezi pe un om că te ocărăşte sau îţi face 
rău, nu te supăra pe el, că nu-i vinovat el. Nu s-ar fi 
pus legea iubirii de vrăjmaşi dacă era aşa. Urăşte 
boala lui, nu pe om, că nu-i vinovat omul, diavolul 
îl îndeamnă. Urăşte boala, că boala-i de la draci, ca 
să-1 facă să te urască, să te ocărască, să te 
păgubească, să te bată. El nu-i vinovat, că omul este 
focul după chipul şi asemănarea lui Dumnezeu, dar 
cel îndemnat de diavol aşa face. 

Mânia cea dreaptă nu urăşte, ci împlineşte 
porunca Domnului, care zice: Iubiţi pe vrăjmaşii 
voştri. Binecuvântaţi pe cei ce vă blestemă. 

Această mânie, holos, este primul grad al 

mâniei. 

A doua treaptă a mâniei este mânia numită 
catos sau pizmă, pe româneşte. Acesta-i un şarpe 
rău. Acesta când a muşcat inima noastră, nu numai 
că ne mâniem, dar ţinem mânie câte o săptămână, 
două, pe cel care ne-a făcut rău. Aceasta-i grea. 

Când omul ţine mânie şi gândeşte: „Lasă că-i 
răstorn eu planul la acela; Iasă că am să-i zic eu; lasă 
că am să i-o fac eu", şi când vei vedea acestea în 
mintea ta, să ştii că ai trecut în treapta a doua a 
mâniei. Te-a muşcat mai mare balaur de inimă. Şi să 
te duci să ceri iertare, să te împaci cu fratele, zicând: 
„Iartă-mă, soţule; iartă-mă, soţie!", că dacă nu trece 
această mânie, nu putem zice «Tatăl nostru». 

Atunci ar trebui să ne rugăm aşa: „...şi nu ne 
ierta nouă, Doamne, greşelile noastre, precum nici 
noi nu iertăm...". Aşa ar trebui să ne rugăm, că 
dacă nu iertăm, altfel nu putem zice «Tatăl nostru». 
In nici un fel de mânie nu putem zice «Tatăl 
nostru». Condiţia-i pusă de înţelepciunea lui 
Dumnezeu Cuvântul. 

^ Apostolul spune: Soarele să nu apună întru 
mânia voastră, iar cel ce a trecut în al doilea grad 
de mânie, nu numai soarele îl apucă cu mânia, îl 
apucă şi două, trei zile, şi o săptămână şi o lună. 

Apoi este mânia cea mai grea decât toate, zacos, 
care pe româneşte se cheamă zavistie. Asta-i mai 
rea decât dracul. Este un drac mai rău decât toţi 
dracii, zavistia. Să ne ferească Dumnezeu de 
asemenea mânie! Dar de ce se cheamă zacos? 
Fiindcă zace mult în inima omului. Omul, când a 
ajuns în treapta a treia a mâniei, nu ţine mânie 
numai două-trei zile sau o săptămână, ci ani de zile. 

S-au văzut oameni bolnavi de această boală, de 
zavistie, care nici la moartea lor n-au iertat pe 
fratele. „Uite, cutare a murit şi pe patul de moarte i-a 
cerut iertare fata sau nepoata, şi n-a vrut s-o ierte". 
Să ferească Dumnezeu! Acesta-i balaurul zacos sau 

zavistia, şi de acesta arată dumnezeiescul Ioan Gură 
de Aur că-i mai rău decât satana, în Cuvânt la Saul 
şi la David. 

Saul era împăratul lui Israel şi era bolnav de 
epilepsie, de duh necurat, că adeseori cădea la 
pământ şi făcea spume la gură, că îl părăsise 
Dumnezeu de când 1-a ucis pe împăratul Ahab. 
David venea şi-i cânta din harpă psalmi şi gonea 
duhul cel rău de la Saul şi îl făcea sănătos şi se 
liniştea. 

Dar Saul îi mulţumea lui David că a scos dracul 
din el? Nu. Dracul, auzind puterea psalmilor, îl 
părăsea pe Saul şi fugea. Iar Saul se liniştea, dar 
zavistia din el nu. 

Căci fecioarele Ierusalimului, după ce au auzii 
că David, un copil, a bătut pe filisteanul Golial şi i-a 
tăiat capul şi a ridicat ocara dintre fiii lui Israel, ele 
băteau din tambure şi strigau aşa: Bătut-a Saul cu 
miile şi David cu zecile de mii. Adică îl lăudau mai 
tare pe David decât pe Saul. Şi de atunci Saul a 
prins ură, tot din iubirea de slavă, a prins mare 
zavistie, zicând că de-acum David are să fie 
împărat. 

Şi atâta zavistie avea, cu toate că David îl 
tămăduia şi izgonea dracul de la dânsul, încât când 
se scula de jos întreba: „Unde-i David, să-1 omor?" 
Şi a aruncat de trei ori cu suliţa după David. Pe cine 
voia să omoare? Pe doctorul lui, care-1 făcea sănătos. 

Ai văzut că dracul se ducea de la Saul, din 
cauza psalmilor, dar zavistia din inima Iui nu se 
ducea? Voia să-I omoare pe David, ca să nu ajungă 
împărat. 

De aceea spun Sfinţii Părinţi şi mai ales Sfântul 
Vasile cel Mare: „Zavistia este mai rea decât 
dracul". Asta-i mânia zacos şi când se tulbură omul 
de zavistie, fierea varsă venin în jurul inimii, că 
partea cuvântătoare a sufletului este în inimă. 
Atunci se întunecă raţiunea şi creierul şi partea 
sentimentală a sufletului omului şi degeaba îi spui 
că aici este alb, că el vede negru. Nu mai vede bine, 
fiindcă i s-a întunecat mintea şi inima de zavistie. 

Zacos, adică zace mult în sufletul omului. Za- 
vistia este mai rea decât toate. Numai diavolul este 
zavistnic şi are zavistie de la începutul lumii asupra 
oamenilor şi asupra lui Dumnezeu, dar zavistia 
omului, spune Sfântul Ioan Gură de Aur, este mai 
rea decât dracii. Să ne ferească Dumnezeu, că 
zavistia este un drac care persistă în inima omului şi 
dacă omul nu se mărturiseşte şi nu se roagă lui 
Dumnezeu să-1 izgonească, sunt mulţi care nici pe 
patul morţii nu vor să ierte pe cel ce le-a greşit. 

Aceasta este treapta a treia a mâniei, care este 
cea mai periculoasă; şi acesta este dracul zavistiei, 
care-i mai rău decât toţi diavolii. 

Deci nu-i de ajuns să zici numai cu buzele: 
„Dumnezeu să te ierte", dar inima ta să fie plină de 
zavistie şi de mânie; aceasta nu-i iertare. Dumnezeu 
caută la inimă. în zadar ne rugăm, când inima 
noastră e plină de răutate, de zavistie, de răpire şi de 
toată râvna cea rea. 

Deci să ne silim cu inima noastră, să ne 
convingem că trebuie să iubim pe fratele nostru şi 
să cerem ajutorul lui Dumnezeu să facem acest 
lucru şi atunci vom avea îndrăzneală în rugăciunile 
noastre către Dumnezeu. Dacă nu, are să se 

întâmple ce spune Sfântul Isaac Şirul: „Sămânţă pe 
piatră este rugăciunea celui ce are mânie asupra 
fratelui său". 

Să ne păzească Dumnezeu de tot felul de mânie, 
dar mai ales de mânia zacos. Amin. 



DESPRE CREŞTEREA COPIILOR 
ÎN FRICĂ DE DUMNEZEU 

A venit deunăzi o doamnă şi un domn cu o 
fetiţă şi s-au aşezat la masă şi făcea şi copilita o 
cruce mare; cum a învăţat-o tatăl ei şi mamă-sa. Cei 
mai buni profesori de religie pentru copii tot 
părinţii au rămas. Dacă nu-i învăţaţi voi prin 
exemplu, se trezesc nişte sălbatici, nişte fiare. Nu 
mai ştiu ce-i mamă, ce-i tată, ce-i ruşine, ce-i păcat, 
ce-i moarte, ce-i judecată, ce este rai, ce este iad, ce 
Bste muncă veşnică, ce este viaţă veşnică... Nimic. 
S a trezit cu totul nebun, cu totul stricat la minte. 

Dacă nu învaţă credinţa în casă de la părinţi, nu 
au nici o educaţie. Ei fac toate răutăţile, &ră 
mustrare de conştiinţă. Şi atunci plâng mamele. Câte 
mame vin şi plâng aici! 

Cea mai mare datorie pe care o aveţi voi cei 
căsătoriţi, asta este: să aveţi mare grijă cum vă 
creşteţi copiii. Dacă în familie, cât ai copilul acasă 
în cei şapte ani, nu te-ai grijit să-1 înveţi rugăciuni, 
sâ facă cruce, să ştie Tatăl nostru, Crezul, să-1 duci 
la biserică, să ştie ce înseamnă post, să ştie ce 
iuseamnă păcat, să se ferească de păcat, atunci cresc 
nişte bestii, nişte fiare. Vai şi amar de lumea asta! 

Iaca, vin la mine atâtea cazuri în care copiii au 
bătut părinţii şi alţii chiar i-au omorât. Sunt 
cuvintele Mântuitorului, Care a zis aşa: In vremea 
de apoi se vor scula copiii asupra părinţilor şi-i vor 
omorî. Să ferească Dumnezeu! Dacă nu veţi avea 
grijă de copii, "veţi bea paharul amărăciunii şi al 
scârbelor în veacul de acum şi în munca cea veşnică 
în veacul viitor. 

Să nu credeţi dumneavoastră că-i glumă. 
Copilul, dacă nu ştie ce-i păcatul, ce-i ruşinea, ce-i 
ascnltarea de părinţi, devine o fiară. 

* 

Vine o femeie deunăzi cu o mână legată de gât, 
cade aici şi începe să plângă. „Ce-i, mamă?" „M-a 
bătut feciorul! Vin de la spital. Mi-a rupt un picior şi 
mâna dreaptă". „De unde eşti?" „Din comuna 
Vânători". „Dar de ce te-a bătut?" „El cât câştigă într-o 
lună, într-o noapte bea tot. Că-i milostiv când bea: 
«Haide, măi! N-ai bani? îţi dau eu». îl face dracul 
milostiv ca să-i bage şi pe alţii în ispită. Când vine 
acasă, femeia îi spune: «Măi Ioane, copiii n-au făină, 
n-au cărţi la şcoală...». El nimic. Bătaie, cruci şi 
dumnezei. Când am văzut că o bate, am sărit s-o scot 
pe noră-mea. A lăsat-o pe noră-mea şi m-a bătut de 
m-a băgat în spital. Am venit să pun slujbe pentru el". 

Ai auzit fecior? Ca o fiară. S-o bată pe mama 
Iui! „Şi, zice, au sărit vecinii, şi pe el a vrut să-1 
bage poliţia la puşcărie pentru bătaia asta. Doamne 
fereşte! Să nu i se întâmple una ca asta!" 

„Mamă, tot o să-1 ajungă mânia lui Dumnezeu". 
„Nu, nu, nu, să nu păţească ceva rău! Pune numai să-1 
ierte Dumnezeu!" 



Ai auzit mamă? El a bătut-o de a băgat-o în 
spital şi ea se roagă să nu păţească ceva rău. Mi-am 
făcut cruce. Ce înseamnă adevărata mamă! 

Dar mânia lui Dumnezeu nu 1-a răbdat! Cine a 
lovit pe mama sau pe tata, nu mai putrezeşte, dacă 
nu 1-a dezlegat duhovnicul şi n-a făcut canonul. 



NEASCULTAREA DE PĂRINŢI 

Să vă spun un caz ce s-a întâmplat acum de 
curând. Au venit doi soţi, o doamnă şi un domn, şi 
s-au aşezat lângă mine. Erau cu prestanţă, îmbrăcaţi 
bine. „Domnu' părinte, au zis ei, am vrea să vorbim 
ceva". I-am luat în casă, că ei aveau un necaz pe 
care nu-1 puteau spune de faţă cu toată lumea. 

Când i-am întrebat de unde sunt, mi-au spus: 
„De la Reghin, domnu' părinte", şi au început a 
plânge amândoi. Păi când vezi tu că plâng doi 
oameni aşa de mari - erau directori de întreprindere 
amândoi -, nu plâng de flori de măr. Ce-i în inima 
lor, numai Dumnezeu ştie! 

- Ce-aţi păţit, fraţilor? 

- Domnu' părinte, am avut un singur fecior. L-am 
învăţat şcoală, a terminat facultatea şi a ieşit inginer 
la reţele electrice. I-am cumpărat şi maşină. Intr-o 
scară, când ne-am întors acasă de la nişte rudenii, 
am găsit toate uşile deschise, banii luaţi din casă şi 
maşina furată. După ce-am anunţat poliţia, la trei 

ptămâni, am aflat că fiul nostru a luat banii din 
casă şi maşina şi a plecat la Sighişoara, unde s-a 
uşurat fără voia noastră. 

Când au auzit părinţii, au crezut că el a luat o 
fată la nivelul lui. Dacă ci era inginer, putea lua o 
profesoară, o doctoriţă, o farmacistă, o ingineră. 
Părinţii au luat nişte cadouri şi s-au dus la fiul lor la 
Sighişoara ca să-1 îmbuneze. Dar el se însurase cu o 
vrăjitoare. Dacă n-a crezut în nimic, dracii şi-au 
bătut joc de e!. 

Când a văzut-o pe mama lui, s-a înnegrit la faţă 
şi a zis: „Ce cauţi aici, scorpie?" Dar tată-su de 
colo: „Măi băiete, dragul tatii, dar mama ta este 
scorpie?" „Taci, nebunule, că-ţi crap capul!" 

Ia gândiţi-vă ce-a fost acolo! Cu câtă dragoste 
au venit părinţii şi cu câtă jertfă, şi cum au trecut ei 
cu vederea toate relele pe care le-a făcut, iar el tot 
neascultător a rămas! 

Atunci am zis părinţilor: 

- Cum aţi crescut copilul acesta? Cum l-aţi 
crescut de când era mic şi a început să zică tată? 
L-aţi învăţat că Unul este Tatăl din ceruri şi să zică 
Tatăl nostru? 

-Nu, părinte! 

- Când era la şcoala elementară, l-aţi învăţat 
Tatăl nostru? 

- N-a vrut! 

- L-aţi învăţat Crezul? 
-Nu. 

- L-aţi dus la biserică? 

- N-a vrut. 

- Când era la liceu, i-aţi dat vreo carte sfântă în 
mână, Biblia sau Noul Testament? 

- N-a vrut. Se ducea şi bătea mingea sau 
pierdea vremea cu alte deşertăciuni. 




- L-aţi bătut vreodată? 

- Niciodată. 

- Dar se ruga vreodată? 

- Nu, părinte! 

- Şi cum ai putut dumneata să stai cu copilul în 
casă fără să-1 pui la rugăciune? Nici voi n-aţi avut 
credinţă. Vedeţi acum? Dumneavoastră beţi acum 
paharul mâniei lui Dumnezeu pe care-1 meritaţi. 

- Părinte, nici noi n-am prea ştiut! 
Atunci le-am spus: 

- Iată ce-aţi cruţat! Aţi cruţat un om demonizat. 
Zice Scriptura: Calul neînvăţat, se face năsâlnic, 
iar copilul lăsat de capul lui, mare scârbă şi ruşine 
va aduce părinţilor săi. Şi cela ce cruţă varga 
urăşte pe fiul său. Nu-1 iubeşte! II urăşte. 

L-aţi cruţat, iar acum dumneata, care l-ai purtai 
în pântece şi l-ai crescut, eşti scorpie, iar tatăl lui 
este nebun. 

Auzi ce lume creşte azi? Şi aceasta este vina 
părinţilor, că n-au pus mâna pe varga când a trebuit 
şi nu i-au spus: „Hai la rugăciune! Hai la biserică! 
Hai la spovedit! Azi este vineri, este post, nu mânca 
de frupt! Astăzi este sărbătoare, nu lucra!" Să ştiţi 
voi că cea mai înaltă şcoală de rugăciune şi de 
credinţă în Hristos nu-i în şcoala primară, nici la 
liceu, nici la facultate, este în sânul familiei. Cei 
mai mari profesori de religie aţi rămas tot voi, tata 
şi mama. 

Copilul crescut fără frică de Dumnezeu, nu mai 
ştie ce-i mamă, ce-i tată, ce-i păcat, ce-i moarte, ce-i 
judecată. S-a trezit ca o fiară. Şi atunci cine o să 
răspundă în ziua judecăţii mai tare ca tata şi mama? 

L-au avut în braţele lor şi l-au crescut sălbatic şi s-a 
făcut ca şi o fiară. 

Au venit apoi să-I pun la slujbe. Dar n-am putut 
să-I pun pentru că trăia în preacurvie cu vrăjitoarea 
aceea. I-am pus la slujbe numai pe părinţii lui. 
După vreo două luni mă trezesc cu o telegramă: 
„Domnul părinte, băiatul nostru a fost electrocutat 
şi a paralizat şi i s-a legat şi limba. Nu poate vorbi 
şi este pe moarte la spital. Nu se ştie câte zile mai 



are". 



Aţi văzut mânia lui Dumnezeu cea dreaptă? L-a 
ajuns blestemul şi suspinul părinţilor pe acest tânăr 
rău şi necredincios, căci zice la Psaltire: Dreptatea 
lui Dumnezeu rămâne în veacul veacului. 

V-am spus această istorioară că sunteţi părinţi de 
copii. Cea mai imperioasă datorie şi cea mai mare, 
pe care o aveţi voi, cei căsătoriţi, este să creşteţi 
copiii în frica şi certarea Domnului. 

Aţi auzit ce s-a întâmplat în Vechiul Testament 
cu preotul Eli 5 , pentru feciorii lui, că s-au dus în iad 
împreună cu el. Să avem grijă şi noi, părinţii 
duhovniceşti, şi voi, părinţii trupeşti, să nu dobân- 
dim partea lui Eli. 



PEDEAPSA PENTRU COPIII CARE 
SE RIDICĂ ÎMPOTRIVA PĂRINŢILOR 

Vine o femeie de la Fălticeni, din comuna Petia, 
şi-mi spune: „La noi o fată a murit nemăritată, 



Vezi „Ne vorbeşte Părintele Clcopa", volumul 3 
capitolul istoria lui Eli preotul. 



moartă de mai mult timp; au dezgropat-o de trei ori 
din zece în zece ani. Au găsit-o putredă, dar 
amândouă mâinile, de aici din umăr, nu sunt putrede, 
ci sunt negre ca păcura şi miroase groaznic; iar 
unghiile au crescut ca secera. Ce să aibă?" 

Zic: ,Aceea sau a lovit-o pe mamă-sa sau pe tatăl 
ci". „Dar de unde să ştim? Tată-su mort, mama sa 
moartă, n-are neamuri". „Mai căutaţi, poate daţi de 
vreo rudă de-a ei!" 

A găsit o mătuşă undeva departe, Marta, soră cu 
nama ei, văduvă, la Liteni, de 94 de ani. 

- Mătuşă Marta - aceea n-auzea -, dar de unde 

:şti? 

- De la Petia - un sat mare, unde este nepotul 

'ărintelui Argatu paroh. 
| - Dar n-ai avut o soră Măria? 

- Am avut o nepoată, Măriuţa! 

- Dar Măriuţa nu cumva a lovit pe tata? 

- Nu pe tata, pe mama a bătut-o! 

I Mama ei era bolnavă de pelagră; se strica la 
minte. Cu boala asta de pelagră, nu-i omul nebun 
loldeauna. Este periodic aşa, câteva ore, pe urmă iar 
;i revine. Măriuţa lua funia de la vacă şi unde o 
;ăsea, o lega şi, bătând-o, o aducea până acasă. 

Mamă-sa, când se trezea, vedea că-i vânătă şi o 
blestema pe Măriuţa: „Măriuţa, dragul mamei, să nu 
mai putrezească mâinile tale! Tare rău m-ai bătut! 
Dragul mamei, de ce mă baţi, că nici eu nu sunt 
bucuroasă de boala asta? Nici eu nu ştiu ce fac. M-a 
prdepsit Dumnezeu, mi-a dat boala asta şi tu mă 
baţi? Parcă eu ştiu ce fac? Eu nu-mi dau seama". 

Dar Măriuţa, în loc să-şi ceară iertare cu lacrimi 
şi cu durere, râdea. 

Şi a murit mama şi după un an a murit şi 
Măriuţa, tânără. Dar ea nu s-a dus la un duhovnic s-o 
dezlege, nici de la mamă-sa n-a cerut iertare. Şi 
acum Măriuţa stă de treizeci de ani în groapă şi 
mâinile stau neputrede şi sufletul ei arde în focul cel 
veşnic, în cuptoarele iadului, cum zice Mântuitorul - 
unde focul lor nu se stinge. 

Ai auzit ce înseamnă blestemul de mamă? Ea 
dacă se ducea să ceară iertare la mama, se ducea la 
un duhovnic şi se spovedea, atunci o dezlega 
duhovnicul când era vie, dar acum cine s-o dezlege? 
Mama n-a iertat-o, duhovnicul n-a dezlegat-o şi ea a 
murit aşa blestemată. Şi acum stă sufletul ei în iad în 
vecii vecilor şi trupul a rămas ca mărturie şi pentru 
alţii. 

Şi m-a întrebat pe mine ce să facă, căci a murit 
nedezlegată. „Duceţi-vă la un arhiereu să-i facă 
dezlegare la crucea ei, pentru că un duhovnic nu o 
poate dezlega, din cauză că acesta-i un păcat foarte 
mare". Ea stă în iad până putrezesc mâinile ei. 

Dacă a lovit pe tata sau pe mama cu piciorul, 
piciorul nu putrezeşte, dacă a lovit cu mâna, mâna nu 
putrezeşte. Eu am scris despre cele opt pricini pentru 
care nu putrezesc morţii. Am arătat care-i blestemat 
de dumnezeieştile pravile, care-i blestemat de 
arhierei, care-i blestemat de părinţi, care nu 
putrezesc din cauza pământului, care nu putrezesc 
din cauza firii; toate sunt puse. 

Iar cei care au lovit pe tatăl sau pe mama lor, cu 
care mădular au lovit, acela nu putrezeşte. Voi n-aţi 
auzit la nuntă cum cântă Biserica? Binecuvântarea 
părinţilor întăreşte casa fiilor, iar blestemul maicii 

zdruncină şi temeliile (Isus Sirah 3, 9). Ferească 
Dumnezeu! Nimeni n-are drept mai mare asupra 
copilului pe faţa pământului decât mama! Nici măcar 

lata. 

Biata mamă creştină! Ea este cea care a purtat 
i-opilaşul în pântece nouă luni; mama 1-a născut cu 
atâta durere. Numai Dumnezeu ştie şi ea! Nu ştiţi? 

[™l Că sunteţi mame. L-a purtat în braţe doi ani şi i-a 
Bupt pieptul. Şi l-a curăţit, şi l-a spălat, şi l-a 
îmbrăcat. Aduceţi-vă aminte când bărbatul venea de 
le lucru mort de oboseală şi se culca, şi când plângea 
Copilul, zicea soţul: „Scoală, femeie, plânge fata, 
plânge copilul!" Tot mama. 
Câte nopţi n-a dormit! „Scoală, mamă!" Dacă 
scutecele-s murdare, schimbă-1, înfaşă-1, dă-i ţâţă din 
nou, pune-1 în leagăn, leagănă-1 încet să adoarmă, 
păzeşte-1 de foc, de apă; şi când a auzit că ţipă 
copilul, i-a sărit inima din loc: «Vai de mine, copilul, 
n-a păţit ceva?» Ştiţi cu câtă greutate i-aţi crescut! 
( 'âtă dragoste are mama de copilaş! Fiinţa cea mai 
stanţă în familie pentru copii este mama. Ce să vă 
spun eu? Că doar ştiţi. 

De aceea aţi auzit la nuntă cum cântă Biserica? 
Hinecuvântarea părinţilor întăreşte casa fiilor, iar 
blestemul maicii zdruncină şi temeliile. Mama, care-i 
Bea mai de jertfă la creşterea copiilor, are cea mai 
mare trecere la Dumnezeu. Fiindcă mama este aceea 
are suferă, săraca. 

Şi când un copil crescut de mama cu atâta jcrtft, 

U atâta dragoste şi cu atâta milă, nu ascultă de ea, 

.sie păcat strigător la cer. Să ferească Dumnezeu! 

( ăt veţi trăi voi, să iubiţi pe mama, s-o ajutaţi la 

bătrâneţe, 'la boală, la chin, că mare binecuvântare 
primiţi de la Dumnezeu. 

Aţi văzut că din cele zece porunci, numai una 
este cu făgăduinţă; porunca a cincea: Cinsteşte pe 
tatăl tău şi pe mama ta, ca să-ţi fie ţie bine şi să 
trăieşti ani mulţi pe pământ. 

Când o vezi pe mama ta bătrână şi bolnavă şi 
zice „Dragul mamei, nu mă lăsa!", cum poţi s-o treci 
cu vederea, când ştii că ai fost în pântecele ei şi când 
ştii cât s-a jertfit ea pentru tine atâţia ani de zile şi 
acum îţi cere ajutorul tău? Poţi să treci peste 
cuvântul mamei? Şi tata are mare drept, dar el e mai 
departe de copil. El este cu treburile dinafară. Cu alte 
griji. Dar mama, nu vezi? îl ţine în braţe, îi dă ţâţă, îl 
înfaşă, îl păzeşte. Păi ea este leagănul omenirii. Aşa 

a fâcut-o Dumnezeu pe mamă, ca să se poată creşte 
generaţiile lumii întregi. 

O inimă de mamă adevărată, nimeni n-o poate 
preţui, cât este de scumpă. De aceea, fiindcă vorbim 
oleacă, vă rog să fiţi foarte atenţi cu tata şi cu mama 
când au slăbit. Cât trăiesc părinţii, trebuie ascultaţi. 
Totdeauna, dar mai cu seamă când vezi că s-au 
îmbolnăvit, că au mare nevoie de ajutorul vostru. Să 
nu cumva să-i treceţi cu vederea! 

Fericiţi şi de trei ori fericiţi copiii aceia care 
ascultă de tata şi de mama, mai ales dacă părinţii lor 
sunt credincioşi. Au mare fericire şi în veacul de 
acum şi în cel viitor. Că, dacă nu ascultă, ferească 
Dumnezeu! 

Ia gândiţi-vă voi, cine iubeşte mai mult pe copii 
ca părinţii? Şi în special mama. Mama dacă ar avea 
cinci-şase copii, şi unul ar fi rău, chiar de ar fi 

bcărât-o sau ar fi înjurat-o, dacă îl vede că a căzut în 
bc sau în apă şi strigă: «Mamă, nu mă lăsa!», ea 
re în foc după dânsul ca să-1 scoată. Uită toate, 
şa-i mama pentru copii, dar tot aşa trebuie să fie şi 
opiii pentru mamă. 

De aceea, în casă, când eşti amărâtă, ca mamă, şi 
,11 zis un blestem - că omul, când este supărat, mai 
leapă câte un blestem -, nu-i o crimă că ai zis. Dar 
■ ftnd te duci la spovedanie să spui: «Părinte, când 
«ram necăjită, am blestemat copiii». Te-a dezlegat 
duhovnicul, dezlegată eşti. Dar tu să spui la spo- 
vedanie. Dar dacă moare mama şi a blestemat copiii, 
nici copiii nu putrezesc, şi ea se duce în fundul 
nulului. Că blestemul de mamă este mai puternic 
ilccât al preotului, pentru că ea are cea mai mare 
miloritate de la Dumnezeu asupra copilului. Nimeni 
nu se jertfeşte mai mult pentru copil în lumea asta ca 
mama. 

Mai degrabă să iei varga să-1 baţi de o sută de 
mi, decât să-I blestemi. Auzi ce spune Solomon: 
t'iirga şi nuiaua dau înţelepciune copilului, iar 
I opilul lăsat de capul lui, va aduce mare scârbă şi 
uire ruşine părinţilor săi. 

Ca să vă daţi seama cât de mult iubeşte o mamă 
pe fiii săi, am să vă spun o întâmplare care s-a 
petrecut în China. în anul 1921, într-o toamnă, a luat 
c o pădure din Munţii Himalaia; munţii cei mai 
nari din lume. Sigur, a concentrat China mii şi zeci 
(Ic mii de oameni, ca să izoleze focul. Dar ce s-a 
întâmplat? 

S-au dus oamenii şi tăiau pădurea înainte de a 
ajunge focul. Voi nu ştiţi cât de înfricoşat este focul 

când arde pădurea! Mie mi s-a întâmplat odată de am 
văzut. Huieşte ca tunetul, mai ales dacă bate vântul. 
Aţi auzit şi în Psaltire: ...ca focul care arde pădurea, 
ca văpaia care arde munţii. Este ceva înfricoşător. 

Deci aşa s-a întâmplat şi acolo. Lumea a alergat 
cu topoare, cu joagăre, cu ferăstraie; fiecare cu ce 
avea, ca să izoleze pădurea ca să nu ardă. 

Dar s-a întâmplat că, tăind ei copacii cu zeci de 
kilometri înainte de-a ajunge focul, focul venea cu o 
rapiditate nemaipomenită, au văzut în vârful unui 
copac un cuib de pasăre; o pasăre de mărimea 
porumbelului. Când au văzut că are cuib în copac, nu 
au mai avut timp să se suie şi să scape puii, căci 
focul se apropia. Şi s-au uitat să vadă ce se întâmplă. 

Amândouă păsările, şi mama şi tata, când au 
simţit fumul şi au văzut primejdia că ajunge la pui, 
/burau amândoi roată şi tot ţipau; ţipau şi făceau 
semn la pui. Dar puii erau mici, plăpânzi, nu aveau 
aripi tari să zboare. 

Când a ajuns focul la o sută de metri, pasărea 
tată a părăsit puii; a fugit ca să scape de foc, că 
simţise fierbinţeala focului că vine din urmă. Iar 
pasărea mamă, când a văzut că vine focul, tot ţipa şi 
zbura roată, roată; roată pe lângă cuib, roată, ca şi 
cum ar fi zis: „Dragul mamei, vine moartea, fugiţi!" 

Şi când a văzut că copacul în care-i cuibul a luat 
foc, nemaiavând altă măsură să ajute puii ei, ce-a 
ulcut? Ultima ei mişcare a fost jertfa aceasta: Când 
a văzut că şi cuibul a luat foc, ea s-a pus cu aripile 
pe pui. Şi într-o clipeală a mistuit-o focul cu tot cu 
cuib, cu tot cu pui. 



Iată ce înseamnă mamă! A vrut mai bine să se 
jertfească de o mie de ori şi să nu părăsească puii 
ei, când erau în primejdie de moarte. 

Aşa trebuie să fie inima de mamă şi inima 
noastră faţă de toţi creştinii şi mai ales faţă de 
părinţii care ne-au crescut. 



CELE OPT PRICINI 
DE NEPUTREZIRE A MORŢILOR 

Sunt opt pricini de neputrezire a morţilor: 

I. Prima pricină este atunci când veţi găsi mort 
în groapă şi carnea a putrezit toată, dar oasele stau 
prinse între ele ca la copăcel. Acela nu-i sub blestem. 
Acela-i om tare din fire, care nu putrezeşte 40-50 de 
ani. De aceea este aşa. 

II. Când vei găsi mort în groapă neputred şi este 
exact cum l-ai pus, acela n-a putrezit din cauza 
pământului. Este pământ unde nu putrezeşte mortul, 
dacă nu-1 muţi. Acolo pământul are chimicale şi nu 
dă voie să putrezească nimic. 

Aceste neputreziri sunt fireşti, dar sunt şi 
putreziri mai presus de fire: 

| III. Când vei găsi mort în mormânt neputred şi 
carnea pe el este mucedă ca buretele şi albă, acela 
este om care a fost blestemat de dumnezeieştile 
pravile. El a avut canon mare la spovedanie pentru 
păcate mari şi nu 1-a făcut. 

| IV. Când vei găsi mort în groapă neputred şi 
este negru şi umflat ca toba şi părţile dinainte nu-s 

putrede, iar cele dinapoi sunt putrede, acela este 
blestemat de preot sau de arhiereu. 

V. Când vei găsi mort în groapă neputred şi n-au 
putrezit nici hainele pe el, nici sicriul, nimic, nimic, 
şi-i creşte barba, cum s-a întâmplat la cel de la 
Huşi, şi-i cresc unghiile, acesta a făcut nedreptăţi şi 
a furat. Acesta nu putrezeşte până nu-1 dezleagă un 
arhiereu. Iar dacă îl dezleagă şi arhiereul şi tot nu se 
desface, atunci el este blestemat de săraci, fiindcă a 
luat avere de la săraci. Şi până nu dau neamurile lui 
înapoi atât cât a luat el, nu putrezeşte şi tot în iad se 
munceşte şi nici arhiereul nu-1 poate dezlega. 

VI. Când vei găsi mort în mormânt neputred şi 
pielea pe el este ca floarea de bostan, galbenă, şi 
limba-i galbenă şi îi cresc unghiile şi-i creşte barba 
şi părul, acesta este sub anatema, sub cea mai grea 
pedeapsă a Bisericii. Acesta, din două pricini este 
aşa: sau a hulit pe Dumnezeu şi pe preoţi şi s-a 
lepădat de credinţă, sau a trăit în preacurvie de 
gradul I - tatăl cu fiica sau băiatul cu mama sa, 
adică incest. Aceştia cad sub anatema, cea mai grea 
pedeapsă a Bisericii. 

VII. Când vei găsi mort în groapă căruia nu i-a 
putrezit mâna sau piciorul, acela a lovit pe tatăl sau 
pe mama sa şi a amărât foarte tare pe părinţii săi şi 
a fost blestemat de ei şi (nicidecum) nu s-a spovedit 
la duhovnic de acest păcat şi nu a luat dezlegare, 
când era în viaţă. 

VIII. Iar când vei găsi om neputred şi-i uşor ca 
o pană şi miroase frumos tare, şi-i foarte vesel la 
Faţă şi face minuni, acelea sunt sfinte moaşte, cum a 



fost şi cu Sfanţul Ioan Hozevitul la Ierusalim, care 
l-au găsit după 20 de ani, nu numai neputred, dar a 
tăcut şi minuni. 

Iată care sunt semnele la trupurile afurisite: 

- sunt nedezlegate; 

- sunt deformate şi urâte; 

- sunt greu mirositoare şi prea puturoase; 

- sunt umflate ca toba; 

- provoacă spaimă şi cutremur privirii. 
Iar la sfintele moaşte sunt aceste semne: 

- sunt nestricăcioase; 

- sunt binemirositoare; 

- sunt uscate şi uşoare; 

- sunt vesele la vedere; 

- nu provoacă frică, ci bucurie duhovnicească; 

- izvorăsc din ele felurite minuni. 



UN CAZ DE NEPUTREZIRE 

Citeam în Pidalionul de Neamţ, la subînsem- 
narea canonului 14 din Sardica, unde este scris 
despre un fapt care 1-a văzut cu ochii atâta lume şi 
Episcopul de Huşi, Iacov Stamati. 

La Episcopia de Huşi, pe la 1785 trăia un călugăr 
cu numele Rafail. Acest călugăr era olar de meserie 
şi era cu viaţă sfântă. El toată ziua nu mânca, ci 
numai seara la apusul soarelui mânca ceva foarte 
puţin. După ce mânca, călugărul îşi lua o carte de 
citit şi se ducea şi se culca în cimitir între cruci. 
Cimitirul era lângă biserică. Totdeauna, şi vara şi 

iarna, avea un cojoc şi se culca între cruci. Şi 
călugării îi ziceau «Rafail cel nebun». Ehei! Dacă 
am fi şi noi nebuni ca dânsul! El avea viaţă sfântă. 

Acest călugăr nu vorbea cu nimeni, ci îşi căuta 
de meseria lui, şi se minunau ceilalţi de lucrul ce 
ieşea din mâinile lui. Toţi îl întrebau de ce doarme în 
cimitir, iar el răspundea: „Că acolo mi-i locul; dacă 
mâine mor, nu plec acolo? - adică la morminte. Şi 
vreau să mă obişnuiesc şi eu cu mormintele". 

Intr-o noapte, dormind monahul Rafail în cimitir 
lângă o cruce de piatră veche, aude cum băteau 
dracii pe unul în groapă. Şi-1 băteau de la 1 1 noaptea 
până la ora unu, la miezul nopţii. Un ceas înainte de 
miezul nopţii, unul după. Dar îl băteau de se auzea şi 
se cutremura pământul. Şi el striga din mormânt: 
JVliluiţi-mă, ajutaţi-mă! Nu mă lăsaţi, că mă bat 
dracii!" Şi-1 băteau dracii în mormânt două ceasuri, 
de se cutremura pământul acolo unde era e). 

Rafail a stat şi a ascultat şi ce s-a gândit el: „Mă 
duc la duhovnicul episcopiei să-i spun, să vină să 
facă o dezlegare la mormântul iui". Duhovnicul 
Daniil avea 90 de ani, săracul. Se duce Rafail şi-i 
zice rugăciunea la uşă, că aşa se zice: 

- Pentru rugăciunile Sfinţilor Părinţilor noştri. 
Doamne Iisuse Hristoase, Fiul lui Dumnezeu, milu- 
ieşte-ne pe noi. Blagosloveşte, preacuvioase părinte! 

Duhovnicul bătrân şi obosit de lume, răspunde: 

- Domnul şi Maica Domnului. Care-i acolo? 

- Eu, Rafail, părinte. 

- Ce vrei? 

- Părinte Daniil, hai la cimitir şi-1 dezleagă pe 
unul, că tare-1 bat dracii! 



- Măi îndrăcitule, tu dacă dormi în cimitir, câte 
nu ţi-arată dracii? Unde să mă duc eu, că-s obosit? 

Şi n-a vrut să meargă. Şi Rafail s-a dus, zicând: 

- Iartă-mă, părinte! 
A mai stat vreo zi-două, bietul Rafail şi a zis: 

„Mă duc să-i spun duhovnicului din nou!", că auzea 
cum îl bat diavolii şi îi era milă de acela care striga 

mormânt. 

- Părinte Daniil, hai că-1 bat dracii pe unul în 
mormânt noaptea! Vai, tare mai strigă ajutor. 

Iar 1-a ocărât duhovnicul: 

- Ce ai venit, măi stricatule? De ce nu mă laşi să 

dorm? 

Mai stă el două-trei zile, iar se duce: „Mă duc să-i 
tai spun o dată". Şi se duce Rafail a treia oară la 
duhovnicul lui, Daniil: 

- Părinte Daniil, aveţi mare putere de la 
Dumnezeu ca duhovnic, să legaţi şi să dezlegaţi 
păcatele! Veniţi să dezlegaţi pe un om, că tare-1 bat 
dracii în groapă. Părinte, să ştiţi că dacă nu vreţi să 
veniţi, veţi da seama de sufletul acesta în ziua cea 

lare a Judecăţii de apoi! Să nu spuneţi că nu v-am 

spus! 

Când a auzit duhovnicul, atunci s-a gândit: „Măi, 
a treia oară a venit, şi n-a venit degeaba". 

- Stai, Părinte Rafail, că merg! 

Şi-a tras ciubotele, şi-a luat molitfelnicul, un 
cpitrahil, o cruce şi cârja şi a plecat, că cimitirul era 
în ograda episcopiei, lângă biserică, cum se făceau 
înainte vreme. Când s-a dus la crucea aceea de 
piatră, încă de departe auzea cum se cutremură 

pământul: 

- Părinte Rafail, dar de când îl bat dracii? 

- Să fie mai mult de patruzeci de zile. Şi eu am 
fost de trei ori la sfinţia voastră, iar acum a treia oară 
m-am gândit să nu mai vin. Eu l-am întrebat ce are, 
iar el mi-a răspuns: „Vai de creştinul acela care 
moare fără să-şi mărturisească toate păcatele!" 

Şi auzea bătrânul cum îl băteau dracii pe acela în 
groapă şi cum striga: „Miluiţi-mă! Ajutor! Nu mă 
lăsaţi, fraţilor! Miluiţi-mă!" 

Atunci duhovnicul a trimis repede după episcop. 
Episcopul se culcase: 

- Pentru rugăciunile Sfinţilor Părinţilor noştri. 
Doamne lisuse Hristoase, miluieşte-ne pe noi! Bine- 
cuvintează, Preasfinţite Stăpâne! 

- Domnul şi Maica Domnului. Cine-i? 

- Rafail. Preasfinţite, vă cheamă acum părintele 
duhovnic Daniil până la cimitir, că se petrece o 
minune mare acolo. 

Episcopul s-a dus imediat. 

- Preasfinţite, ia ascultă ce-i în mormântul ăsta! 

- Rafail, dar de când îl bate? 

- Au trecut patruzeci de zile. 

- Şi când îl bate? 

- II bate numai când este un ceas până în miezul 
nopţii şi unul după miezul nopţii. Două ceasuri îl 
bate şi pe urmă nu se mai aude. Atunci a întrebat 
episcopul: 

- Ce-i de făcut, părinte duhovnic? 

Trebuie să-1 dezgropăm, să vedem ce-i cu 
dânsul, că acesta a avut mare blestem. 

Pe cruce era scris: „Aici odihneşte robul lui 
Dumnezeu, Ganciu - aşa 1-a chemat din botez -, fost 
administrator al Episcopiei Huşilor", de origine 
bulgară, că bulgarii sunt tot ortodocşi. Murise de mai 



...alţi ani. Şi acum îl băteau dracii, tot ca să-1 
descopere Dumnezeu şi să fie dezlegat, săracul. 

A doua zi au chemat pe omul care răspunde de 
cimitir, să dezgroape pe acel creştin. Când l-au 
dezgropat a doua zi, nici limba în gură nu era 
putredă. Cum l-au pus când a murit, aşa l-au găsit. 
Unghiile crescuseră ca secera; îi crescuse barba şi 
părul în mormânt până jos; era negru la faţă şi umflat 
ca doba. Dar nici hainele de pe el nu erau putrede. 
Nimic. Sicriul era întreg şi el. 

L-au rezemat de biserică şi i-au pus o basma albă 
pe ochi, că se speria lumea cât era de urât. A venit 
lume multă, că se auzise că la episcopie au găsit pe 
unul pe care-1 băteau dracii în fiecare noapte câte 
două ore, şi este de mai mulţi ani neputred. 

Episcopul a chemat şapte duhovnici mari, între 
care şi cel al episcopiei, şi a zis: „Hai să-i facem o 

dezlegare!" 

Şi au îngenuncheat fiecare şi au citit dezlegare 
pentru Ganciu. I-au citit rugăciunile, l-au dus în 
biserică şi i-au făcut toată rânduiala înmormântării 
cu dezlegări. Apoi l-au îngropat la loc. 

După ce l-au îngropat, l-au întrebat pe Rafail 
dacă se mai aude cum îl bat dracii. Nu s-a mai auzit 
nimic nici în ziua de azi. 

După un an, când l-au dezgropat, era deja praf. 
S-au risipit toate oasele, s-au făcut ţărână. S-a mirat 
toată lumea ce minune a fost acolo. El a cerut ajutor 
să fie dezlegat săracul. Câtă vreme trupul lui nu era 
putred, sufletul era în muncile cele negrăite ale 
iadului, dar cu dezlegările atâtor duhovnici şi ale 
episcopului, 1-a iertat Dumnezeu. 

MUTAREA MUNTELUI ADAR 
CU RUGĂCIUNEA 

Când te-ai sculat dimineaţa din somn, întâi să 
povăţuiască în viaţa ta nevinovata rugăciune. Dă 
repede cu apă rece pe ochi să sară somnul, fă trei 
închinăciuni în faţa sfintelor icoane şi apoi începe cu 
rugăciunile începătoare: „Slavă Ţie, Dumnezeul 
nostru, slavă Ţie! Slavă Ţie, Dumnezeul nostru, 
slavă Ţie! Slavă Ţie, Dumnezeul nostru, slavă Ţie!" 

Apoi: „împărate ceresc", „Sfinte Dumnezeule", 
„Preasfântă Treime", „Tatăl nostru", „Crezul", 
„Psalmul 50"... şi celelalte. 

Rugăciunea este maică şi împărăteasă peste toate 
faptele bune şi aduce în sufletul nostru dragostea de 
Dumnezeu şi de aproapele. Ea uneşte şi lipeşte pe 
om de Dumnezeu şi îl face un duh cu El. 

Orice rugăciune-i bună, dacă o zici cu frica lui 
Dumnezeu şi cu atenţie. Eşti acasă, eşti pe drum, eşti 
în camera ta, eşti la lucru, eşti la câmp, oriunde, tu 
înalţă mintea către Dumnezeu. Şi zi cum poţi, dar zi 
mereu! Că cel ce se roagă des, însăşi rugăciunea i se 
face lui cel mai mare dascăl al rugăciunii. 

în Marţea cea Mare, Mântuitorul era flămând şi 
Văzând un smochin înfrunzit pe cale, a căutat 
poame în el, dar n-a găsit; 1-a scuturat şi n-au căzut 
smochine. Atunci a zis: De acum să nu se mai facă 
roade în line în veac, şi îndată s-a uscat smochinul. 

Atunci Apostolii s-au speriat: „Cum, Doamne, 
s-a uscat smochinul aşa de repede?" Iar 
Mântuitorul, arătând cât de slabi suntem noi în 






credinţă, zice: De veţi avea credinţa cât un grăunte 
de muştar, nu numai smochinul acesta s-ar usca, ci 
veţi zice muntelui acestuia: Mută-te de aici şi te 
aruncă în mare, şi se va muta. 

Sămânţa de muştar este mai mică decât cea de 
ceapă şi decât cea de mac. Este foarte mică şi, când 
o semeni, se face un umbrar mare cât un măr, încât 
vin şi păsările cerului şi stau în ramurile lui. 
Muştarul este simbolul credinţei. 

Mântuitorul a spus: Cela ce crede întru Mine, 
minunile care le fac Eu, şi mai mari decât Mine va 
face; că Eu la Tatăl mă sui, şi vă voi trimite vouă 
de acolo pe Duhul Sfânt şi orice veţi cere în numele 
Meu va fi vouă. Adică „mă duc acolo, să vă dau Eu 
putere, ca să vedeţi cum se împlinesc cuvintele Melc 
la vremea lor". 

Hristos n-a mutat munţi. El a înviat morţi de 
patru zile, a mers pe apă, a înmulţit pâinile, dar 
creştinilor care cred în El mai mare putere să facă 

minuni a lăsat. 

Deci, dacă cela ce crede în Hristos, va face 
minuni mai mari decât Dânsul, să vă spun o istorie 
cum s-a mutat muntele Adar din Alexandria, la anul 
604 după Hristos. Şi iată cum a fost: 

în istoria Bisericii sunt trei sfinţi care au mutat 
munţii cu rugăciunea: Sfanţul Ioachim, Patriarhul 
Ierusalimului, a mutat muntele Durda; Sfântul Marcu 
a mutat muntele Fracesc din Abisinia, pe timpul 
Sfântului Serapion, iar pe vremea Sfântului Platon, 
Patriarhul Alexandriei, un argintar a mutat muntele 
Adar 600 de stadii până în apa Nilului. Avem 
Vieţile Sfinţilor şi Istoria Bisericii care-i verificată 
de-atâtia mari istorici. 

Prin secolele VI - VII arabii au dărâmat multe 
împărăţii în Africa şi în Asia şi au ajuns şi în 
Europa. Dar când au ajuns ei în Egipt, pe la anul 
604, toate ţările creştine care au fost - Pamfilia, 
Pontul, Galatia, Nicomidia, Cezareea Palestinei, 
Fenicia, Libanul, Siria, Frigia, Paflagonia, Mira 
Lichiei - le-au ocupat, pătimind atunci milioane de 
creştini, cum a fost şi pe vremea împăraţilor romani 
păgâni, când numai în Nicomidia în ziua de Crăciun 
au ars 20.000 de mucenici, pe timpul lui Diocleţian. 
Căci i-a găsit în biserică în ziua Naşterii Domnului 
şi atunci au înconjurat oraşul şi a dat foc bisericii 
celei mari şi i-a ars pe toţi. Altă dată împăratul 
Traian a ucis 10.000 de martiri în altă biserică, în 
Frigia, cu tot cu femei şi copii, şi iarăşi în timpul 
împăratului Nero au murit 15.000 de martiri. 

Prin secolul VII au ajuns arabii şi în Egipt, ţară 
creştină pe atunci. Astăzi sunt numai cinci milioane 
de creştini monofiziţi şi vreo 20.000 de creştini 
ortodocşi în Patriarhia Alexandriei. Ceilalţi toţi sunt 
mahomedani. Acolo a fost focarul călugărilor: 
Sfanţul Antonie cel Mare, Sfanţul Macarie, Sfanţul 
Pahomie, Sfântul Paisie cel Mare, Sfanţul Sisoe, 
Sfanţul Pamvo, şi atâtea mii de cuvioşi. Numai 
Sfântul Antonie cel Mare avea, în pustiul Egiptului, 
peste 20.000 de ucenici prin secolul IV. 

Erau în jurul Alexandriei oraşe de călugări. Era 
un oraş, Oxirinius, care avea mai mulţi călugări 
decftl oameni căsătoriţi. Erau multe mănăstiri de 
călugări şi de călugăriţe. 

Când au ajuns turcii la Alexandria şi au pus 
mâna pe cetate şi pe Egipt, era patriarh Sfanţul 
Platon. 



La dânşii aşa era: ori te faci mahomedan, ori te 
trece prin sabie. îţi tăiau capul dacă nu te făceai 
mahomedan. 

Ce s-a întâmplat? 

A venit veste la episcop şi au început să plângă 
preoţii şi poporul: „Au venit turcii, ne omoară pe 
toţi, dacă nu ne lepădăm de Hristos!" 

Atunci s-a dus episcopul la sultanul turcilor şi 

sultanul i-a spus aşa: 

- Tu eşti mai mare peste creştini? 

- Eu sunt. 

- Cum te cheamă? 

- Platon. 

- Uite, eu sunt paşa cel mai mare, trimis de 
sultanul aici. Hristos al vostru spune minciuni! 

Şi a început să hulească pe Mântuitorul. 

- Dar de ce? 

- Uite, am o Evanghelie în mâna mea! Iată ce 
scrie aici: Dacă veţi avea credinţă cât un grăunte 
de muştar, veţi zice muntelui acestuia: Ridică-te şi 
te aruncă în mare, şi dacă veţi crede, va fi cum 
ziceţi. Deci, dacă voi sunteţi creştini şi arhierei şi 
preoţi şi călugări şi călugăriţe atâtea mii, aveţi opt 
zile ca muntele acesta, Adar, să-1 mutaţi din loc. 
(Căci era acolo un munte mare şi avea câteva sate şi 
de creştini şi de mahomedani). Dacă nu-1 mutaţi cu 
rugăciunea în opt zile, nu va rămânea nici un creştin 
netăiat şi averile voastre toate le luăm noi. Să văd 
eu, există aşa putere şi adevăr în Evanghelia voastră 
sau Hristos a spus minciuni! 

Că El n-a fost Dumnezeu, a fost un prooroc, aşa 
spun mahomedanii. 

Patriarhul a zis: 

- Domnule paşă - paşă înseamnă general la 

turci -, lucrul acesta care îl spui dumneata este 

peste putinţa noastră, dar Mântuitorul poate va face 

milă cu noi, iar dacă nu, vom muri toţi ca martiri. 

Căci altfel trebuia să le taie capetele şi să le ia şi 
averile. 

- Eu nu ştiu! a zis sultanul. Dacă nu mutaţi 
muntele în opt zile, nu rămâne nici un creştin şi nici 
un călugăr şi nici un preot în toată lumea asta. Să vă 
arăt eu vouă să mai spuneţi minciuni, că voi ziceţi 
că puteţi să mutaţi munţii cu rugăciunea, că aşa 
spune minciuni şi Hristos al vostru. 

Patriarhul a venit scârbit în Alexandria, a 
adunat episcopii, sinodul, preoţii, stareţii şi stareţele 
mănăstirilor, toţi creştinii cei buni, şi le-a zis: 

- Iată, fraţilor, mai avem de trăit opt zile şi, dacă 
nu vom muta muntele Adar cu rugăciunea, nu va 
rămâne nimeni viu. Turcii au spus că ne omoară pe 
toţi, că Sfânta Evanghelie spune minciuni şi că nu 
se poate să se mute munţii cu rugăciunea. Că dacă 
n-a mutat Mahomed munţii, apoi nici Hristos nu 
poate, că au spus că Mahomed al lor a fost mai 
mare ca Hristos. 

- Atunci ce-i de făcut, preasfinţite? 
Patriarhul Platon a spus: 

- Noi, iubiţii mei fraţi, nu ispitim pe 
Dumnezeu, că n-avem noi credinţă să mutăm 
munţii. Hai să punem rugăciuni! întâi şi-ntâi punem 
trei zile de post. Să postească toată cetatea cu tot cu 
animale, cum a fost în Ninivc. Copiii să nu sugă la 
mamele lor, chiar dc-or uniri. Toată lumea să vină 




a biserică şi să se spovedească. Ne pregătim de 
oarte. Toţi să treacă pe la duhovnici să se 
lărturisească şi ne împărtăşim tot poporul cu 
Ţintele Taine, şi care este oprit şi care nu-i oprit, 
entru că suntem în faţa morţii. Şi chiar de vom 
niri, să murim spovediţi şi împărtăşiţi cu Sfintele 
aine şi mai mult, ce va voi Domnul cu noi. 

Şi a plăcut la toţi cuvântul acesta, şi au plecat 
oţi acasă. Iar preoţii au adunat oamenii în biserici 
i le-au zis: 

— Oameni buni, iată turcii ne-au înconjurat! A 
cnit califul Omar şi paşa şi sultanul şi acum ne-au 
at opt zile de viaţă. Dacă vom muta muntele Adar 
u rugăciunea, vom trăi; iar dacă nu, nu rămâne 

unul viu şi averile noastre le vor lua ei. 

Tot poporul când a auzit a început a plânge. 

- Iată ce este. A rânduit patriarhul post; nimeni 
nu gustă apă şi mâncare trei zile şi trei nopţi, măcar 
fle ar muri de foame. Cine va mânca, nu mai este 
creştin. Facem şi noi ca şi poporul din cetatea 
Ninive, când a spus Proorocul Iona că mai au trei 
/ilc şi vor muri. Poate va face Dumnezeu milă cu 
noi, să facă vreun semn cu muntele. 

Şi au postit creştinii şi preoţii şi călugării şi 
maicile şi toată lumea şi pustnicii din pustie, că era 
mare pustia sketică şi avea mulţi sihastri şi oameni 
Sfinţi. Şi s-au rugat lui Dumnezeu şi după ce 
poporul a postit trei zile, preoţii i-au spovedit pe 
(oţi şi au împărtăşit tot poporul cu Preacuratele 
l ivine, şi care erau vrednici şi care nu. Ce-au zis? 
„Măi, oamenii sunt în faţa morţii. Omul, în caz de 
moarte, trebuie să fie pregătit". 

Pe urmă ce-au zis? 

— Hai să înconjurăm muntele cu procesiune! 

Preoţii şi arhiereii îmbrăcaţi au luat moaştele 
Sfanţului Mina, moaştele Sfanţului Prooroc 
Ieremia, care se găsesc acolo aduse de Alexandru 
cel Mare, Machedon. Au luat prapurii, crucile, 
icoanele, şi au început a merge în jurul muntelui şi 
a face procesiune, cum se face pentru ploaie pe 
câmp, cu Sfântul Maslu. Şi mergeau în jurul 
muntelui câteva sute de metri cântând «Sfinte 
Dumnezeule...». Şi iarăşi ziceau diaconii: „Iară şi 
iară, plecând genunchii noştri. Domnului să ne 
rugăm...". Şi iar se rugau arhiereii plângând, după 
ce poporul era acum împărtăşit şi pregătit de 
moarte. 

Şi a spus patriarhul: „Să iasă cât se poate de 
mulţi, numai cei bolnavi şi bătrâni să rămână în 
oraş. Să vină toată lumea la rugăciune". 

Şi au mers în jurul muntelui Adar cu mult 
popor, făcând rugăciune şi citind din Sfânta 
Evanghelie. Trei zile au mers, că muntele era mare 
şi ei tot stăteau în genunchi şi preoţii le predicau. Se 
rugau şi iar mergeau, dar nu s-a făcut nici un semn. 
Deci trei zile trecuseră şi cu trei, câte au postit, erau 
şase. Mai erau două zile şi moartea tuturor era de 
fată. 

Dar s-a întâmplat o minune mare atunci. Era un 
argintar, faur de aur, slăvit foarte în toată cetatea 
aceea pentru meşteşugul mâinilor lui. Ioan îl 
chema. Era un băiat cu viaţă sfântă şi necăsătorit. El 
a întrebat pe preot: 

Părinte, merg şi eu acolo pe munte la rugă- 
ciune? 

Dar preotul avea de făcut nişte sfinte vase, 
potire, discuri, şi de îmbrăcat evanghelii pentru 

sfânta masă, şi i-a zis: 

- Fiule, tu rămâi, că doar tot pentru biserică 
lucrezi. Rămâi la argintăria ta şi lucrează, dar să 
posteşti şi tu şi să te rogi în fiecare ceas. 

Şi a rămas argintarul Ioan să lucreze pentru 
biserică, însă el, fiind argintar, lucra şi pentru 
femeile care veneau la el. 

în timpul acesta, lucrând el şi ceilalţi 
înconjurând muntele cu post, cu rugăciune şi cu 
plângere, o femeia rea din cetate, care n-avea grija 
credinţei, fiind o femeie depravată, a pus ochii pe 
dânsul, şi ce-a gândit ea? Acum, când toţi s-au dus 
din cetate, a găsit prilej să se ducă la acest argintar, 
cu gând spurcat. Şi s-a dus la Ioan: 

- Ioane, ce faci? 
Dar el, săracul, scârbit că arabii îi ameninţau cu 

moartea şi părinţii lui erau duşi la rugăciune cu 

patriarhul, a zis: 

- Ce să fac, doamnă, iată lucrez nişte potire 

pentru biserică. 

- Am venit să-mi faci un inel de aur. 
El nu era tocmai bucuros, dar fiind de meserie, 

i-a zis: 

- Da, doamnă. 
I-a luat măsură să-i facă inel, dar ea, fiind 

femeie desfrânată, îl priveşte în ochi şi-i spune: 

- Măi Ioane, mie îmi plac ochii tăi! 
Dar el, credincios foc, a zis: 

f| - Cum ai zis? 
- îmi plac ochii tăi! De aceea am venit să te 
văd. 

- îţi plac ochii mei? Mai aşteaptă, doamnă, pu- 
ţin, că ţi— i dau. 

A luat cuţitul cu care lucra, şi, de faţă cu ea, a 
scos un ochi şi 1-a pus pe taler. 

- îţi mai trebuie şi celălalt? 

- Ho, măi nebunule! De-acum ai să mori. 

- Tu nu vezi că mâine-poimâine murim cu toţii 
de sabie şi tu vii acum cu gânduri curveşti la mine? 
Nu vezi că-i ameninţată cetatea şi murim cu toţii de 
sabia turcilor? îţi plac ochii mei? Unul l-am scos şi 
îndată ţi-1 scot şi pe celălalt. Aşa mă învaţă Hristos: 
De te sminteşte ochiul tău cel drept, scoate-l L-am 
scos pe dreptul; ţi-1 scot şi pe stângul. 

Atunci ea a fugit speriată şi s-a dus de-a spus la 
o prietenă de-a ei. Apoi s-a aflat în toată cetatea. 

Dar el, săracul, şi-a legat ochiul cu o batistă şi 
mulţumea lui Dumnezeu, Celui care a zis în 
Evanghelie că-i mai bine să mergi cu un ochi în 
Rai, decât cu amândoi în iad. 

Şi a ajuns vestea şi la patriarh şi atunci şi-a adus 
aminte patriarhul ce spune în Psaltire: Dumnezeu 
face voia celor ce se tem de Dânsul şi rugăciunea 
lor o ascultă. Şi a trimis doi diaconi în Alexandria, 
zicând: 

- Duceţi-vă repede în cetatea Alexandriei, la 
argintarul îoan, şi, dacă-1 veţi găsi viu, cum va 
putea, să vină până la noi. Să vină cu nădejdea în 
Dumnezeu, că avem mare nevoie de el! 

S-au dus diaconii. El, când a auzit că-1 cheamă 
patriarhul, a zis către ei: 

- Părinţilor, mă cam doare un ochi! Dar n-a 
spus ce-a făcut. Mă cam doare un ochi, dar am să 
merg. 



Şi a luat săracul ce a putut şi a mers cu diaconii 
aceia şi a ajuns în faţa patriarhului. 

- Ce ai, frate Ioane? 

- Mă doare un ochi! 
Tot nu spunea taina, că asta este o mucenicie de 

bunăvoie. 

- Frate Ioane, noi ştim ce-ai păţit. Dar uite, mai 

avem două zile şi murim cu toţii. Fiindcă atâta ai 
iubit pe Mântuitorul lumii, încât ai făcut porunca 
Evangheliei, că ai scos ochiul tău care te smintea, 
te-ai temut de Dumnezeu şi pentru dragostea Lui 
ţi-ai scos ochiul şi erai gata să-1 scoţi şi pe celălalt, 
credem că şi Dumnezeu te va asculta pe tine acum. 

- Dar ce să fac, părinte? 
| - Musulmanii ne-au pus această condiţie: dacă 

până poimâine nu mutăm muntele - că acum se 
apropiaseră opt zile -, dacă nu mutăm muntele 
acesta până în apa Nilului, toţi vom pieri de sabie şi 
averile noastre vor fi date la turci. Deci te rugăm, 
frate Ioane, hai cu noi şi fa şi tu rugăciune! 

- Părinte, cum să mă rog? 

- Ne rugăm odată cu toţii, iar tu ia sfânta cruce 

în mână şi zi aşa: 

- în numele Tatălui şi al Fiului şi al Sfanţului 
Duh, munte al lui Dumnezeu, Adar, îţi porunceşte 
nevrednicul rob al lui Dumnezeu, Ioan, pentru 
rugăciunile tuturor părinţilor şi ale creştinilor care 
sunt aici, ridică-te şi mergi până în apa Nilului şi să 
nu te mai opreşti! 

Şi a făcut aşa Ioan. Atunci s-a pornit un 
cutremur mare şi au început a se legăna munţii cu 
huiet mare. Muntele Adar s-a rupt de ceilalţi munţi 
şi a început a merge huind la vale. Ce se 

întâmplase? Casele care erau pe munte au început a 
se dărâma una peste alta, căci crăpa muntele şi 
omora tot ce găsea. 

Arabii care pândeau cu săbiile trase, cu armata 
de pe alt munte, se întrebau: 

- Ce se întâmplă? 

- Se roagă creştinii şi s-a pornit muntele Adar, 
că noi am spus că Hristos spune minciuni! Iată 
credinţa creştinilor! 

Şi au început a striga de frică la dumnezeul lor, 
împreună cu generalii: 

- Alah! Alah! Alah! Dumnezeul creştinilor 
pierde lumea! Uite vine muntele la vale! 

Şi s-au dus generalii turci la Sfântul Platon, 
patriarh bătrân, avea 90 de ani, şi au început a se 
ruga: 

Părinte, părinte, opreşte muntele, că avem 
atâtea sate de mahomedani! Opreşte muntele, 
părinte, că mor toţi arabii - că erau şi sate de 
creştini. 

Iar patriarhul a zis: 

- Fiilor, noi ne-am rugat lui Dumnezeu şi nu cu 
puterea noastră s-a pornit muntele la vale, ci cu 
puterea lui Hristos, pe care voi l-aţi hulit şi aţi zis 
că spune minciuni: „Că dacă ar avea vreun creştin 
I redinţă cât un grăunte de muştar, va zice muntelui 
să se mute şi se va muta". Deci Hristos a pornit 
muntele, nu noi, şi dacă El va voi, o să-1 oprească. 
Noi ne-am rugat Celui Atotputernic şi cât va voi El, 
atât va merge. 

Şi a mers muntele până în apa Nilului. Până în 
ziua de azi, cine merge în Egipt, vede minunea 






aceasta. Nilul a ocolit muntele, că el s-a oprit drept 
în albia Nilului şi până azi Nilul face ocol, roată 
împrejurul muntelui, până vine în albia sa înapoi. 

Această mutare a muntelui Adar s-a întâmplat la 
anul 604, când era Platon patriarh al Alexandriei şi 
când au venit arabii să distrugă neamul creştinesc 
de acolo. Şi s-a scris această minune în Proloage şi 
în Istoria Bisericii. Iar mahomedanii, când au văzut 
puterea credinţei ortodoxe celei adevărate, nu 
numai că n-au omorât pe creştini, ci o mare 
mulţime de generali şi oameni de rând s-au 
încreştinat şi au zis: „Hristos este adevăratul 

Dumnezeu". 

Iar califul arabilor a spus: „O sută de ani nu se 
va lua impozit de la creştinii din oraşele şi satele 
Egiptului pentru minunea pe care a făcut-o Hristos 
Dumnezeu cu creştinii, că a mutat muntele Adar în 
faţa a atâtea mii şi sute de mii de oameni care l-au 

văzut". 

* 

Deci, când am pornit noi cuvântul despre 
rugăciune am arătat că, dacă cineva ar avea credinţă 
cât un grăunte de muştar, ar muta muntele. Dar 
muntele s-a mutat pentru rugăciunea acestui tânăr 
martir, care a voit mai bine de o sută de ori să-şi 
scoată ochii, decât să mânie pe Dumnezeu. 

Care creştini îşi mai scot astăzi ochii să nu facă 
păcat? Că zice Hristos: De te sminteşte ochiul tău, 
scoate-l sau mâna ta, tai-o. Care-şi mai taie mâinile 
sau picioarele să nu meargă la păcat? Nimeni. 

Dar Dumnezeu nu cere numaidecât aceasta, căci 
ai vedea numai oameni cu ochii scoşi. Cere să tăiem 
voia noastră şi să nu facem păcatul. Dar vedeţi, 

când cineva îl iubeşte pe Dumnezeu, este gata să 
moară de o mie de ori şi să nu facă păcatul. 

Aceasta o lucrează numai frica de Dumnezeu şi 
credinţa noastră în Hristos. V-am spus că această 
minune a fost rezultatul rugăciunii la atâta lume şi 
mai cu seamă a lui loan, faurul de aur, că a făcut 
Dumnezeu să mute muntele Adar, pe care oricine îl 
poate vedea astăzi în Alexandria, şi acolo se 
povesteşte şi minunea, când s-a mutat muntele 
acesta atâţia kilometri, prin rugăciunea făcută de 
creştinii ortodocşi. Amin. 



DARURILE MAICII DOMNULUI 

Toate darurile Preasfintei Fecioare Măria au 
atras mult asupra ei mila şi îndurarea lui 
Dumnezeu. Dar care i-a fost ei mai mult ca toate 
pricină de slavă şi de înălţare duhovnicească? Care 
credeţi că a fost cel mai mare dar al Maicii 
Domnului? 

Oare fecioria sau înţelepciunea sau sfinţenia sau 
priceperea sau alte multe şi nenumărate daruri pe 
care le avea? 

Da, fraţii mei! într-adevăr, Preasfânta Fecioară 
Măria a fost împodobită de Dumnezeu cu toate 
darurile cele duhovniceşti. însă darul cel mai mare 
care i-a fost ei pricină de slavă şi de cinste negrăită a 
fost darul smereniei. Fără de acest dar, toate celelalte 
daruri nu i-ar fi fost de nici un folos. 

Smerenia a fost pricină de slavă şi de cinste 
Preacuratei Fecioare Măria, mai mult decât toate 
darurile pe care le avea. Pentru smerenia ei, după 

mărturia Sfântului Duh, Domnul a căutat spre 
smerenia roabei Sale şi a ridicat-o la atâta slavă şi 
cinste, spre a fi lăudată în cer de toate ostile cereşti, 
şi pe pământ fericită de toate neamurile. 

Smerenia a fost cea dintâi pricină de înălţare şi 
slavă pentru toţi sfinţii lui Dumnezeu. Smerenia a 
înălţat pe Avraam şi 1-a făcut pe el prieten al lui 
Dumnezeu şi tată al multor neamuri, căci se socotea 
pe sine a fi pământ şi cenuşă. Smerenia 1-a înălţat 
pe Iosif şi 1-a făcut pe el mai mare peste ţara 
Egiptului. 

Smerenia 1-a făcut pe Moise cel gângav la 
limbă, povăţuitor şi legiuitor peste tot poporul lui 
Israel. Căci se socotea pe sine nevrednic de această 
slujbă şi ruga pe Dumnezeu să trimită pe altul la 
scoaterea lui Israel din robia Egiptului. 

Smerenia 1-a arătat pe David a fi după inima lui 
Dumnezeu, căci se socotea pe sine vierme şi nu om. 
Cu smerenia a strălucit marele Daniil proorocul, cei 
trei tineri, marele prooroc Isaia şi mai mult decât 
toţi, dumnezeiescul loan Botezătorul, care nu se 
socotea pe sine vrednic de a dezlega cureaua 
încălţămintei lui Hristos şi care, pentru adâncimea 
smereniei lui, s-a învrednicit a fi martorul cel mai 
apropiat al Sfintei Treimi la Iordan şi de a fi numit 
de însuşi Hristos cel mai mare om născut din 
femeie. 

Iar dacă aceşti sfinţi mari ai lui Dumnezeu au 
arătat smerenie mare, apoi cine poate să înţeleagă 
câtă adâncime de smerenie a fost în inima Preasfintei 
Fecioare Măria, care, auzind şi înţelegând de Ia 
Arhanghelul Gavriil că va zămisli de la Duhul Sfănt 
şi va naşte pe Fiul lui Dumnezeu, nu s-a înălţat cu 

inima sa, ci cu marc smerenie, socotindu-se pe sine 
o simplă roabă, a zis: Iată roaba Domnului. Fie mie 
după cuvântul tău! 

Aici cu adevărat a luat plinire cuvântul 
Scripturii care zice: Cine se va smeri pe sine, va fi 
înălţat. Iar Sfanţul Efrem Şirul zice că: „în inima 
adâncă se va înălţa Dumnezeu". 

Deci, după mărturia acestui sfanţ părinte, toate 
darurile cele mai înalte pe cele smerite se reazemă. 
Apoi şi la Preacurata Fecioară Măria, toate darurile 
cele înalte şi duhovniceşti cu care a fost împodobită 
de Dumnezeu s-au rezemat şi au avut drept temelie 
veşnică, smerita ei cugetare. 

Iubiţii mei fraţi, spre a desluşi mai luminat cele 
spuse despre smerenia Maicii Domnului, am să vă 
spun o istorioară. Se povesteşte că un vestit sculptor 
a făcut, pe lângă alte statui vrednice de laudă şi de 
mirare, şi un minunat spic de grâu de care atârna un 
porumbel. Toţi se mirau şi se minunau de această 
uimitoare sculptură, deoarece se părea că în ea 
meşteşugul nu urmează firii, ci o depăşeşte pe ea. 

Dar era o taină nedezlegată, cum un spic care 
este aşa de gingaş cu puterea, să poată ţină pe el 
greutatea unui porumbel. Dezlegarea tainei însă 
arată şi închipuieşte pe Preacurata Fecioară Măria. 
Preasfânta Fecioară era aici închipuită printr-un fir 
de grâu, iar porumbelul era chipul Duhului Sfanţ. 

Spicul stătea aplecat de greutatea porumbe- 
lului, arătând, ca un simbol, smerenia cea mare a 
Preacuratei Fecioare Măria, care s-a aplecat cu 
multă dragoste şi smerenie când Duhul Sfanţ a venit 
peste ea şi a &cut-o sălaş lui Hristos Dumnezeu. 









Iubiţii mei fraţi, după cum aţi auzit, smerenia a 
fost pricină de slavă, de cinste şi de înălţare la toţi 
sfinţii lui Dumnezeu şi cu atât mai mult la 
Preasfânta Născătoare de Dumnezeu şi pururea 
Fecioara Măria. Dar să ştiţi şi să înţelegeţi, că mai 
presus de toate a fost smerenia cea nemăsurată a 
Domnului, Dumnezeului şi Mântuitorului nostru 
Iisus Hristos, Care S-a smerit pe Sine, ascultător 
facându-se până la moarte, şi moarte de cruce. 

Iar această nemăsurată smerenie a Domnului I-a 
adus Lui nemăsurată slavă şi cinste şi pentru aceea 
şi Dumnezeu L-a preaînălţat şi I-a dat Lui nume, 
care este mai presus de tot numele, ca intru numele 
lui Iisus tot genunchiul să se plece, al celor cereşti, 
al celor pământeşti şi al celor dedesubt. 

Dar va zice cineva: „Ce este smerenia?" La 
aceasta voi răspunde nu cu cuvintele mele, ci cu ale 
Sfanţului Isaac Sirianul: „Smerenia este haina 
dumnezeirii, pentru că cu aceasta S-a îmbrăcat 
Dumnezeu, când a binevoit a veni în lume, şi S-a 
îmbrăcat în firea noastră cea smerită". 

Iar dacă se va întreba cineva din ce se naşte ea, 
vom zice ca Sfântul Ioan Scărarul, că din ascultare 
şi din tăierea voii. Şi dacă va zice cineva pentru 
care motiv smerenia este aşa de mare, voi zice, 
pentru că numai ea poate ucide pe cel mai mare 
păcat, care este mândria. Pentru acest păcat, îngerii 
au căzut din cer şi strămoşii noştri, Adam şi Eva, au 
căzut din rai; căci, ascultând de şarpele diavol, li s-a 
nălucit a se face ca nişte dumnezei. 

Fraţii mei, vreau să vă spun că astăzi, mai mull 
ca oricând, acest mare păcat al mândriei a cuprins 

toată lumea. Fiecare doreşte să fie mai mare peste 
alţii şi să-i robească şi să-i stăpânească. Fiecare 
doreşte să fie mai bogat decât altul; fiecare să fie 
mai cinstit, mai vestit şi mai băgat în seamă decât 
altul. Fiecare doreşte a se socoti mai înţelept decât 
alţii. Fiecare se laudă că este mai iscusit în meserii 
şi meşteşuguri. 

Cine învaţă pe cel sărac să ia pâinea de la gura 
copiilor şi să-şi cumpere televizor şi video, spre a-şi 
închipui şi el că este asemenea cu cei avuţi? Nu 
mândria? 

Cine învaţă pe femei şi pe fete să muncească 
luni şi ani de zile, nu spre a-şi cumpăra cele de 
nevoie vieţii, ci spre a-şi cumpăra rochii la modă şi 
încălţăminte luxoasă şi alte lucruri deşarte, care nu 
ţin nici de foame, nici de frig? Oare nu mândria? 

Cine învaţă pe cel sărac, care are o casă de 
copii, să se sârguiască cu mai multă trudă spre a le 
face la toţi haine luxoase şi de mult preţ, spre a-i 
face să fie în rând cu lumea? Nu mândria? 

Cine face pe fetele şi pe femeile cele uşoare să 
se dreagă pe feţe cu pudră şi cu alte unsori şi să-şi 
vopsească unghiile spre a arăta mai tinere şi mai 
frumoase? Oare nu mândria şi slava deşartă, care 
este fiica cea dintâi a mândriei? Vor să fie cu orice 
preţ în rând cu lumea şi nu aud pe Apostolul Iacov, 
care zice: Lumea în cel rău zace; şi iarăşi: Cine 
se face prieten cu lumea, se face vrăjmaş lui 
Dumnezeu. 

Cine învaţă pe cei neînvăţaţi să defaime pe cei 
cu adevărat învăţaţi? Nu mândria? De unde vin 
bătăile, ambiţiile, laudele, pricinile, sfezile, tulbu- 
rările şi vrajbele între oameni? Nu din mândrie? Că 

fiecare se socoteşte mai tare decât altul şi mai drept. 
Au nu din mândrie? 

O, răutate fără margini! Cine mai cunoaşte azi 
răutăţile tale? Şi cine se mai osteneşte astăzi să 
alunge această ciumă sufletească din inima sa? 

Fraţii mei, iată pentru care pricină sfânta 
smerenie este cea mai vestită din toate virtuţile, 
pentru că numai aceasta poate să le păzească pe 
toate şi fără de ea, toate sunt nimic. Să ştiţi şi să 
ţineţi minte că numai această singură virtute, 
smerenia, poate în vremea morţii să mântuiască pe 
om, după cum zice unul din sfinţii Filocaliei. 

De aceea şi Mântuitorul nostru îi fericeşte cel 
dintâi pe cei smeriţi cugetători, zicând: Fericiţi cei 
săraci cu duhul, că acelora este împărăţia 
cerurilor. Căci cel ce are smerenie în inima sa, 
măcar de ar avea toate faptele bune, pururea se 
socoate pe sine sărac şi că nu a făcut nimic bun 
înaintea lui Dumnezeu. 

Deci, fraţii mei, să nu uitaţi cât de mare este 
darul smereniei şi câtă slavă şi fericire aduce 
omului această slăvită şi prea mare virtute. Amin. 



CĂLUGĂRUL CĂRUIA 
I S-A ARĂTAT MAICA DOMNULUI 

Era odată un călugăr în Galia, în Franţa de 
astăzi. Era pe timpul când Biserica din Apus nu era 
catolică, ci era o singură Biserică Ortodoxă în toată 
lumea, că până la anul 1054 nu existau catolici sau 
protestanţi, ci erau toţi ortodocşi. Acel călugăr avea 

deosebită dragoste şi mare evlavie către Maica 
Domnului şi în fiecare zi îi făcea canoanele, 
acatistele şi paraclisele. Şi făcea metanii totdeauna 
cu multe lacrimi la icoana Maicii Domnului, ca s-o 
aibă ajutătoare pe pământ şi în vremea morţii şi în 
ziua judecăţii. 

Dar, auzind el că este atâta frumuseţe în ceruri, 
zicea: „Dacă un înger este atât de frumos, dar 
Maica Domnului, care-i împărăteasa Heruvimilor? 
Oare nu pot eu în viaţa asta să o văd pe Maica 
Domnului? Măcar cât este cu putinţă omului!" Şi a 
început a se ruga: „Maica Domnului, dacă vrei şi 
dacă crezi că îmi este de folos, aş vrea să te văd o 
dată în veacul de aici, ca mai mare evlavie să simt 
pentru tine şi mai mare credinţă. Eu văd sfintele tale 
icoane, dar aş vrea să văd cum eşti tu în ceruri. Nu 
sunt vrednic, că sunt om păcătos, dar măcar cât este 
cu putinţă omului". Că de s-ar arăta slava ei cuiva, 
ar muri omul de atâta frumuseţe. 

După mulţi ani, a auzit un glas: „Părinte, ia 
seama! Maica Domnului o să ţi se arate pentru 
evlavia ta, dar tu ai să orbeşti! Vrei să rămâi fără 
vedere?" Dar el zice: „Vreau! Să rămân orb câte 
zile mai am, numai să o văd o dată". 

Şi odată, pe când era el la rugăciune, i s-a arătat 
Maica Domnului. A venit întâi o mireasmă a 
Duhului Sfanţ şi când a început să apară lumina, 
cum răsare soarele, de mii de ori mai puternică, el 
ce s-a gândit? „Ca să nu orbesc de tot, am să închid 
un ochi şi am să orbesc numai de unul". 

Şi a apărut Maica Domnului cu Mântuitorul în 
braţe, aşa cum este pictată pe icoane. Atunci a 
închis un ochi. Şi a căzut cu faţa la pământ de atâta 

lumină şi frumuseţe, încât limba omenească n-o 
poate spune. Şi Maica Domnului i-a spus: „Nu 
înceta a te ruga. Atât m-am arătat, cât îţi este cu 
putinţă". Şi 1-a binecuvântat şi ca fulgerul s-a înălţat 
la cer. Călugărul a orbit cu ochiul cu care a privit 
strălucirea, dar era bucuros că i-a rămas un ochi. 

Şi după ce a plecat Maica Domnului, avea mare 
bucurie şi mare mângâiere de la Duhul Sfânt care a 
venit prin Maica Domnului şi 1-a umplut de 
dragoste duhovnicească, dar îi părea rău că nu s-a 
uitat cu amândoi ochii, ca să vadă frumuseţea ei cea 
negrăită. Apoi s-a dus la icoana Maicii Domnului şi 
a zis: „Mulţumescu-ţi ţie Maica Domnului, că te-am 
văzut! îmi pare rău că mi-am cruţat un ochi. Vreau 
să rămân orb până la moarte, numai să te mai văd o 
dată". 

Şi s-a rugat ani de zile la Maica Domnului, cu 
lacrimi şi cu post, ca să i se mai arate o dată, aşa de 
mare bucurie îi lăsase în suflet, că nu poate să 
înţeleagă mintea şi să spună limba de ţărână, câtă 
frumuseţe are chipul ei. 

Atunci iar a auzit un glas: „Părinte, a auzit 
Maica Domnului rugăciunile tale şi o să ţi se mai 
arate o dată. Dar primeşti să rămâi orb toată viaţa 
ta?" Şi el, bucuros că o s-o mai vadă o dată pe 
Maica Domnului - pentru că zicea că altă fericire şi 
bucurie mai mare pe pământ nu este -, a zis: 
„Mulţumesc darului Stăpânei cerului şi a pământu- 
lui, pentru dragostea ei. Pentru aceasta sunt în stare 
să-mi pierd şi viaţa vremelnică, nu numai vederea, 
numai s-o mai văd o dată". 

Şi ce s-a gândit el: „Am să pun mâinile la ochi, 
să văd măcar aşa printre degete lumina ei". Dar 

când a văzut că vine lumina aşa de tare, el voia să 
pună mâinile la ochi. Şi când s-a uitat, în loc să-1 
orbească, s-a întâmplat altă minune: i-a deschis 
Maica Domnului şi celălalt ochi! Şi aude un glas: 
„Iată, ţi-am vindecat şi ochiul celălalt, căci pentru 
dragostea mea ai vrut să fii orb! De acum rămâi şi 
mă vei vedea în veacul viitor pentru vecii vecilor!" 

Şi atât s-a aprins el de dragostea Maicii 
Domnului, că toată viaţa, unde se ducea, îl auzeau 
călugării cântând Maicii Domnului o cântare. Şi 
atâta bucurie avea, pentru că în loc să-1 orbească de 
tot, i-a deschis şi celălalt ochi care i-1 orbise. Şi 
toată viaţa Iui lăuda pe Maica Domnului, şi nu avea 
alt cuvânt, decât „Maica Domnului", oriunde. 

Şi s-a dus bietul călugăr în ceruri, să se sature 
de bucuria şi lumina, de veselia cea negrăită şi de 
privirea Preacuratei Născătoare, nu o clipă, nu un 
minut, ci de-a pururea. S-a dus să aibă privirea cea 
duhovnicească îndreptată spre Preacurata şi spre 
Mântuitorul şi spre Sfânta Treime cu toţi sfinţii, în 
lumina cea neapropiată, şi să se bucure şi să se 
veselească. 

Noi să nu dorim numaidecât o vedere ca 
aceasta. Aceasta a fost o cutezanţă a unui suflet aşa 
<lr marc. Noi să ne vedem de păcatele noastre şi să 
nu dorim s-o vedem pe Maica Domnului aici, că nu 
suntem vrednici. 

Să ne vedem şi să ne plângem păcatele! Să ne 
pocăi m până la ultima suflare; să ne mărturisim cu- 
rai, să fim împăcaţi cu toţi, să ţinem sfintele posturi, 
să ducem viaţă curată, să avem dragoste către 
aproapele şi atunci şi noi păcătoşii vom nădăjdui la 
mila Mântuitorului şi a Preacuratei Fecioare Măria, 

ca să o vedem şi noi în veacul viitor, nu un minut, 
nu o zi, nu un an, nu o mie de ani, ci în vecii vecilor. 
Pentru rugăciunile Preacuratei Născătoare de 
Dumnezeu şi pururea Fecioarei Măria, Doamne 
Iisuse Hristoase, Dumnezeul nostru, miluieşte-ne pe 
noi păcătoşii. Amin. 



CÂNTAREA AXIONULUI 
AXION ESTIN' 



■ î* 



it 



Ia gândiţi-vă voi, dacă o sfântă icoană a Maicii 
Domnului, făcută de un pictor, este aşa de 
frumoasă, dar frumuseţile şi desfătările cerului unde 
sunt Heruvimii cei cu ochi mulţi şi Serafimii cei cu 
câte şase aripi, care îi cântă Maicii Domnului 
imnuri şi cântările cele dumnezeieşti, oare ce limbă 
le poate grăi? Cum zice Apostolul Pavel: Am auzii 
acolo cântări, care nu este cu putinţă omului a le 
vorbi. Până la al treilea cer. Dar Maica Domnului 
este peste toate cerurile! Este lângă Sfânta Treime! 
I Ce este acolo? Câtă slavă are Maica Domnului! 
Nu auziţi ce spune în Acatistul Sfanţului Acoperă- 
mânt: „Bucură-te, acoperământul lumii, cel mai lat 
decât norul". Un nor poate să acopere un oraş, o 
ţară, dar Maica Domnului cu acoperământul şi cu 
mila ei acoperă toate popoarele lumii; că atâta 
putere a primit de la Mântuitorul. Oricine şi oriunde 
o cheamă: în pădure, în pustie, la câmp, în cetate, în 
casă, la închisoare, oriunde ar fi, ea aude, pentru că 
este pusă acoperitoare şi mijlocitoare a întregii lumi 
către Dumnezeu. 

Eram în Sfântul Munte Athos, unde trăiesc 
numai călugări care duc viaţă în feciorie şi în 
curăţie. Acolo nimic nu trăieşte parte femeiască. 
Este «Grădina Maicii Domnului», unde ea a 
predicat Evanghelia cu Sfanţul Ioan Evanghelistul 
şi Sfanţul Apostol Marcu şi cu Măria Magdalena. 
Acolo a fost oraş de păgâni când a ajuns ea. 

Când am mers la Protaton, în capitala Sfântului 
Munte, unde sunt cele mai vechi arhive ale 
Sfanţului Munte de peste o mie de ani, acolo este o 
biserică foarte mare. în faţa acelei biserici este o 
piatră lată de câţiva metri pe care nu se prinde nici 
ploaia, nici zăpada niciodată. Nimic, nimic, nimic! 
Rămâne tot uscată. Ii zice piatra sângelui. De trei 
ori pe an izvorăşte sânge dintr-însa şi curge sângele 
şiroaie şi se duce la temelia bisericii. 

Acolo, la anul 1274, în timpul împăratului 
Mihail al VUI-lea Paleologul, când a intrat Papa 
Grigorie al X-lea în Sfântul Munte cu armata şi a 
vrut să-i treacă pe călugări cu sila la catolici, a tăiat 
pe piatra aceea vreo câteva zeci de călugări. Şi 
sângele drepţilor de trei ori pe an iese şi atunci se 
fac slujbe. Curge sânge timp de câteva ore din 
piatra aceea. Dar apa nu se prinde de ea, zăpada nu 
se prinde, nimic, nimic. Este o minune mare. 

Tot acolo în biserica Protaton am văzut sfânta 
icoană Axioniţa - Maica Domnului cu doi îngeri 
carc-i ţin coroana. Axioniţa sau „Axion Estin" pe 
greceşte înseamnă Cuvine-se cu adevărat. 

Aici nc-a povestit un părinte atonit istoria 
acestei icoane. In valea numită „Axion Estin" trăia 
un mare sihastru care avea ucenic un călugăr tânăr. 




pe care-1 creştea, ca să rămână în chiliuţa lui. O 
chiliuţă sub munte, în pădure. 

Ei aveau această icoană vestită. Maica 
Domnului, în chilie. Odată călugărul cel bătrân a 
plecat la priveghere la Mănăstirea Protaton. Să ştiţi 
că la Sfântul Munte, la toate praznicele împărăteşti, 
privegherile sunt de toată noaptea. In tipicul mare al 
Sfântului Sava sunt puse 68 de privegheri de toată 
noaptea, în toate Duminicile şi în cele 12 praznice 
împărăteşti şi la Sfântul Ioan Botezătorul. 

Şi bătrânul i-a spus călugărului tânăr: 

- Eu mă duc la priveghere, tu rămâi acasă, fiule, 
şi-ţi fa pravila acasă, să nu rămână chilia singură. 

Călugărul cel tânăr a întrebat pe bătrân: 

- Ava, eu ce pravilă să fac? 
Dar călugărul bătrân i-a zis: 

- Fiule, tu n-ai să poţi priveghea toată noaptea. 
Citeşte la Psaltire două-trei catisme şi pe urmă du-tc 
la icoana Maicii Domnului şi fa câteva metanii, să 
nu-ţi fie somn. Şi de câte ori te duci la icoana 
Maicii Domnului, să cânţi cântarea asta: Ceea ce 
eşti mai cinstită decât heruvimii şi mai slăvită^ 
fără de asemănare decât serafimii, care fără 
stricăciune pe Dumnezeu Cuvântul ai născut, pe 
tine, cea cu adevărat Născătoare de Dumnezeu, te 
mărim. Până atunci nu se ştia de rugăciunea 
„Cuvine-se cu adevărat". Numai atât se ştia în 
Sfântul Munte. Nu ştiau cum cântă îngerii în ceruri 
Maicii Domnului! 

Atunci călugărul tânăr a făcut cum a zis 
bătrânul: A citit câteva catisme la Psaltire, s-a dus 
la Maica Domnului şi a făcut câteva metanii. A mai 
aprins candela să nu se stingă şi iar a cântat: Ceea 

ce eşti mat cinstită... Aşa a făcut până la miezul 
nopţii, ca să se lupte şi el şi să privegheze măcar 
atât; pe urmă să se culce să doarmă 3-4 ore, ca 
dimineaţă, când vine bătrânul, să se scoale iar la 
rugăciune. 

Când a ajuns la miezul nopţii, bate cineva în 
uşă. Dar el ştia că bătrânul nu vine niciodată în 
timpul nopţii, că era departe de biserică. Apoi cine 
să vină în puterea nopţii, să-i bată în uşă? N-a vrut 
să dea drumul. Şi aude un glas: 

— Evloghite, pater! (Binecuvintează, părinte). 
El, când a auzit că cere blagoslovenie, a zis 

dinăuntru: 

— O Kirios! (Domnul să te binecuvinteze). 

Şi numai a intrat un tânăr foarte frumos, tot 
călugăr, foarte luminat la faţă, şi 1-a întrebat: 

— Ce faci, frate? 

— Ce să fac? Merg să mă culc, că nu mai pot 
priveghea de oboseală! 

— Ce pravilă ai făcut de aseară până acum? 

— Aşa mi-a spus bătrânul, când a plecat la 
biserică, să citesc la Psaltire două-trei catisme şi pe 
urmă să cânt Ceea ce eşti mai cinstită... şi să fac 
câteva metanii. 

Dar cel ce a venit i-a spus: 

— Nu se cântă numai Ceea ce eşti mai cinstită... 

— Ba da! Aşa se cântă în tot Sfanţul Munte, la 
toate mănăstirile. 

— Nu! Iată cum cântăm noi: Cuvine-se cu 
adevărat să te fericim pe tine, Născătoare de 
Dumnezeu, cea pururea fericită şi preanevinovată 
şi Maica Dumnezeului nostru, şi pe urmă cântăm: 
Ceea ce eşti mai cinstită... 

Dar călugărul a zis: 

- Eu aşa n-am auzit. Dacă vrei să-mi scrii, că 
vreau să învăţ şi eu rugăciunea asta. 

- N-ai aici hârtie şi creion? 

- N-am! Dar tare aş vrea să o învăţ şi eu! 

- Du-te afară şi adu-mi o lespede de piatră! 
Ucenicul s-a dus afară şi a luat o lespede, a 

curăţat-o el şi a spălat-o frumos. 

- Am să scriu pe dânsa. 

Şi căuta ceva cu care să zgârie pe piatră. Dar 

călugărul venit îl întreabă: 

- Ce cauţi? 

- Caut un cui să scriu, căci creion nu am! 
-Nu-i nevoie să scrii cu cuiul! Lasă că scriu eu! 
Şi călugărul care a venit a început să scrie pe 

piatră rugăciunea cu degetul lui, ca prin ceară 
moale. Şi i-a scris foarte frumos pe greceşte toată 
cântarea: Cuvine-se cu adevărat... (Axion Estin). 
Iar acesta a încremenit când a văzut că acela mergea 
cu degetul prin marmură ca prin ceară moale şi 
ieşea scrisoarea aşa de frumoasă. Şi se gândea: „Ce 
om este acesta de scrie cu degetul pe marmură?" 

Şi după ce i-a scris, a semnat: „Eu am scris 
acestea, Gavriil, mai-marele voievod al puterilor 
îngereşti", şi a dispărut din faţa lui. 

Atunci călugărul a arătat piatra bătrânului când 
a venit, şi i-a spus toată întâmplarea cu Arhanghelul 

Gavriil. 

S-a împânzit în tot Sfanţul Munte minunea 
aceasta şi, din clipa aceea, în toate bisericile şi în 
toate cărţile bisericeşti, s-a introdus cântarea 
aceasta pe care o cântăm până astăzi: Cuvine-se cu 
adevărat să te fericim pe tine, Născătoare de 

Dumnezeu, cea pururea fericită şi preanevinovată 
şi Maica Dumnezeului nostru. Ceea ce eşti mai 
cinstită decât heruvimii şi mai slăvită fără de 
asemănare decât serafimii, care fără stricăciune pe 
Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 
Amin. 

* 

Cine poate spune toate minunile Maicii Dom- 
nului? Nimeni nu le poate spune, pentru că sunt în 
tot pământul şi se lucrează cu fiecare suflet. De 
aceea vă rog să aveţi toţi icoana Preasfintei Născă- 
toare de Dumnezeu şi pururea Fecioarei Măria în 
casă. Să vă siliţi cât mai mult să lăudaţi pe Dumne- 
zeu şi, după Dumnezeu, pe Maica Domnului şi apoi 
pe sfinţii lui Dumnezeu, pentru că Maica Domnului 
este ocrotitoarea şi mijlocitoarea întregii lumi! 

Când a fost Mântuitorul pe Cruce, nici acolo n-a 
lăsat fără îngrijire pe mama lui. I-a spus Sfântului 
loan Evanghelistul: Fiule, iată maica ta! Şi dintru 
acel ceas a luat-o ucenicul intru ale sale, că 
cincisprezece ani a mai trăit Maica Domnului, după 
învierea Mântuitorului şi după înălţarea Ia cer. Şi a 
stat la Efes, la casa Sfântului loan Evanghelistul, şi 
el îi purta de grijă. 

Iar ei i-a zis: Maică, iată fiul tău! Spune Sfanţul 
loan Gură de Aur: „Prin aceste cuvinte ale 
Mântuitorului de pe cruce, ne-a făcut pe toţi fii ai 
Maicii Domnului". Toţi creştinii de pe faţa 
pământului suntem fiii ei, pentru că ne-a lăsat în 
ocrotirea Maicii Domnului. De aceea vedeţi că cele 
mai multe biserici din lume, din toate ţările, sunt 

făcute în numele Maicii Domnului. Să aveţi mare 
credinţă şi evlavie în rugăciunile ei! 



ACOPERĂMÂNTUL 
\ MAICII DOMNULUI, 

I OCROTIREA CREŞTINILOR 

în casele unora, după cum vine la urechea 
noastră, este mare tulburare. Nu se împacă soţul cu 
soţia, nu se iubesc fraţii; se bat, se judecă, se ceartă 
şi este mare neorânduială. 

Şi atunci, văzând biata mamă atâta zbucium în 
familia ei, sau tata, sau bunicul, care este mai 
credincios, pune mâna pe un acatist al Maicii 
Domnului, îngenunchează undeva singur într-o 
cameră şi începe a se ruga: „Maica Domnului, 
linişteşte casa noastră, linişteşte pe tata, pe mama, pe 
copii, pe ceilalţi şi dă-le înţelegere, dragoste şi 
alinare!" 

Şi aşa s-a dus ura, s-a risipit iuţimea, tulburarea, 
dorinţa de răzbunare şi s-a liniştit familia. Datorită 
cui? Maica Domnului cu mila ei, cu îndurarea ei, a 
coborât mila lui Dumnezeu peste acele suflete care o 
cheamă în ajutor. 



JUDECATĂ! O, JUDECATĂ! 

Erau doi oameni gospodari şi s-a întâmplat, cum 
se întâmplă şi astăzi, că nu aveau copii. Şi ei s-au 
rugat mult lui Dumnezeu să le dea copii, cum s-au 

rugat Sfinţii Părinţi loacliim şi Ana şi alţii. Dar 
Dumnezeu nu le-a dat, poate pentru că ei n-au avut 
atâta credinţă. 

După ce s-au rugat şi au văzut că Dumnezeu nu 
le dă nici un copil, s-au sfătuit, zicând: „Măi femeie, 
noi avem multă avere şi ca mâine vom muri. Hai să 
luăm un copil de suflet!" 

Şi s-au înţeles amândoi şi au luat un copil parte 
bărbătească şi l-au crescut cu mare atenţie şi l-au 
învăţat şcoală şi a venit vremea să-1 căsătorească. 
Atunci s-a logodit cu o fată de neam bun, dar care îi 
cerea multă avere. Când a fost să se aşeze zestrea, 
ce-i dă băiatul fetei, băiatul îi spune tatălui său: 

- Tată, dacă m-ai înfiat şi numai pe mine mă ai, 
cui ai să-i dai averea? Deci, ca să pot reuşi să iau fata 
aceea în căsătorie, să-mi dai toată averea în scris 

mie! 

Mama s-a învoit, că ştia că are avere multă, dar 
tatăl său, mai prudent, şi ca bărbat, a zis: 

- Ba nu, măi băiete! Este adevărat că am avere 
multă şi am să ţi-o dau ţie toată. Dar eu am să fac cu 
tine un act cu clauză. Jumătate din avere ţi-o dau 
acum, iar jumătate după moartea noastră. Tot ţie îţi 
rămâne, dar cât voi trăi, voi avea şi eu jumătate, ca 
nu cumva pe urmă soţia ta sau fiii tăi să-mi zică: 
„Du-te de aici, că n-ai nici un drept!" Să ştiu că am 
şi cu avere! 

Ce s-a întâmplat? Băiatul, vrând-nevrând, a 
trebuit să primească. Dar satana i-a pus în inimă 
acest gând: „Ştii ce să faci dacă îţi dă toată averea 
numai după moarte? Omoară-1 mai repede şi apoi îţi 
rămâne ţie toată averea!" 

Dar el, dacă ar fi avut conştiinţă şi frică de 
Dumnezeu şi s-ar fi dus la un duhovnic să se 
spovedească, ar fi scăpat de gândul cel rău. Căci, 
oricând îţi spune satana să faci ceva, dacă te-ai 
spovedit, ai scăpat de gândul cel rău. Că aşa cum 
şarpele, când iese din gaură, fuge, tot aşa fuge din 
inimă şi gândul celui ce se spovedeşte sincer. Căci 
spune Sfanţul Antonie cel Mare că de nimic nu se 
bucură satana mai tare, decât de omul care îşi 
ascunde gândurile sale. 

Deci el avea de gând să-1 omoare pe tatăl său, 
dar n-a spus nimănui. Zicea el: „Am să-1 omor, că 
după aceea o să-mi rămână mie toată averea!" După 
trei ani de la căsătorie, într-o primăvară, în vremea 
aratului, a pus împreună cu tatăl său, cum se 
întâmplă şi astăzi, un plug cu patru boi. Şi avea 
ţarina lui la marginea unei păduri. Având plugul din 
lemn, tatăl lui a luat barda şi s-a dus la ţarină să arc. 
Când au tras la popas, i-a zis satana feciorului său: 
„Iată, acum, vezi, nu-i nimeni pe lan, ia barda şi 
omoară-1 pe tatăl tău!" 

Şi aşa a şi făcut. S-a uitat în stânga şi-n dreapta 
să vadă dacă nu-i nimeni. Şi când a văzut că nu-i 
nimeni, s-a dus şi a luat barda de la plug, s-a repezit 
la tatăl său, care nici nu se gândea la aşa ceva, şi i-a 
tăiat capul. Apoi 1-a luat de păr, 1-a dus în iarbă la 
marginea pădurii, a dus şi trupul şi cu un lemn de la 
plug a făcut o groapă, 1-a acoperit şi a pus iarbă pe 

deasupra. 

După ce 1-a ucis pe tatăl său, fiindcă până seara 
mai era o bucată de vreme, a mânat boii singur. 
Seara s-a dus acasă şi a început s-o ia la ocară pe 
maică-sa şi pe femeia lui: 

- Dar ce-a făcut tata acasă, că m-a lăsat singur 
cu plugul pe ogor? 

Femeile au răspuns: 

- Măi omule, n-a venit tatăl tău acasă! 

- Ei, uite, m-a lăsat singur cu patru boi să ar şi-i 
tare greu singur! 

Să vedeţi până la urmă ce s-a întâmplat! Au 
aşteptat să vină bătrânul de la câmp. A aşteptat şi 
maică-sa şi femeia lui, dar de unde să mai vină? A 
trecut o lună, două, şi toată lumea spunea în sat: 
„Măi, bărbatul cutăreia nu mai vine! S-a pierdut 
omul acela. Ce s-o fi făcut? S-a spânzurat, s-a înecat, 
ce s-a întâmplat cu el?" Nimeni nu bănuia că 1-a ucis 
feciorul său. Dar iată ce s-a întâmplat. 

Sângele dreptului nu se ascunde, cum nu s-a 
ascuns sângele lui Abel. Acest om care a ucis pe 
tatăl său a început să slăbească. Nu mânca, nu bea, 
nu dormea. Se tot uita aşa într-o parte. întorcea capul 
şi iar se uita în acea parte şi privea speriat în toate 
părţile. 

Ştiţi de ce se uita? Oriunde privea, îl vedea pe 
tatăl său cu capul în mână şi auzea un glas: „Dragul 
tatei, pentru ce m-ai omorât?" Dacă se uita în 
castronul cu mâncare, îl vedea acolo cu capul în 
mână; dacă se culca pe pernă, îl vedea acolo cu capul 
în mână; dacă se ducea pe drum, îl vedea şi se 
speria; se uita în altă parte, dar auzea iarăşi glasul: 
„Dragul tatei, pentru ce m-ai omorât?" 

Şi cu frica aceasta a trecut un an. Văzându-1 
mama şi soţia lui tulburat, au priceput şi au zis: 
„Omul ăsta are ceva pe conştiinţă! Mare lucru de nu 
l-a omorât el pe tatăl său!" într-o seară îl iau ele 
amândouă cu blândeţe: 

- Măi omule, de când a dispărut tatăl tău te 
vedem tot tulburat! Nu prea mănânci, nu prea dormi! 
Parcă eşti speriat. Ai slăbit, te-ai uscat! Ce ai? Dacă 
ai ceva pe conştiinţă, spune măcar la un duhovnic, că 
tu ori ai să înnebuneşti, ori ai să mori! 

- Nu pot să vă spun vouă! Dar vreau să merg la 
o mănăstire, ca să mă spovedesc! 

Şi l-au dus la o mănăstire, mama şi soţia lui, 
unde era un sihastru. Duhovnicul l-a întrebat de ce 
este aşa speriat şi slab şi ce are pe conştiinţă, iar el a 

zis: 

- Părinte, eu am omorât pe tata, ca să obţin de la 

el averea pe care trebuia s-o moştenesc. De arunci nu 
mai pot nici dormi şi nici mânca! Atâta mustrare de 
cuget am şi o spaimă mare, că unde mă uit, îl văd pe 
tata cu capul în mână şi tot zice aşa: „Dragul tatei, 

pentru ce m-ai omorât?" 

- Ei, fiule, a zis duhovnicul, aceasta-i mare 
crimă şi trebuie canon aspru! Du-te acasă şi timp de 
şapte ani de zile să nu mănânci decât o dată în zi 
după apusul soarelui, mâncare fără untdelemn, şi să 
faci câte 500 de metanii pe zi. După şapte ani să vii 

la mine iar! 

S-a dus acasă şi a spus femeilor: 

- Timp de şapte ani de zile să-mi faceţi mâncare 
de post. Dar nu numai atât, ci nici cu ulei, cum este 
în Postul Mare şi miercurea şi vinerea de peste an. 

Atunci au înţeles ele că i-a dat canon aspru 
pentru că a ucis pe tatăl său, dar el tot n-a vrut să 
spună mamei şi soţiei sale. Şi îşi luase cămăruţa lui 
şi trăia în curăţie, că nu i-a mai trebuit nici femeie, 
nici nimic. Post şi rugăciune şi plângere şi suspine şi 






100 



NE VORBEŞTE 



metanii, să îmblânzească pe Dumnezeu pentru urgia 
care o avea asupra lui. 

După un an-doi, tatăl său apărea tot mai rar. 
Când a ajuns la şapte ani, tatăl Iui apărea cu capul în 
mână, cam la 2-3 săptămâni, dar tot mai apărea. El 
se învăţase cu postul şi avea şi la mâini şi la picioare 
bătături de la canon, de câte mii de metanii a făcut. 

Şi plângea omul şi se ruga şi postea. Iar la şapte 
ani s-a din nou la duhovnic şi i-a zis: 

- Părinte, eu sunt acela căruia mi-aţi dat canon 
şapte ani. 

- Ei, tu eşti, fiule? Ai făcut canonul? 

- L-am făcut, părinte! 

- Mai vine tata cu capul în mână? 

- Mai vine, părinte, dar mai rar, şi mulţumesc lui 
Dumnezeu că mai pot dormi un ceas-două noaptea, 
că atunci nu puteam şi eram sfărâmat. 

Atunci i-a zis duhovnicul: 

- Du-te acum unde l-ai îngropat şi ascultă dacă 
se mai aude vocea lui. De vei auzi ceva, vino să-mi 
spui şi apoi ştiu eu ce are să fie cu tine! 

Deci s-a dus unde ştia că 1-a tăiat şi 1-a îngropat 
pe tatăl său. Dar, cu câteva sute de metri înainte de a 
ajunge la marginea pădurii, a auzit un glas din iarbă 
care striga aşa: «Judecată! O, judecată!» Şi din ce se 
apropia, glasul acela se auzea tot mai tare. Iar când a 
ajuns mai aproape, 1-a cuprins spaimă mare, atât de 
tare striga tatăl său: «Judecată! O, judecată!» 

Deci s-a întors înapoi şi a venit la duhovnicul 
mănăstirii, aproape ieşit din minţi de mare spaimă. 

- Ce-ai păţit, fiule? 

- Vai de mine, părinte! M-am dus acolo unde 
l-am îngropat pe tata, dar când m-am apropiat, am 

auzit un glas care striga aşa: «Judecată! O, 
judecată!» Cu cât mă apropiam, cu atât striga mai 
tare. Iar când am ajuns foarte aproape, m-a cuprins 
spaima şi m-am întors. Oare ce să fie asta, părinte? 
Şi a zis duhovnicul: 

- Fiule, tatăl tău cere judecata lui Dumnezeu 
asupra ta! Dar nu ştiu un lucru: dacă cere judecată în 
lumea aceasta sau în cealaltă. Deci, bine ar fi să fii 
judecat în lumea aceasta! 

- Părinte, dar de unde am să ştiu eu aceasta? 

- Iată, fiule. Dacă judecata lui Dumnezeu te va 
ajunge în lumea aceasta, are să fie bine. Ai să tragi 
un necaz mare şi ai să scapi în cealaltă lume; te duci 
acolo la bine. Iar dacă judecata lui Dumnezeu te 
urmăreşte dincolo de mormânt, este mult mai greu! 
Fiule, acum du-te acasă şi dacă pe drum nu vei puţ i 
nimic, mai fă un an de zile canon şi apoi vino iar la 
mine! Iar dacă ai să întâlneşti un necaz mare în 
drumul acesta spre casă, să-1 rabzi cu mare bărbăţie 
de suflet, că prin necazul acela ai să te curaţi şi ai să 
scapi de osânda pe care o ai asupra ta, că ai fost 

ucigaş de tată! 

Deci a plecat omul îngândurat. Dar de la 
mănăstirea aceea până la satul lui, trebuia să treacă 
printr-un târg. Şi femeia lui, când a plecat el de 

acasă, i-a spus aşa: 

- Măi omule, din cauza ta, că tu nu mănânci nici 
carne, nici ouă, nici brânză, şi noi ne-am uscat. (Că 
aşa se întâmplă în casă. Când nu mănâncă unul de 
dulce, nu mănâncă nici ceilalţi; iar când în casă ţin 
toţi şi numai unul mănâncă de dulce, nu se prinde de 
el, de parcă ar mânca iască). Tu dacă ai să treci prin 
târg, te rugăm adu-ne o bucată de carne să facem 

puţină zeamă, măcar acum, că n-am mâncat de şapte 
ani şi am uitat de gustul ei. 

Căci din cauza lui, că postea de atâţia ani, se 
uscaseră şi mamă-sa şi femeia; mâncau ele, dar vai 
de ele cum era mâncarea aceea. 

De aceea, trecând el prin târg, şi-a adus aminte şi 
s-a dus la un măcelar. Dar era spre seară şi se 
vânduse toată carnea şi nu mai era pe tarabă acolo 
decât un cap de oaie, zvântat bine. Deci a împa- 
chetat capul cel de oaie zvântat bine, a plătit, 1-a pus 
în traistă şi a apucat-o pe o uliţă a târgului care urca 
la deal. Mergând la deal, ce s-a întâmplat? A început 
să curgă din traistă sânge mult, fierbinte, pe drum. Şi 
oamenii, când au văzut, au zis: 

- Stai, omule! Ce ai în traistă? Ai tăiat un porc? 
Ce-i, că uite, în urma ta curge dâră de sânge?! 

Iar el a zis: 

- Da' de unde! Am cumpărat un cap de oaie şi 
acela n-avea sânge! De unde să fie? 

Şi când s-au uitat oamenii în traista lui, ce cre- 
deţi că era? Capul tatălui său, proaspăt tăiat, atunci. 
Iată că judecata lui Dumnezeu 1-a ajuns! Când l-au 
văzut oamenii, au chemat poliţia: „Oameni buni, 
veniţi că un om a tăiat capul altuia şi-I duce în 
traistă!" 

S-a adunat lumea de mirare mare: 

- Măi ucigaşule, după ce l-ai tăiat, îl mai şi duci 
pe drumul mare? Cum ai avut tu curajul ăsta? 

Dar el, când a văzut că judecata Iui Dumnezeu 
l-a descoperit, a zis: 

- Staţi, oameni buni, că vă spun adevărul! Cu 
adevărat sunt ucigaş! Cu adevărat m-a ajuns judeca- 
ta lui Dumnezeu, dar nu l-am tăiat acum. 



PĂRINTELE CLEOPA 



103 



Şi mai adunându-se câţiva oameni, l-au cunoscut 
şi au zis: 

- Ăsta-i tatăl său! 

- Aşa este, dar nu l-am tăiat acum, sunt opt ani 

de atunci. 

- Ei, tu crezi că poţi minţi lumea? Dar capul este 
tăiat acum, numai că nu vorbeşte! 

Atunci el a fost nevoit să spună adevărul şi s-au 
dus cu toţii la locul unde l-a tăiat. Şi când au săpat, 
l-au găsit pe tatăl său îngropat şi putred, dar fără cap. 
Capul îl pusese îngerul în traistă la el şi a făcut din 
capul cel de oaie, capul tatălui său. Şi atunci s-au 
încredinţat toţi că l-a ajuns judecata lui Dumnezeu. 

Şi era atunci pedeapsa după lege, cap pentru cap, 
şi i-au spus: 

- Băiete, pregăteşte-te să pui capul tău pentru 

capul tatălui tău! 

Dar duhovnicul a spus: 

- Daţi-mi voie să-1 spovedesc şi să-i citesc o 

dezlegare! 

Iar el, când a văzut pe duhovnic lângă dânsul, a 
căzut cu lacrimi şi a început a plânge cu toată 

puterea şi a zis: 

- Părinte, nu mă lăsa! 
Dar duhovnicul i-a zis: 

- Fiule, nu te teme! Ţi-am spus că dacă ai să 
păţeşti un necaz mare în drumul acesta, are să te ierte 
Dumnezeu! Deci ai să ai bucurie mare, că îţi 
răsplăteşte pentru păcatul tău în lumea aceasta. 

Şi l-a spovedit preotul în faţa tuturor şi l-a 
împărtăşit cu Preacuratele Taine şi a zis celor ce 
ţineau sabia: 

- împliniţi porunca voastră, că eu mi-am făcut 
partea mea faţă de acest suflet! 

Şi când a fulgerat sabia, a căzut capul Iui într-o 
parte, chiar în locul unde omorâse pe tatăl său. Iar 
când a căzut capul pe brazdă, un porumbel alb a 
zburat de pe umărul lui şi s-a ridicat la cer. 

Şi aşa acest tânăr, după atâţia ani de pocăinţă, 
până nu a plătit cu sângele său sângele tatălui său, nu 
a fost iertat. 

* 

Vedeţi, fraţilor, pentru o ucidere câtă pocăinţă, 
câte lacrimi, câte metanii, câtă durere, câtă întristare 
şi tot nu a fost iertat până n-a dat capul său pentru 
tatăl său! Deci băgaţi de seamă că flecare prunc, 
fiecare copil, este un om, un om desăvârşit, încă de 
atunci de când s-a zămislit, că aşa a lăsat Dumnezeu. 
Deci să nu vă ucideţi copiii, ca să nu vă ajungă 
osânda Dreptului Judecător, 



POTOPUL CU APĂ 
ŞI POTOPUL CU FOC 

Iată potopul cu foc pe care îl vedeţi anunţat în 
ziare, vine şi bate la uşă. Nu vom putea scăpa, că va 
veni fără veste ca fulgerul cerului, aşa cum spune 
Mântuitorul: Privegheaţi şi vă rugaţi, că nu ştiţi 
ziua, nici ceasul în care va veni Fiul Omului* 

Precum în vremea lui Noe oamenii mâncau, 
beau, cumpărau, sădeau, se măritau şi se însurau, 
până a intrat Noe în corabie şi a venit apa şi i-a 
înecat pe toţi, aşa va fi şi venirea Fiului Omului. însă 

atunci a venit apa, de i-a înecat, dar acum nu vine 
apa, ci focul. Ce fel de foc? Nu-i de ăsta cu lemne pe 
care-1 facem noi. Este foc de miliarde de ori mai 
puternic. 

Bomba atomică are peste zece milioane de grade 
Celsius, iar oţelul, la 1400 de grade, curge ca apa. 
Gândiţi-vă ce-i acolo! Bomba cu hidrogen este de 20 
de ori mai puternică decât bomba atomică. Iar cea cu 
neutroni îţi lasă copacii înfloriţi şi iarba, numai pe 
tine te omoară. 

Ştiţi dumneavoastră ce vine asupra noastră? 
Poate n-am crede ce spune presa. Dar ce spun ziarele 
acum, au spus Sfinţii Prooroci cu mii de ani înainte, 
că lumea se termină prin foc. Cu mii de ani au spus. 

Toate încărcăturile atomice care sunt pe glob, 
pot distruge 300 de miliarde de oameni odată, şi noi 
suntem 5 miliarde. Ştiţi dumneavoastră ce vremuri 
trăim noi? Noi suntem cei de pe urmă! Ar trebui 
numai să plângem în toată ziua, dar nu simţim! 
Trăim în nesimţire, că aşa au trăit şi cei dinainte de 
potop! 

Când patriarhul Noe a primit poruncă de la 
Dumnezeu să facă corabia, el atunci era de aproape 
500 de ani. Şi a lucrat la corabie 125 de ani, că i-a 
arătat Dumnezeu cum s-o facă. Şi a făcut corabia pe 
un podiş mare de munte, cu bani de la îngeri, că Noe 
primea saci cu bani de aur ca să plătească, pentru că 
erau atâţia lucrători. 

Corabia dacă avea 30 de coţi înălţime şi trei 
rânduri de poduri, cum i-a spus Dumnezeu, când 
veneau tinerii şi îl vedeau pe Noe că face o sală aşa 
mare şi tocmai în vârful muntelui, pe un podiş, 
ziceau: „Ehei, moş Noe, tare-i bună de sală de teatru 

asta! Ce dans o să facem noi aici! Asta-i bună de 
dans, că-i largă. Aici încape multă lume!" 

Dar Noe le spunea: „Dragul tatei, măi băieţi, 
vine potopul, vine prăpădul!" Dar ei râdeau. „Auzi, 
măi, moşul Noe a înnebunit! Cică are să vină 
potopul!" 

Sute de muncitori lucrau la corabie, tâmplari, 
fierari, zidari, fiindcă era mare tare. Noe lua bani de 
la îngeri şi-i plătea în fiecare seară cinstit. Şi ei nu 
lucrau din convingere că vine potopul, ci pentru 
bani. 

Când s-a terminat corabia - 125 de ani s-a lucrat 
la dânsa, nu aşa -, gândiţi-vă câte rânduri de poduri 
avea. Că în pântecele acelei corăbii trebuia să 
păzească Dumnezeu toate seminţiile vieţuitoarelor' 
din lume, afară de cele din apă; nu numai oameni, ci 
loate fiarele, toate vieţuitoarele, câte şapte perechi 
din cele curate şi câte o pereche din cele necurate. 

Când s-au terminat toate, se arată Dumnezeu lui 
Noe: 

- Noe, ai terminat corabia? 

- Da, Doamne, am terminat-o. 

- Să ştii că trebuie să bagi în corabie din toate 
cele curate de sub cer câte şapte perechi şi din toate 
cele necurate, câte o pereche. 

Doamne, dar eu cum am să adun din toate 
animalele aici, şi elefanţi şi balauri şi girafe şi tigri şi 
Icoparzi şi pantere şi lei? 

- N-ai tu grija asta! Tu ia o toacă de lemn de 
paltin - ăsta-i simbolul toacei - şi toacă în jurul 
corăbiei de trei ori în trei zile şi au să vină toate 
grămadă. Tu deschide uşile corăbiei şi fiecare are să 
intre în corabie liniştit. 



PĂRINTELE CLEOPA 



107 








Când a tocat au venit din toate animalele: păsări, 
balauri, girafe, lei, tigri, lupi, mistreţi. Leul stătea 
lângă miel şi nu se gândea să-1 mănânce, căci toate 
simţeau mânia lui Dumnezeu care avea să vină. 
Balaurul stătea lângă om şi nu 1-a vătămat; taurii, 
leoparzii, tigrii, toate erau blânde; uliul, vulturul care 
răpeşte a stat lângă puişorii de găină. 

Pe toate le-a îmblânzit puterea lui Dumnezeu, 
căci toate simţeau mai mult decât oamenii că vine 
potopul. 

Când au intrat toate, îngerul a încuiat corabia şi 

i-a spus lui Noe; 

- Intră tu, soţia ta, feciorii tăi şi nurorile talc, că 
de acum începe potopul. în corabie să staţi la 
rugăciune! 

Toaca a fost primul semn ca să intre toată lumea 

în corabie, toate dobitoacele şi toate păsările. Şi au 
intrat în corabie şi, când a început ploaia, n-au 
început să cadă picături, ca acum, ci s-au deschis 
jgheaburile cerului şi curgeau râuri din nori. Râuri. 
Şi a plouat 40 de zile şi 40 de nopţi şi corabia s-a 
ridicat pe apă. 

Aceia care râdeau mai înainte şi ziceau că co- 
rabia este bună de dans, că-i bună de sală de teatru, 
şi că moşul Noe a înnebunit, că face o corabie aşa 
mare, înotau şi strigau: 

- Moş Noe, dă-ne drumul, că murim. Ne 
înecăm! 

- Dragii mei, nu cereţi de la mine. îngerul 
Domnului a încuiat corabia! 

Veneau şi lucrătorii. 

- Dă-ne drumul să intrăm, că noi am lucrat! 

— Aţi lucrat, dar v-am plătit. N-aţi lucrat din 
convingere că vine potopul. Aţi lucrat pentru bani. 

Aşa şi aceia care fac serviciu la biserică, dar nu 
cu convingere. Şi-au luat plata pe pământ. Dacă n-ar 
fi cum se cade, tot în iad se duc, că-i preot, că-i 
dascăl, că-i om de rând. 

Şi s-a ridicat corabia lui Noe deasupra tuturor 
munţilor. Munţii Himalaia, care sunt cei mai înalţi, 
au peste 8800 de metri, i-a acoperit apa. După şase 
luni au început să se retragă apele şi să se vadă 
vârful munţilor celor mai mari din lume. Gândiţi-vă 
ce era acolo! Lumea, cât a putut, a fugit la munţi. 
S-au tot suit. He, hei! S-au dus. S-au înecat şi munţii 
şi copacii. Toate... 

Iar după ce s-au retras apele, corabia a poposit pe 
muntele Ararat, aproape de Armenia, lângă Caucaz, 
că s-a văzut vârful muntelui. Acolo s-a oprit. 

Şi n-a ieşit Noe din corabie. După nouă zile a dat 
drumul la un porumbel să vadă dacă dă de pământ. 
Porumbelul a zburat şi a văzut că n-are de ce se 
agăţa şi a venit iar la Noe. Şi a dat drumul la un corb. 
Corbul a găsit nişte hoituri, simbolul omului păcătos. 
Nu s-a mai întors corbul nici în ziua de azi. 

Porumbelul, când i-a dat drumul a doua oară, s-a 
întors cu o mlădiţă de măslin în cioc. Şi atunci Noe a 
coborât din corabie şi a adus mai întâi jertfa de 
mulţumire lui Dumnezeu. Când a adus jertfă de 
mulţumire, ploile încetaseră, şi deodată a apărut un 
curcubeu şi a auzit glasul lui Dumnezeu: „Nu te mai 
teme, Noe, acesta-i semn de legătură veşnică între 
Mine şi neamul omenesc. Curcubeul Meu va străluci 
pe cer totdeauna când vor înceta ploile". Prima dată 
s-a arătat curcubeul când a ieşit Noe din corabie. 

Apoi s-a înmulţit lumea după potop. S-a înmulţit 
foarte. Şi când au trecut de la potop 755 de ani, s-a 
făcut «Turnul Babei», unde este acum Irakul. Acolo 
este şi Babilonul şi Turnul Babei şi amestecarea 
limbilor. în locul acela a fost şi Avraam şi Daniil şi 
cei trei tineri şi poporul evreu în robie. 

Ştiţi voi câtă legătură are locul acela cu Biblia? 
Acolo a fost Raiul. De la potop s-a ridicat Raiul 
în văzduh, către răsărit. Râurile de acolo, Tigrul şi 
Eufratul, izvorau din Rai, cum spune în Biblie, că 
era Raiul pe pământ. Pentru păcatele oamenilor s-a 
ridicat în văzduh. Raiul era de câteva zeci de ori mai 
mare decât Europa! 

Tot acolo a fost Turnul Babei, făcut de Nimrod, 
împăratul Babilonului, singurul uriaş care s-a născut 
după potop şi a împărăţii în Babilon 56 de ani şi a 
fost cel mai necredincios împărat. El a zis că nu se 
teme că mai vine un potop şi a zidit turnul Babei pe 
un loc înalt. Era tot pământul o limbă. Nu exista 
neamţ sau rus sau român, cum zice Scriptura: Şi era 
tot pământul o limbă şi un neam. 

„Hai să zidim turn împotriva lui Dumnezeu şi 
când va veni potopul, să fie mai înalt, să nu poată 
ajunge apa". Auzi, nebunul! S-a suit apa mai sus 
decât Himalaia, şi el credea că poate scăpa de potop. 
Mulţi s-au temut de Nimrod, dar dacă nu zideau, 
îi omora. Era foarte aspru. Numai unul, Eves, când a 
văzut că-1 pune să facă turn, a luat 4000 de bărbaţi, 
femei şi copii şi a fugit în munţi şi s-a ascuns. Şi a 
zis: „Nu! Eu împotriva lui Dumnezeu nu fac! Dacă 
vrea El, ridică apa până la nori, că la Dânsul n-are 
limită puterea!" 

Din acel popor se trag evreii. Din acela s-a tras 
neamul haldeilor. Din acela s-a tras şi Avraam. 
Avraam a fost al unsprezecelea patriarh de la Sem, 
feciorul lui Noe. Şi vezi neamul cel ales - din care şi 
noi, după credinţă, suntem - 1-a ales Dumnezeu din 
aceia care n-au vrut să facă turn. 

Dar i-a lăsat Dumnezeu să facă turn şi apoi s-a 
pogorât. Să ne pogorâm, să le amestecăm limbile. 

Noi suntem nişte furnici înaintea Lui. Ce-i 
pământul! Nu auzi ce spune Isaia? Doamne, Tu ai 
făcut pământul ca pe o nimica, şi toate popoarele 
lumii înaintea Ta sunt ca o picătură din cadă. 

Asta suntem înaintea lui Dumnezeu! Nimica! 

Insă i-a lăsat să facă turnul. Când S-a pogorât 
Dumnezeu, Nimrod era pe lângă turn. Şi la un 
cutremur mare, turnul s-a risipit pe jumătate şi 1-a 
prins şi pe Nimrod. Acolo i-a fost moartea! Iar 
celorlalţi li s-au amestecat limbile. Unul cerea 
lopata, celălalt îi dădea scânduri, unul cerea scara, 
celălalt îi dădea ciocanul. Şi nu se înţelegeau. 

Şi s-au făcut de acolo 72 de perechi; 72 de 
neamuri. Şi s-au răspândit pe faţa pământului numai 
care se înţelegeau, doi-trei. Şi s-au înmulţit. Şi când 
se întâlneau după vreo sută, două de ani, nu se mai 
cunoşteau. Fiecare era cu limba lui, şi se luau la 
bătaie. Aşa au început războaiele! 

De acolo a fost amestecarea limbilor. Vedeţi în 
Biblie toate. Era tot pământul o limbă şi un neam, 
înainte de Turnul Babei. 

Acolo a fost Avraam în Haldeia. Când vei auzi 
de Haldeia, de Asiria şi de Babilon, acolo este. Aici 
a fost Avraam, aici a fost Lot; aici a fost Daniil 
aruncat în groapa cu lei; aici au fost cei trei coconi: 

Anania, Azaria şi Misail, care i-a ars împăratul 
Nabucodonosor în cuptor de aramă. 

Acolo a fost în robie poporul evreu 70 de ani. 
Acolo a murit Ieremia. Irakul este cea mai veche ţară 
din lume. Are mare legătură cu cele mai mari 
evenimente din lume de după potop. Acolo a fost şi 
Raiul, din care a căzut Adam, şi după aceea s-a 
ridicat în văzduh spre răsărituri. 



CE VREŢI SĂ VĂ FACĂ VOUĂ OAMENII, 
FACEŢI ŞI VOI LOR ASEMENEA 

Deşi acest verset este atât de scurt, pe atât are 
mai înaltă şi mai desăvârşită învăţătură pentru 
mântuirea sufletelor omeneşti. în această Evanghelie 
se cuprinde toată mântuirea omului, pe scurt, căci ea 
ne învaţă iubirea de vrăjmaşi. Nici un învăţător de 
lege de mai înainte n-a adus în lume o învăţătură aşa 
de desăvârşită pentru mântuirea oamenilor, ca cea 
cuprinsă în cuvântul Evangheliei, care zice: iubiţi pe 
vrăjmaşii voştri. Această poruncă este dată de însăşi 
înţelepciunea şi Cuvântul lui Dumnezeu, de Domnul 
Dumnezeu şi Mântuitorul nostru Iisus Hristos, 
pentru noi păcătoşii şi pentru a noastră mântuire. 

Noi ne gândim că este cu neputinţă a se duce la 
îndeplinire cu lucrul învăţătura acestei Evanghelii. 
Dar nu este aşa. Nu este aşa. 

Bunul şi Preasfântul Mântuitor niciodată n-a 
spus vreo învăţătură în lume care să nu se poată 
împlini de oameni. Căci El, fiind Dumnezeu 
desăvârşit, ştie adâncul neputinţei firii omeneşti. 

Şi cum a început El să înveţe această învăţătură a 
iubirii de vrăjmaşi? Prin cuvintele: Precum voiţi să 
vă facă vouă oamenii, faceţi şi voi lor asemenea. Iată 
cât de mare adevăr şi cât de mare dreptate se găseşte 
aici. 

Omule, vrei tu ca altul să-ţi fure lucrul tău? Sau 
să te ocărască, sau să te necinstească, sau să se 
răzbune, sau să-ţi facă alt rău? Deci, dacă nu vrei, nu 
f£ nici tu la altul! 

Eu nu vreau ca altul să mă vorbească de rău; deci 
nu trebuie să-1 bârfesc nici eu! Eu nu vreau ca altul 
să mă duşmănească; deci nu trebuie să-1 duşmănesc 
nici eu! Eu nu vreau ca altul să-mi fure din grădina 
mea sau din via mea; deci nu fur nici eu de la altul! 
Eu n-aş vrea ca cineva pe copilul meu să-1 
batjocorească în public; să nu fac nici eu aşa. Eu n-aş 
vrea niciodată, când mă duc undeva să mă treacă 
cineva cu vederea, ci aş vrea să-mi zică bună ziua, să 
mă cinstească şi să-mi dea atenţie; deci să fac şi eu 
tot aşa! 

Iată măsura dreaptă pe care n-o poate tăgădui 
nimeni; ce voiesc să-mi facă altul, să-i fac şi eu lui, şi 
atunci se păstrează caldă toată dragostea de 
aproapele şi dreptatea lui Dumnezeu. 

După ce a arătat Mântuitorul această dreptate şi 
această cumpănă a Evangheliei, a trecut la o învă- 
ţătură şi mai desăvârşită. Adică să iubim nu numai 
pe prieteni, ci şi pe oricare om, fie chiar şi pe 
vrăjmaşi. Căci auziţi ce zice: Dacă iubiţi pe cei ce vă 
iubesc, ce dar este vouă? Şi păcătoşii fac acelaşi 
lucru. Şi dacă daţi împrumut celor de la care 
nădăjduiţi să luaţi înapoi, ce dar este vouă? Că şi 
păcătoşii dau cu împrumut, ca să primească înapoi 

întocmai; adică aceia dau împrumut, dar cu împru- 
mut, ca să primească înapoi întocmai cât dau. 

Se spune în continuare la paragraful de mai sus 
al Evangheliei: iubiţi pe vrăjmaşii voştri şi faceţi 
bine şi daţi cu împrumut fără să nădăjduiţi ceva în 
schimb, şi răsplata voastră va fi multă şi veţi fi fiii 
Celui Preaînalt, că El este bun şi cu cei nemulţu- 
mitori şi răi. 

Acela ne-a spus să facem altora ceea ce vrem să 
ni se facă nouă. Iar aici a spus ceva mai înalt. A spus 
nu numai atât, ci să faci bine celui care te urăşte, să 
iubeşti pe acela care te duşmăneşte pe tine. Şi 
Apostolul ne învaţă în chip asemănător, sfătuindu-ne 
că nu se biruieşte răul cu rău, ci răul se biruieşte cu 
binele. 

Dar noi păcătoşii zicem: Cum să binecuvintez 
sau cum să-1 iubesc pe acela care mă ocărăşte şi mă 
bate şi mă vatămă şi pururea mă ponegreşte? Cum 
să-i fac eu bine aceluia? Deci zicem că este cu nepu- 
tinţă aceasta. Că nu pot eu să-1 mai iubesc pe acela 
care mi-a dat o palmă, sau m-a ocărât, sau mi-a luat 
ceva, sau m-a batjocorit, sau m-a vorbit de rău faţă 
de altul. 

Da, aşa este! Noi nu putem, pentru neputinţa 
noastră. Dar să nu credeţi că lucrul este în orice fel 
cu neputinţă. Lucrul este cu putinţă prin Dumnezeu, 
Care ne stă pururea în ajutor, dacă noi ne silim. Cu 
puterea noastră nu putem face nimic bun. Dar cu 
puterea lui Dumnezeu, toate se pot. Căci zice 
Mântuitorul: Toate sunt cu putinţă celor ce cred. 

Dacă porunca aceasta înaltă n-ar fi împlinit-o 
nimeni în Legea Darului şi nici mai înainte de ea, am 
putea socoti această învăţătură peste putinţă. Păgânii 

şi alte popoare necreştine spun că este cu neputinţă 
să iubim pe cel ce ne face rău. Dar noi nu avem 
dreptul să zicem aceasta! 

Iată că în Legea Veche David iubea pe Saul, şi 
când auzea că acesta a căzut la pământ, că îl muncea 
duhul cel necurat, David mergea la vrăjmaşul său 
Saul, la Saul care-1 prigonea şi căuta să-1 omoare, se 
ducea şi-i cânta psalmi. Şi duhul cel rău, auzind 
puterea psalmilor, se ducea de la Saul, care se 
liniştea. 

Dar când se scula de jos, Saul întreba unde-i 
David şi punea mâna pe suliţă să-1 omoare. Şi de trei 
ori a lovit cu suliţa în perete, socotind să-1 omoare pe 
David, pe doctorul lui. David îl făcea sănătos, 
izbăvindu-1 de dracul care-1 muncea fără odihnă, 1 iar 
el se lupta cu binefăcătorul lui, ca să-1 omoare. 

Dar David şi-a arătat dragostea faţă de vrăjmaşul 
său şi altă dată. Când dormea Saul în pustiul Zif şi 
oştirea lui dormea cu dânsul, David a găsit pe Saul în 
peşteră, unde dormea. Şi Abisai, un general din 
oastea lui David îl sfătuia: Acum Dumnezeu a dat pe 
vrăjmaşul tău în mâinile tale; îngăduie-mi deci să~l 
pironesc de pământ cu suliţa. 

Dar auzi ce spune David: Să nu-l ucizi, căci cine 
va ridica mâna asupra unsului lui Dumnezeu şi va 
rămâne nepedepsit? Că Saul era uns ca împărat. 

S-a dus David la Saul şi i-a tăiat numai o bucată 
din haină, ca să ştie că a fost aproape de el. Şi i-a 
cruţat viaţa, zicând: Mă tem de Dumnezeu să fac rău 
celui ce vrea să-mi ia viaţa! 

Şi aşa David, înainte cu vreo mie de ani de 
Legea Darului, a împlinit această Evanghelie, adică a 
iubit pe vrăjmaşul său. Saul îl căuta cu 4000 de 

ostaşi pe David în toate părţile Palestinei ca să-1 
omoare, să-i ia viaţa, iar acela, când 1-a avut în mâna 
lui, i-a cruţat viaţa spunând: „Nu, Doamne fereşte! 
Nu-i voi face rău, că este unsul Domnului". Vezi 
dragoste de vrăjmaşi împlinită înainte de Legea 
Darului? 

Dar Moise nu tot aşa a făcut? Poporul cârtea 
împotriva lui şi se răzvrătise împotriva lui 
Dumnezeu, abătându-se la idolatrie. Iar când i-a spus 
Dumnezeu: Eu mă uit la poporul acesta şi văd că 
este popor tare la cerbice. Lasă-Mă dar acum să se 
aprindă mânia Mea asupra lor, să-i pierd! Moise a 
zis: O, Doamne, rogu-mă acum, de vrei să le ierţi 
păcatul acesta, iartă-l; iar de nu, şterge-mă şi pe 
mine din cartea Ta, în care m-ai scris. Adică vreau 
să mor mai bine eu, decât să piară poporul, cu toate 
că ei m-au amărât şi au cârtit împotriva mea şi puţin 
a fost să nu mă ucidă cu pietre la Rafidin, pentru că 
i-am scos din Egipt. 

Iată cum această poruncă evanghelică, care ne 
pare cu neputinţă nouă, păcătoşilor, au împlinit-o alţi 
aleşi ai lui Dumnezeu, cu mii de ani înainte de 
venirea Mântuitorului în lume! 

Dar Arhidiaconul Ştefan, uşa mucenicilor, cea 
dintâi oaie a lui Hristos care a mers în urma Lui, 
cum a murit? Aceia îl ucideau cu pietre, iar el, 
făcând rugăciuni, a îngenunchiat şi când îl loveau cu 
bolovanii, văzând că se sfârşeşte, a zis cu glas mare: 
Doamne Iisuse, primeşte duhul meu şi nu le socoti 
lor păcatul acesta. Şi zicând acestea a adormit. Şi 
aşa sluga cea bună s-a dus după Stăpânul Hristos. 

Vedem multe pilde şi în Vechiul şi în Noul 
Testament, care dovedesc că mulţi aleşi ai lui 

Dumnezeu au împlinit această Evanghelie cu desă- 
vârşire, încă din vechime. 

Apostolii ce spun? Când erau huliţi şi prigoniţi, 
răspundeau prin vorbire de bine şi mângâiere. Şi nici 
unul nu se răzbuna cu rău, ci biruiau răul cu binele. 
Deci şi ei împlineau această poruncă a Evangheliei. 

Iar Mântuitorul nostru Iisus Hristos a împlinit-o 
mai înainte de toţi cei din Legea Darului. Căci atunci 
când era pe Sfânta Cruce răstignit, se ruga pentru 
aceia care îi băteau cuie în mâini şi picioare şi zicea: 
Părinte, iartă-le lor, că nu ştiu ce fac! Deci Mântui- 
torul şi cu cuvântul şi cu fapta ne-a învăţat că putem 
să iubim pe vrăjmaşi. 

Dumnezeu, dacă n-ar face acest lucru cu oamenii 
şi cu popoarele de pe faţa pământului, n-ar mai fi 
nici un om pe tot globul. Oare cum plouă El peste 
toate popoarele pământului care n-au cunoscut pe 
Dumnezeu? Cum plouă El peste creştinii, care numai 
cu numele sunt creştini, şi-L răstignesc în toată clipa 
cu fărădelegile lor? II înjurăm, II batjocorim, II 
hulim, ne abatem de la credinţă la ură; cum plouă 
peste noi? 

Ar trebuie să plouă numai în grădina celui ce-L 
cinsteşte pe El; ar trebui să răsară soarele numai 
peste cei drepţi, iar la ceilalţi, la păcătoşi, să fie 
întuneric. 

Dar nu este aşa! Dumnezeu, fiind prin fire prea 
bun şi prea milostiv, răsare soarele Său şi peste cei 
buni şi peste cei răi şi plouă şi peste drepţi şi peste 
nedrepţi. 

Dacă Dumnezeu s-ar judeca cu oamenii şi dacă 
ar aduce mânie în toate zilele pentru păcatele 
noastre, ar trebuie să stăm mereu fără să răsară 

soarele şi fără să avem picătură de apă pe faţa 
pământului, pentru că toţi şi în toată vremea suntem 
vrăjmaşii lui Dumnezeu, pentru că nu împlinim 
poruncile Lui, şi-L urâm şi ne împotrivim voii Lui. 

Dar Dumnezeu nu face aşa şi nu ţine socoteală de 
păcatele noastre. în bunătatea Lui cea nemărginită, 
acoperă cu mila şi cu dragostea Sa toate neputinţele, 
răutăţile şi fărădelegile lumii. 

Dar poate va zice cineva: „Dumnezeu poate face 
aceasta, pentru că este Dumnezeu Atotputernic, dar 
eu sunt om şi după legea firii eu nu pot să-1 iubesc pe 
cel ce mă urăşte". 

Da, nu putem noi, dar poate Dumnezeu. Şi noi, 
dacă ne rugăm Lui şi dacă rămânem întru El, putem 
face pururea acest lucru. Căci zice: Rămâneţi întru 
Mine şi Eu întru voi..., căci/ară de Mine nu puteţi 
face nimic. Dacă ne rugăm Preasfântului şi 
Preabunului Dumnezeu, El ne ajută şi nouă ca să 
iubim pe cei ce ne urăsc, să facem bine celor ce ne 
fac rău, să binecuvântăm pe cei ce ne vatămă pe noi. 

Dacă Dumnezeu a f&cut aceasta, fiind fără de 
păcat, noi păcătoşii nu trebuie să ne iubim unul pe 
altul şi să ne purtăm sarcina unul altuia? 

Zice Sfântul Maxim Mărturisitorul: „Dar poate 
nu poţi să iubeşti pe vrăjmaşul tău când te simţi 
nedreptăţit de dânsul; poate aceasta nu o poţi face 
deocamdată. Dar măcar taci, rabdă şi roagă-te lui 
Dumnezeu. Măcar nu te răzbuna pe el şi măcar în 
suflet poartă cu înţelegere neputinţa acestuia în 
vremea lui de tulburare. După aceea te vei ruga cu 
lacrimi lui Dumnezeu şi-ţi va da ţie dar şi putere să-1 
iubeşti din toată inima pe cel ce ţi-a făcut rău. Dar 
întâi şi întâi te roagă!" 

"Sunt cinci feluri de iubiri. în Evanghelie se 
vorbeşte de dragostea de Dumnezeu şi de iubirea 
aproapelui. Sfanţul Maxim spune că sunt cinci feluri 
de iubiri şi din cele cinci, două sunt bune, una 
mijlocie şi două sunt de lepădat. 

Cele două bune sunt: Să iubim pe Dumnezeu din 
toată inima şi din tot sufletul şi din toată puterea, iar 
pe aproapele să-l iubim ca pe noi înşine. 

O altă iubire este dragostea cea firească, pe care 
o au părinţii pentru copii şi copiii pentru părinţii lor, 
şi dragostea pe care o au fraţii şi surorile şi rudeniile 
după trup între ei, adică de origine firească. Aceasta 
nu este de condamnat, adică nu trebuie să o ocolim, 
dar nici să câştigăm mare lucru din ea, fiind firească 
şi sădită de Dumnezeu în om. 

Apoi mai sunt două feluri de iubiri: cea 
li upească, când cineva iubeşte cu patimă pe 
altcineva; şi cea însoţită cu iubirea de argint, când 
cineva iubeşte pe altul că îi dă bani sau îi dă altă 
avere. Acestea sunt pătimaşe şi sunt de lepădat. 

Ba chiar şi cea de mijloc este de condamnat 
atunci când este exagerată. 

Ne spun Sfinţii Părinţi: „Caută la firea ta, omule, 
şi, dacă voieşti să-ţi facă altul bine şi să-i fie milă de 
line, când eşti tulburat şi ispitit şi necăjit, să-ţi fie şi 
ţie milă de altul, deopotrivă cu tine. Şi el este om, şi 
el este ispitit, şi el are necazuri, şi el are diavoli care 
îl asupresc, şi el are patimi înăuntru şi în afară!" 
Deci să nu-1 urăşti, că şi tu mâine vei avea aceleaşi 
încercări! Şi aşa vom învăţa dragostea de aproapele, 
dacă vom socoti cele ale firii, că suntem adică de o 
fire cu dânsul. 

Dar să privim spre noi şi spre porunca Evan- 
gheliei de astăzi. Dacă noi nu numai că nu iubim pe 
cei ce ne fac rău, nu numai că nu binecuvântăm pe 
cei ce ne blestemă, nu numai că nu dăm cu împrumut 
la aceia de la care trebuie să nu ne gândim să luăm 
înapoi, ci chiar căutăm să ne răzbunăm numaidecât 
asupra celui ce ne-a făcut rău, atunci nu mai suntem 
fiii lui Dumnezeu, ci fiii urgiei şi ai mâniei lui 
Dumnezeu! Căci avem în mintea noastră gândul de a 
ne răzbuna pe cel ce ne-a făcut rău. 

Atunci nu mai este Duhul lui Dumnezeu în noi şi 
nici nu mai este dragostea lui Iisus Hristos în inimile 
noastre. Ci suntem nişte tâlhari, nişte ucigaşi de bună 
voie, chiar dacă n-am făcut ucidere, odată ce pândim 
să ne răzbunăm cu răutate asupra fratelui şi căutăm 
să dărâmăm slava lui, sau cinstea lui, sau orice din 
ale lui care sunt date de Dumnezeu. Suntem ucigaşi 
mai înainte de a face ucidere. De ce? Căci ucidem 
slava şi cinstea lui, averea lui şi altele ca acestea. 

De aceea bine a spus Sfântul Apostol şi Evan- 
ghelist Ioan: Cel ce urăşte pe fratele său, ucigaş de 
om este! Chiar dacă n-a ucis cu mâna sau cu băţul, 
dar cu gândul îl urăşte şi caută să se răzbune şi 
pândeşte pe fratele său să-i facă vreun rău. 

El este un ucigaş în inima sa şi de îl va găsi 
moartea aşa, vai şi amar! Că ucigaş este şi cu 
ucigaşii va avea parte. Dacă a murit cineva întunecat 
la inimă şi nu a iertat pe fratele său, nu poate să 
primească iertare în ziua judecăţii şi în ceasul morţii. 
Căci zice Domnul: De nu vom ierta din inimă 
greşelile fratelui nostru, nici Tatăl nostru cel din cer 
nu ne va ierta nouă greşelile noastre! 

De aceea să ne fie milă unul de altul; să purtăm 
sarcina unul altuia, ca să împlinim legea lui Hristos, 
adică legea dragostei care ne porunceşte iubirea de 
vrăjmaşi. 

Pe toţi să-i miluim, pe toţi să-i iertăm pentru 
dragostea lui Hristos. 



CELE PATRU ISPITE ALE OMULUI 
DIN VREMEA MORŢII 

Fraţilor, vine ceasul cel mai de pe urmă, când 
flecare din noi avem să trecem pragul acestei vieţi. 
Va veni moartea azi, mâine, poimâine; nu ştim când 
vine ziua aceea. Vai de noi şi de noi în vremea 
morţii! Spaima va fi mare, căci satana, cum se arată 
în Războiul nevăzut, toată viaţa luptă să ne ducă prin 
păcat la iad, la veşnica muncă, dar niciodată nu dă 
atâta luptă ca în vremea morţii. 

Să se ştie că patru sunt asupririle cele mai 
primejdioase cu care ne dă război vrăjmaşul în 
vremea morţii: 

a. întâi este războiul împotriva credinţei; 

b. al doilea, împotriva nădejdii; 

c. al treilea, împotriva smereniei, cu slava 
deşartă şi cu mândria; 

d. şi al patrulea, cu nălucirile cele de multe 

feluri şi prefacerea slujitorilor nedreptăţii în îngeri 
de lumină. 

Sfanţul Nicodim Aghioritul ne învaţă în ce chip 
trebuie a se lupta cineva împotriva acestor mari asu- 
priri şi grele ispite din vremea morţii. Şi iată cum: 

a. Când vrăjmaşul va începe a ne da război cu 
mincinoasele lui apucături, prin gânduri de necre- 
dinţă în mintea noastră, atunci trebuie să ne tragem 
înapoi degrabă, de la minte la voire, zicând: „Du-te 
înapoi, satano, tatăl minciunii, căci nu voiesc nici 
măcar să te aud pe tine, fiindcă destul îmi este mie a 
crede cele ce crede Biserica cea sfântă a lui Hristos". 

Şi să nu dăm loc în inima noastră gândurilor 
necredinţei, precum este scris de înţeleptul Solomon: 
De se va sui peste tine duhul celui puternic — adică al 
vrăjmaşului -, să nu-ţi laşi locul tău. Şi dacă 
vrăjmaşul şarpe îţi va aduce îndoială în ce crede 
Biserica, nu-1 băga în seamă şi să nu-i răspunzi. Ci, 
văzând minciuna şi viclenia lui, fereşte-te foarte 
mult de el. 

Iar dacă eşti puternic în credinţă şi în gândire şi 
voieşti să-1 faci pe vrăjmaşul de ruşine, răspunde-i 
lui: „Biserica crede adevărul". Şi de-ţi va zice ţie: 
„Ce este adevărul?" Zi-i lui: „Acela pe care îl crede 
Biserica". „Şi ce crede Biserica?" „Adevărul". „Care 
adevăr?" „Pe care-1 mărturiseşte Biserica" şi pururea 
fii în gând cu rugăciunea către Mântuitorul nostru 
Iisus Hristos. 

b. Iar când ne războieşte vrăjmaşul cu deznă- 
dejdea, să ne aducem aminte de mila şi bunătatea lui 
Dumnezeu, Care a venit în lume să moară pentru 
noi, păcătoşii. 

c. Când ne va da război cu slava deşartă şi cu 
mândria, să ne socotim că suntem praf şi cenuşă şi să 

punem toate isprăvile noastre pe seama lui 
Dumnezeu. Să ne cunoaştem cu adevărat greutatea 
păcatelor şi a răutăţilor noastre, dar să nu deznă- 
dăjduim de mila lui Dumnezeu, căci auzi ce zice 
Sfanţul Duh prin gura Proorocului David: Mântui-va 
Domnul sufletele robilor Săi şi nu vor greşi toţi cei 
ce nădăjduiesc spre Dânsul. 

d. Iar dacă ne vor da nouă diavolii război cu 
nălucirile şi prefacerile lor în chip de îngeri de 
lumină, să stăm tare întemeiaţi în smerenia cugetului 
nostru şi să zicem: „Schimbaţi-vă, ticăloşilor, în 
întunericul vostru, că mie nu îmi trebuiesc vedenii. 
Nu am trebuinţă în acest ceas decât de mila lui 
Dumnezeu şi de milostivirea Lui". 

Şi chiar de ai cunoaşte că multe din semnele 
arătate ar fi de la Dumnezeu, întoarce-te de la 
dânsele şi alungă-le de la tine cât poţi de departe. Şi 
să nu te temi că nu-I place lui Dumnezeu acest lucru 
şi această întoarcere a ta, de o faci socotindu-te 
nevrednic de acele vedenii. 

Aşadar, ţineţi minte, fraţii mei, că acestea sunt 
armele cele mai de obşte pe care obişnuiesc 
vrăjmaşii noştri draci a le unelti împotriva noastră în 
ceasul cel mai de pe urmă al morţii. Şi fiecăruia îi dă 
război după plăcerile şi patimile la care îl cunoaşte 
că este supus mai mult. 

Şi să nu uiţi a cere cu toată inima, în ceasul 
acela, ajutorul rugăciunilor Preasfintei şi Preacuratei 
Maici a lui Dumnezeu, şi grabnicul ei ajutor te va 
izbăvi şi va aduce peste sufletul tău mila ei şi 
îndurarea Preaputernicului Dumnezeu. Amin. 



OMUL CA IARBA, 
ZILELE LUI CA FLOAREA CÂMPULUI 



Ia să-mi spuneţi mie unde eraţi voi cu 100 de ani 
în urmă? Să-mi spuneţi acum repede! Să vedem. Dar 
unde o să fiţi peste 100 de ani? Ştiţi? 

Vedeţi că nu ştiţi nici unde eraţi, nici unde 
mergeţi? Ce-a spus Mântuitorul Apostolilor? Voi nu 
ştiţi de unde veniţi şi unde mergeţi. Eu ştiu de unde 
vin. Eu vin de la Tatăl şi merg la Tatăl. 

Deci băgaţi de seamă, noi suntem călători şi 
străini. Aţi văzut la Psaltire? Că nemernic sunt eu pe 
pământ şi străin ca şi toţi părinţii mei. 

Vezi că a răsărit soarele? Şi ştii că n-are încotro, 
merge la apus. Aşa şi noi: îndată ce-am răsărit prin 
naştere, mergem în fiecare clipă spre groapă. Ziua 
naşterii dă mâna, încă de la naştere, cu ziua morţii, 
că nu avem unde călători. Ne-am născut ca să 
murim. înţelegeţi? Lege veşnică pusă de Dumnezeu 
între oameni. 

Dacă noi în călătoria asta a noastră facem ceva 
bun, ne ducem la o bucurie şi la o fericire fără 
margini. Dacă în călătoria asta ne legăm cu lucrurile 
lumii şi facem rău şi murim nespovediţi şi în păcate, 
ne ducem la o muncă care n-are sfârşit. Dumnezeu 
ne-a adus în viaţă tocmai pentru asta, ca să avem 
când ne pregăti în puţina viaţă pe care o avem pe 
pământ. 

Ce ne rămâne de pe pământ? Bogăţia? Cinstea? 
Viaţa? Tinereţea? Bucuriile lumii? Ce este care nu-i 
vis şi umbră? 

Nu ştii că mai deunăzi erai un copilaş? Nu vezi 
un copilaş mic care acum a răsărit? Aţi auzit ce 
spune Scriptura? Omul ca iarba, zilele lui ca floarea 
câmpului, aşa va înflori. A răsărit o floricică; creşte 
floarea mai mare. Apoi gata, se mărită, se însoară, 
numai apare toamna pe cap, cum a apărut la mata şi 
la mine. A început a se înălbi barba, părul. Gata! 
Patru anotimpuri are viaţa noastră. Primăvara este 
copilăria; vara este tinereţea; toamna este bătrâneţea. 
Şi iarna gata; este sfârşitul aproape! 

Deci aşa în felul acesta, gândindu-ne noi că 
suntem trecători şi străini, în fiecare zi să facem ceva 
bun. Mântuitorul spune în Evanghelie: Nici pentru 
un pahar de apă rece dat în numele Domnului, nu-ţi 
vei pierde plata ta. 

Am să dau un pahar de apă rece; dar dacă pot să-i 
dau şi altceva, este şi mai bine. O bucăţică de pâine; 
dacă nu, un bănuţ; dacă nu, o mână de făină; dacă 
nu, un ou; dacă nu, ceva în fiecare zi să te înveţi să 
dai, că acolo nu ţi le mai fură nimeni. 

Şi ce facem rău şi ce facem bine, Ie trimitem 
înainte. Auzi ce spune Evanghelia? Faceţi-vă vouă 
comori unde furii nu le fură, şi rugina nu le strică, şi 
molia nu le roade; că unde va fi comoara voastră, 
acolo va fi şi inima voastră. 

Vezi când mergi la un drum departe? Poate ai să 
călătoreşti 100-200 de km, femeia îţi pune în rucsac 
de acasă cele ce-ţi trebuie de drum: „Măi, omule, 
ţi-am pus schimburi, poate transpiri; ţi-am pus 
mâncare, ţi-am pus un cuţit, ţi-am pus o sticlă de vin 
sau de apă; ţi-am pus o lanternă, ţi-am pus o 

lumânare, ţi-am pus un chibrit, ţi-am pus acolo să ai 
un ban de cheltuială! De toate ţi-am pus". 

Şi când stai la popas, ce găseşti în rucsac? Nu 
găseşti ce-ai pus? Mult, puţin. Poate ţi-ar mai trebui 
multe: „Măi, dar prost am fost! De ce n-am pus eu 
tot ce-mi trebuie de acasă? Aici n-am de unde să mai 
iau. Aici nu-i soţia, nu-i casa, nu-i averea, nu-i 
nimic". 

Aşa-i şi pe drumul cerului. Ai trimis o metanie 
cu lacrimă, ai trimis o rugăciune, o milostenie, o 
facere de bine, o răbdare cu mulţumită în boală în 
faţa lui Dumnezeu; ai trimis o spovedanie curată, ai 
trimis citirea unor cărţi sfinte. Ce-ai făcut tu pentru 
suflet, acolo le găseşti. 

„Măi, dar eu credeam că astea s-au uitat!" Nu se 

uită. Că de la botez avem doi îngeri. Avem un înger 
rău pe umărul stâng şi un înger al dreptăţii, de la 
ceata stăpâniilor, din cer pe umărul drept. Unul scrie 
cele bune; celălalt, cele rele. Nu numai ce-am făcut 
rău, ci şi ce-am gândit. El îţi dă gând rău şi dacă 
vede că-1 primeşti, scrie. „în ziua cutare, în ceasul 
cutare, a primit gândurile mele cele rele pe care i 
le-am dat eu". Şi el le scrie acolo. 

Când te duci la vămi, ai să întrebi: „Măi, de unde 
ştie ăsta?" Pentru că el are scris tot. Dosare, că ăsta-i 
contabil grozav. Scrie tot. Nu poţi zice nimic. Ai 
văzut Sfânta Teodora 6 când trecea prin vămi: „Mă 
minunam foarte când am ajuns la vama beţiei, că 
dracii îmi aduceau aminte de toate paharele de 



Vezi „Ne vorbeşte Părintele Cleopa", volumul 2, 
capitolul Drumul sufletului după moarte. 

rachiu şi de vin pe care le-am băut în viaţa mea. în 
ce zi, unde şi cu cine". 

Că dracii sunt putere nălucitoare. Te îndeamnă 
prin cumnaţi, cumetri, cuscri, nepoţi, veri. „Cumetre, 
dar n-ai băut cu mine? Nu ne-ai pus lăutari să ne 
cânte? Dar n-ai chiuit şi ai bătut din palme după ce 
te-ai îmbătat?" Dracii au scris tot. 

Ei, dacă am şti ce contabili avem cu noi! Vai de 
mine! Nu rămâne nimic nescris. Da, mamă. . . 



SFATURI DUHOVNICEŞTI 



Se mai pot pune la slujbe morţii care se ard la 
crematoriu? 

Dacă s-au pus fără voia lor la crematoriu, se pot 
pune la slujbe. Pentru că cei de pe front, când bătea 
artileria şi brandurile şi aviaţia la Cotul Donului, 
spuneau ofiţerii, în 20 de minute, dintr-un regiment 
de 4000 de oameni, au rămas 12 oameni. Dacă i-au 
ars cu foc şi s-au făcut scrum, ce-s vinovaţi ei? Poate 
ei au murit cu rugăciunea în gură. 

Iar dacă s-a cerut omul să-1 ducă la crematoriu, 
„Domnule, eu las testament să mă duceţi la 
crematoriu", acela s-a despărţit de Biserică şi de 
slujbele Bisericii, că n-a vrut să primească rânduiala 

Bisericii cu înmormântare. Pe acela nu-1 poţi pune la 
slujbele Bisericii. 

Ce se întâmplă dacă a murit omul Iară 
lumânare? 

Dacă moare omul fără lumânare nu-i nimica. 
Lumânarea este numai un simbol. Auzi ce spune 
Mântuitorul în Evanghelie, ca să arate care-i 
lumânarea noastră: Aşa să lumineze lumina voastră 
înaintea oamenilor - şi apoi arată care-i lumina - ca, 
văzând oamenii faptele cele bune ale voastre, să-L 
slăvească pe Tatăl vostru Care este în ceruri. 

Un om, creştin bun în sat la voi, care nu înjură, 
nu fură, nu fumează, duce viaţă curată cu soţia, 
posteşte toate sfintele posturi, lunea, miercurea şi 
vinerea; merge la biserică regulat, creşte copiii în 

frica Domnului, acela este o lumină pentru tot satul. 
„Măi, pe cutare nu l-ai văzut niciodată în crâşmă, nu 
l-ai auzit vreodată înjurând, l-ai văzut totdeauna la 
biserică, ai văzut copiii lui cum se închină, ai văzut 
că-i milostiv, ai văzut că posteşte sfintele posturi, 
merge la mărturisiri cât mai des, este o lumină 
pentru tot satul". Asta-i lumina. Faptele bune. 

Poţi să ai un milion de lumânări, nu-ţi ajută 
nimic la moarte. Cine le-a aprins lumânarea la cei 
care au murit pe front? Iată lumina: dacă au avut 
fapte bune, aceea-i lumina. 

Lumânarea este un simbol. Dacă o aprinzi este 
bine, dacă nu poţi, nu-i nimic. Faptele bune merg cu 
noi, nu lumânarea. 

Nu-i o primejdie dacă ai murit fără lumânare, 
este primejdie dacă ai murit nespovedit» neîmpăr- 
tăşit. Aceea este primejdia. 

Prea Cuvioase Părinte Cleopa, femeile care îşi 
retează părul, îşi fac părul Ia coafor, poartă 
pantaloni, îşi pun cercei, poartă brăţări, îşi fac 
unghiile la mâini şi la picioare, şi se machiază, 
calcă Sfintele Canoane? 

Măi băieţi, ăsta-i semn de necredinţă mai întâi. 
Când păgânii îşi făceau idolii, îi împodobeau. 

Bunăoară zeiţei Nemzida îi puneau un inel de 
aur în nas şi cercei de aur în urechi şi legau urechile 
de nas. Şi pe urmă îi puneau păr şi în păr îi puneau 
pene de vultur, îi puneau câte minunăţii; clopoţei îi 
puneau în haine, ca atunci când suflă vântul să sune 
clopoţeii. Toată împodobirea asta este închinare de 
idoli. Sunt obiceiuri ale închinătorilor de idoli, 
rămase de la romani. 

Noi, românii, ne tragem din două popoare 
păgâne: dacii şi romanii, şi toţi aveau aceste 
obiceiuri păgâne, cum aveau şi pe zeul "noroc" şi pe 
Baal şi pe Marnas, pe Neptun, pe Apolon, pe 
Serapid, pe Bacus, pe ceilalţi draci. Că spurcaţi erau 
dumnezeii lor, spurcate erau şi praznicele lor. Aşa 
că acesta-i obicei de la închinătorii de idoli, ca să se 
sluţească femeile, să pună toate bijuteriile pe 
trupurile lor. 

Au venit la mine săptămâna trecută patru artişti, 
doi din Iaşi şi doi din Bucureşti, trimişi de cineva. 
Eu n-am văzut de când sunt femei cu ochii vopsiţi cu 
creioane albastre, cu ochii albaştri, daţi cu creioane 
albastre; cu părul făcut vâlvoi, sprâncene făcute 
parcă erau cu căneală, nişte papuci cu călcâiul ca un 
fus. Vin la mine şi-mi spun: 

- Am auzit de dumneata. . . 

Când i-am văzut, eu atâta le-am spus: 

- Ştiţi ce se întâmplă cu voi? Voi mai aveţi un 
ceas şi muriţi. 

- Vai, părinte! Dar de ce? 

- Peste o oră sunteţi gata! Am eu un semn, că o 
să muriţi amândouă. 

-Vai, părinte! 

- Gata. Mai aveţi un ceas de trăit şi vă duceţi, cu 
unghiile roşii, cum sunteţi acum. 

- Cum e asta, părinte? 

- Cu ce sunteţi? 

- C-o maşină. 

- Gata. Vă răstoarnă maşina. Am semn că de azi 
nu mai trăiţi. Acuşi, acuşi. Cel mult două ceasuri. 
Dar v-aţi pregătit de moarte? 

- Nu, părinte. 

- Dacă vine moartea, nu râde şi moartea de voi? 
Tu eşti creştină? Ori eşti un drac, o momâie de pus 
în cânepă, de speriat vrăbiile, ce fel de om eşti? Cine 
eşti tu cu acestea aşa?. . . 

Am stat mult de vorbă cu ei. La urmă au dat 
pomelnice şi au zis: „Părinte, am să mă las de 
aiestea". Chiar aceea care era cu ochii spoiţi cu 
cerneală albastră şi cu sprâncenele făcute, drept 
mascaţi de la anul nou, zice: 

- Eu sunt actriţă. 

- Oricine ai fi tu. Dar vine moartea şi o să te 
întrebe de ce ai făcut treaba asta. Cine te-a învăţat 
lucrurile acestea diavoleşti? Evanghelia spune 
undeva să faci treburi de astea? 

Ce vreau să spun? Dumnezeu 1-a împodobit pe 
om cum a ştiut că-i mai frumos. Zice la Geneză: 
Iată, câte a făcut Dumnezeu, erau bune foarte. Dacă 
ar fi ştiut Dumnezeu că omului îi trebuie să-1 facă cu 
unghii roşii şi cu cercei în urechi, aşa îl făcea. Dacă 
ştia că trebuie să fumeze, îi făcea un hogeag în vârful 
capului ca să iasă fumul. 

Şi iaca, nu i-a făcut hogeag, că n-are nevoie să 
fumeze. Nu 1-a făcut pentru fumat. L-a făcut ca gura 
şi limba lui să slăvească pe Dumnezeu, nu să se 
umple de fum şi de putoare. 

Părinte, dar ce ne puteţi spune despre portul 
indecent care se poartă azi în lume şi de bărbaţii 
care îşi rad barba? 

Intrebaţi-le pe cele care se vopsesc şi pe cele 
care poartă fusta scurtă, dacă le-au văzut vreodată pe 
Maica Domnului sau pe sfintele mironosiţe cu fusta 
scurtă. Noi trebuie să urmăm Maicii Domnului. Aţi 

văzut dintre sfintele martire care sunt pe icoane vreo 
una cu fusta scurtă? Nu vedeţi că veşmintele sunt 
până în pământ la toţi sfinţii? Auziţi ce spune Sfanţul 
Apostol Pavel: Fiţi sfinţi, că sfânt sunt Eu, zice 
Domnul. 

Ai văzut vreodată pe Hristos bărbierit? Sau pe 
patriarhi sau pe prooroci i-ai văzut cu briciul în 
barbă? Dacă acuma lumea se bărbiereşte, acesta-i 
obicei luat mai mult de la romani. Dar dacii, 
strămoşii noştri, nu! Ei purtau uniformă, cu toate că 
erau păgâni. Şi ruşii purtau bărbi, slavii de altădată. 

Şi acestea sunt ceva. Dar noi să privim lucrurile 
tainice, care atacă mintea, inima şi sufletul omului. 
Creştinului îi stă bine să se cunoască şi din lucrurile 
dinafară, dar acestea sunt exterioare. însă Domnul nu 
cere de la noi numai exteriorul. Exteriorul este 
frunza, iar roadă este lucrarea cea dinlăuntru. 

S-a întâlnit odată Ava Alonie cu Ava Agaton: 
„Avo, de ce trebuie să ne grijim mai tare, de lucrarea 
cea dinafară sau de paza cea dinlăuntru?" Şi i-a zis: 
„Lucrarea cea dinafară, adică postul, milostenia, 
portul, barba, fusta, uniforma, vorba, sunt frunza. Şi 
Mântuitorul, în marţea cea mare, a blestemat smo- 
chinul acela în care a găsit numai frunze: De acum 
să nu se mai facă în tine roadă în veac". Era 
simbolul poporului evreiesc şi al fariseilor, care 
puneau bază numai pe cele dinafară. 

Apoi zice Ava Alonie: „Arătat este că toată 
osteneala noastră este pentru paza cea dinlăuntru. 
Pentru credinţa cea dreaptă în Dumnezeu, pentru 
smerenie, pentru dragoste, pentru înfrânare, pentru 
dreaptă socoteală şi celelalte fapte bune, care sunt 

roade ale dragostei". Roadă duhului este: dragostea, 
bunătatea, îndelunga răbdare, înfrânarea poftelor, 
facerea de bine, blândeţea, credinţa. 

Dar unui pom îi stă bine când are şi frunze şi 
roade. Atunci este complet. Dacă ai vedea un pom 
numai cu roade şi nici o frunză, nu te-ai mira unde-i 
podoaba? Este bine să aibă şi uniforma cea dinafară 
şi roadă dinlăuntru, ca să-1 vadă pe creştin asemenea 
unui pom care-i încărcat de roade, dar are şi frunze. 

Părinte, sunt unii care ascultă slujba la radio 
sau la televizor şi nu mai merg la biserică. Este 
bine? 

Cine te-a învăţat să stai la televizor în timpul 
Sfintei Liturghii? Sau să te culci pe pat şi să vezi 
Liturghia la televizor. Să crezi tu că aceea o ascultă 
Dumnezeu! La Liturghie trebuie să ai simţire, să vii 
în biserică, să asculţi cu urechile tale, să stai cu mare 
frică de Dumnezeu şi să plângi. 

Cum ai să plângi şi ai să te rogi, dacă tu asculţi 
slujba la televizor tolănit pe pernă? Aceea-i ascul- 
tare de slujbă? Aceea-i batjocură de cele sfinte! 

Toată fapta, zice Eclesiastul, toată fapta o va 
aduce Dumnezeu la judecată şi va răsplăti fiecăruia 
după faptele lui. 

Părinte Cleopa, am găsit în Filocalie că poţi 
să-ţi dai seama de starea duhovnicească în care te 
găseşti, după visuri. Cum vedeţi Sfinţia voastră? 

Care sunt visurile? Dacă te tulbură visurile 
păcătoase cu femei, să ştii că eşti pătimaş şi ai 
nevoie de rugăciune multă şi de înfrânare. 

Dacă te tulbură visurile mâniei şi ai spaimă mare 
prin visuri, să ştii că eşti biruit de mânie. 

Dacă vin visuri din partea raţională, pentru că îţi 
încurcă înţelegerea Scripturii şi-ţi dă credinţă 
strâmbă şi hulă şi nebunie şi eres şi uitare, să ştii că 
nu eşti lămurit în înţelepciune. 

Iată ce spune Sfanţul Maxim: „Când stăpânesc în 
suflet două virtuţi, dragostea şi înfrânarea, nici un 
vis nu poate să-1 înşele pe om. Dragostea ucide toate 
visurile care sunt din partea mânioasă şi raţională, şi 
înfrânarea ucide pe cele din partea poftitoare. Când 
se întâlnesc aceste două virtuţi în om, nici un vis nu-1 
mai poate înşela". 

Părinte, dacă superi pe fratele tău fără să vrei 
şi vezi că se necăjeşte şi îţi ceri iertare de la el, dar 
el rămâne cu mânie asupra ta, ce să faci? 

Tu fă-ţi datoria şi să zici: „Iartă-mă, frate, că am 
greşit!" Şi el, dacă nu te iartă, asupra lui rămâne 
păcatul. Tu ţi-ai cerut iertare, ţi-ai făcut datoria. Şi 
dacă nu te iartă, el răspunde, că nu mai poate zice 
«Tatăl nostru». 

Ai văzut ce spune în Pateric. Doi fraţi de-o 
mamă, călugări, veniţi la mănăstire, au trăit în pustie 
30-40 de ani şi nu s-au sfădit niciodată. Se duceau 
dracii la satana şi ziceau: „Sunt doi călugări şi au 
dragoste mare şi sinceritate şi iubire între ei şi nu 
putem să-i facem să se sfădească". Dar un drac mai 
mare zice: „Eu îi fac să se bată!" Era unul dintre 
aceia meşteri, că şi ei sunt şi proşti şi mai deştepţi - 
soldaţi, căpitani, generali, de tot felul. 

Când stăteau fraţii amândoi la rugăciune, liniştiţi 
în chilia lor, apare dracul. La unul s-a arătat 

porumbel şi la unul s-a arătat cioară. Cel care a văzut 
cioara, a zis: 

- Măi frate, uite o cioară! 

- Măi, dar tu nu vezi că-i porumbel? 

- Măi, dar tu eşti chior, nu vezi că-i cioară? De 
când erau ei nu vorbiseră aşa. 

- Tu eşti chior! Nu vezi că-i porumbel? Şi-i dă o 
palmă celuilalt. Atunci acela a zis: 

- Iartă- mă, frate! 

Când a zis „Iartă-mă", n-a mai văzut nici cioara, 
nici porumbelul. Era dracul! Atunci au cunoscut că 
sunt batjocoriţi. 

Şi degeaba i-a făcut să se bată, că au cerut iertare 
unul de la altul. Au cerut iertare şi tot ei au rămas 
mai mari decât dracul. Dracul niciodată nu zice 
„iartă-mă". 

Prea Cuvioase Părinte Cleopa, pentru cei ce 
au murit nespovediţi se mai poate face ceva? 

Care au murit nespovediţi şi neîmpărtăşiţi toată 
viaţa, nu mai au legătură cu Biserica. în fundul 
fundului iadului se duc. Dacă vezi că au murit 
necununaţi, care au trăit necununaţi, sau cei ce mor 
nespovediţi şi neîmpărtăşiţi de ani de zile, nu mai 
poţi să te rogi pentru ei. Dacă au trăit în prcacurvie 
nu poţi să-i uneşti cu Biserica! 

Dar ştiţi cum îi mai poţi ajuta? Cu un pomelnic 
sobornicesc. Biserica noastră, aşa a rămas cu tradiţia 
de la apostoli, se roagă în două feluri: soborniceşte şi 
nominal. Aţi văzut preotul, când începe după 
„liturghia celor chemaţi"? ...Să le descopere lor 
Evanghelia dreptăţii. ...Să-i unească pe dânşii cu 
Sfânta sa sobornicească şi apostolească Biserică... 

Pentru cine se roagă atunci Biserica? Pomeneşte 
pe cineva? Se roagă pentru evrei, pentru turci, pentru 
chinezi, pentru toate popoarele lumii, să le descopere 
Dumnezeu Evanghelia dreptăţii. 

în felul acesta se face, am găsit scris, pentru cei 
care mor nespovediţi de multă vreme sau în păcate 
de moarte. Dacă ştii ce preot 1-a botezat, şi-i mort, 
pui preotul acela; şi ce preot 1-a cununat, dacă a fost 
căsătorit, dacă-i mort; şi naşii lui de botez; rudeniile 
spirituale. îi pui pe aceia, fără să-i pui numele la 
acesta, şi zici: «şi cu tot neamul lor cel adormit». 
Aici intră şi el, că este botezat şi este fiu 
duhovnicesc al lor. 

Aşa se poate face pomelnic pentru acei ce trăiesc 
toată viaţa necununaţi, nespovediţi, neîmpărtăşiţi sau 
în alte păcate grele. Putem să-i punem pe aceştia, dar 
fără nume, soborniceşte. 

Dumnezeu poate să-i miluiască şi pe diavoli? 

îngerii răi au căzut fără trup şi ce este pentru om 
moartea, aceea este pentru îngeri căderea. îngerii 
după cădere nu se mai pot întoarce, iar omului din 
cauza trupului i s-a dat pocăinţă până la moarte, până 
la ultima suflare. Dacă se pocăieşte, îl primeşte 
Dumnezeu şi poate să-1 facă din om asemenea cu 
dracii, înger şi Dumnezeu după dar, să-1 ridice în cer. 

Căci pentru neputinţa trupului S-a răstignit 
Dumnezeu şi a venit şi S-a îmbrăcat în trup, ca să 
ridice firea noastră, nu până la îngeri, nu până la 
heruvimi, ci până la dreapta Tatălui. Pe scaunul 
dumnezeirii stă firea omenească, acolo unde este 
Iisus Hristos. 

Aceasta este în ciuda satanei. Căci ce a zis 
Dumnezeu? L-ai scos pe om din rai? Am să 
îndumnezeiesc firea omenească şi am s-o ridic în cer 
şi am să Mă îmbrac în firea lui şi am să stau pe scaun 
cu Tatăl şi ai să vezi floarea aceasta pe care ai 
stricat-o în rai şi ai corupt-o, că stă pe tronul 
dumnezeirii. Acesta-i lucrul Iui Dumnezeu şi 
răzbunarea Lui pentru pizma satanei. 

Părinte, cum trebuie judecată o faptă? 

Sfanţul Maxim spune: „Este feciorie şi rugăciune 
şi milostenie şi ascultare şi înfrânare care sunt 
urâciune înaintea lui Dumnezeu, când acestea nu se 
fac după voia Lui". 

Pavel Apostolul ne-a spus: Ori de mâncaţi, ori 
de beţi, ori altceva de faceţi, să fie spre slava lui 
Dumnezeu. Dumnezeu nu se uită la ceea ce facem 
noi. Fapta bună are trup, are şi suflet. Trupul faptei 
bune este să postesc, să mă rog, să fac metanii, să fac 
milostenii, să mă mărturisesc, să sfătuiesc. Acestea 
sunt trupul numai. Iar sufletul faptei bune este scopul 
cu care fac eu fapta bună. 

Sfântul Ioan Scărarul spune: „Ia seama, că 
scopul este întreit. Unul îl laudă pe altul, ca să 
câştige ceva de la dânsul; ori bani ori altceva. Altul 
se face prieten cu cineva, că-i dă bani. S-a făcut 
prieten pentru bani. Se poartă cu linguşire şi îl laudă, 
ca să capete parale. Altul are prietenie cu o femeie, o 
fată pe care o iubeşte cu iubire de patimă, trupească. 
Toate acestea sunt scopuri drăceşti, ale iubirii de 
trup, ale iubirii de slavă şi ale iubirii de bani. Ai 
văzut scopuri drăceşti? Şi dacă fapta ai facut-o cu 
scopul acesta, ea trece totdeauna de partea scopului. 

Se face una cu el. Se face urâciune înaintea lui 
Dumnezeu, că nu-i spre slava Lui. Ci este cu scopul 
de a dobândi, ori fata aceea pe care o iubeşte cu 
patimă, ori banii, ori lauda de la oameni. 

Când se face fapta bună cu scopuri de acestea, 
este urâciune la Dumnezeu. Că a pierdut omul tot, 
din cauză că le face cu alt scop. Nu cu scopul de a 
plăcea lui Dumnezeu şi a i se ierta păcatele, ca să se 
mântuiască. Deci, întru toate trebuie ispitit scopul! 

Părinte, de ce Ie-a spus Mântuitorul că: 
Despre ziua şi ceasul acela (când o să vie sfârşitul) 
nimeni nu ştie, nici îngerii din ceruri, nici Fiul, ci 
numai Tatăl? Se putea să nu ştie Fiul, dacă este de 
o fiinţă cu Tatăl? 

Dacă proorocii au avut atâta înţelepciune 
duhovnicească în trup şi au ştiut viitorul, cum nu 
putea Hristos să ştie sfârşitul lumii? Iată ce spune 
Sfântul Andrei şi dumnezeiescul Maxim Mărturisi- 
torul în privinţa neştiinţei Fiului despre sfârşitul 
lumii: „Că nici Fiul nu ştie, luat după firea 
omenească, adică după firea simplă, aşa cum o 
purtăm noi, fără Duhul Sfânt şi fără sufletul Lui cel 
îndumnezeit". Cum nu ştim nici noi ce are să fie 
mâine, aşa nu ştie nici Hristos ca om. 

Şi altă pricină pentru care a zis Hristos că nu ştie 
nici Fiul, a fost aceasta: Antihrist când va veni, se va 
da pe sine că este Fiul lui Dumnezeu şi oamenii vor 
zice: „Iată vine sfârşitul, că nu plouă, că-s necazuri, 
că-s chinuri". Şi atunci cei credincioşi să nu se lase 
înşelaţi de Antihrist, care va zice că el este Fiul lui 
Dumnezeu şi că el ştie de sfârşitul lumii, ci să zică: 

„Noi ştim din dumnezeiasca Scriptură că despre 
sfârşitul lumii nici Fiul nu ştie, şi tu de unde ştii?" 
Aşa zice Sfanţul Andrei. Adică de aceea a zis Fiul că 
nu ştie, nu pentru că nu ştia, că nu se putea să nu 
ştie, dacă El însuşi este înţelepciunea şi Cuvântul lui 
Dumnezeu. 

Dar, fraţii mei, gândindu-ne la sfârşitul lumii, să 
ne gândim la sfârşitul nostru. N-avem treabă când 
are să fie sfârşitul lumii. Poate are să fie peste 100 de 
ani, poate peste 1000. Când o vrea Dumnezeu. Noi 
să ne gândim la sfârşitul nostru. Sfârşitul meu e 
sfârşitul lumii. Dacă eu mor peste un ceas, ce-mi 
pasă mie, sau ce mă priveşte că lumea va mai trăi. 
Dacă eu mă duc la groapă mâine, pentru mine lumea 
s-a terminat şi eu mă duc în lumea cea veşnică. Cu 
ce mă duc? Cu ce am pus în traistă! Când porneşti la 
drum, ţi-ai pus merinde de acasă, ţi-ai pus ceapă, 
ţi-ai pus cozonac, ţi-ai pus sticlă cu vin, ţi-ai pus 
încălţări, ţi-ai pus brâu, ţi-ai pus căciulă, ţi-ai pus 
bundiţă de frig. Toate ţi le-ai pus în traistă. Când stai 
la popas, ce scoţi din traistă? Ce-ai pus! Nu? Aceea 
şi găseşti. 

Vom găsi un pahar de apă dat în numele 
Domnului, o vorbă bună, o milostenie făcută. Dacă 
am ajutat pe fratele nostru, dacă ne-am rugat pentru 
cei ce ne-au necăjit să le facă Dumnezeu bine, nu 
rău; dacă n-am pomenit numele diavolului, dacă 
ne-am rugat, dacă am postit, dacă am privegheat, 
dacă am citit dumnezeieştile Scripturi, dacă am 
ajutat pe cel necăjit, pe cel sărman, dacă am îmbrăcat 
pe cel gol, dacă am primit pe cel străin. Toate le vom 
găsi dacă le-am pus în traistă, pe drumul cel veşnic. 

De la naştere la mormânt - zice un filozof grec - 
este o clipă. Cel ce a văzut naştere, vede şi groapa, 
negreşit. Ne-am născut, trebuie să murim în chip 
sigur. Pornim de la naştere şi numai până la groapă 
ajungem. De aceasta suntem siguri. A răsărit soarele, 
merge la amiază, merge la apus, aceasta este viaţa 
noastră. Am răsărit în naştere. înaintăm negreşit şi 
asfinţim în moarte. Aceasta să ne fie pururea în 
minte. Toţi murim, cum zice Isus Sirah. Toţi murim, 
dar avem un drum la mijloc, nu ştim cât. 

De aceea Hristos a spus: Luaţi aminte, prive- 
gheaţi şi vă rugaţi, că nu ştiţi când va fi acea vreme! 
Eu ştiu că am să mor, dar nu ştiu când. Acesta-i 
lucru înfricoşat. Poate acum, poate peste un ceas, şi 
ce am să iau cu mine? îngerul păzitor care m-a 
îndemnat să fac bine şi faptele mele bune sau rele, 
acelea merg cu mine şi prin vămi şi la Hristos şi l.-i 
judecată. Deci, fraţii mei, sunteţi un grup de oameni, 
nu ştiu de unde aţi apărut. Hotărât, îngerul vostru v-a 
adus aici. Aţi auzit o predică. Am voit să vă spun şi 
eu ceva, să spuneţi şi la alţii. Fericit şi de trei ori 
fericit este creştinul acela care în fiecare ceas şi în 
fiecare zi pune ceva în traistă pentru veacul viitor. 
Cele ce le pune sunt faptele lui cele bune. 

Când vom călători, când vom merge la vămi, 
când vor veni dracii să spună cuvintele şi lucrurile şi 
gândurile noastre, să putem arăta şi noi: da, am făcut 
rău, dar m-am spovedit la duhovnic. Cine se 
spovedeşte la duhovnic. Duhul Sfânt şterge de la el 
tot ce a făcut. Să arătăm la judecată: da, am făcut 
rău, dar am făcut şi milostenie, am făcut şi metanie, 
am ţinut şi post, m-am spovedit, am făcut milă cu cel 

sărac, am ajutat, am vorbit de bine, am iertat pe cel 
ce mi-a greşit. Să le arătăm şi noi acestea ca să se 
pună în cumpănă cele bune şi cele rele. 

Astfel, de trei ori fericit va fi sufletul acela care 
se pregăteşte pentru drumul cerului. Ce spune 
Hristos? Impacă-te cu pârăşul tău cât eşti pe cale. 
Care este pârâşul? Conştiinţa noastră. Nu vezi? Dacă 
ai făcut un lucru mic, dacă ai greşit cu cuvântul, 
conştiinţa te mustră. De ce ai zis rău de altul? Dacă 
ai bătut, dacă ai minţit, dacă ai furat, dacă ai 
blestemat, dacă ai luat lucrul altuia, în orice te 
mustră conştiinţa. Conştiinţa îţi spune tot ce-ai făcut. 

Conştiinţa este glasul lui Dumnezeu în om. 
Acesta este pârâşul. El ne pârăşte de pe acum şi dacă 
ne împăcăm cu el, este bine. Iar împăcându-ne cu 
pârâşul acesta, ne împăcăm cu Dumnezeu, că-i 
glasul Lui. Şi cu el ne putem împăca dacă ne 
spovedim, dacă ne pare rău pentru cele ce am făcut 
şi ne hotărâm să facem fapte bune şi să Ie punem în 
locul celor rele de mai înainte. Aşa ne împăcăm cu 
pârâşul. Zice Scriptura: Jmpacă-te cu pârâşul tău cât 
eşti pe cale". O cale este viaţa de acum. Viaţa de aici 
se numeşte cale pentru că într-una călătorim pe ea. 
Milioane de milioane de oameni călătorim pe ea de 
la naştere la groapă. Ce spune Duhul Sfânt în 
catisma a şaptesprezecea? Fericiţi cei fără prihană 
în cale, care umblă în legea Domnului 

Auziţi pe cine-i fericeşte Duhul Sfanţ: pe cei ce 
în această cale, adică de la naştere până la moarte, 
sunt fără prihană, adică fără păcate, pe cei ce 
călătoresc în calea Domnului. Fericit bărbatul care 
se teme de Domnul; întru poruncile Lui va voi 



foarte. Cel ce se teme de Dumnezeu în calea vieţii 
acesteia, se teme să gândească rău şi să vorbească 
rău şi să facă rău mai departe. Cel ce are frică de 
Dumnezeu, are toată înţelepciunea. Căci spune 
Solomon: Frica Domnului este înţelepciune. David o 
numeşte începutul înţelepciunii. Iar Isus Sirah zice: 
Frica Domnului, mai presus de toată înţelepciunea a 

covârşit. 

Omul care se teme de Dumnezeu este mai presus 
decât toţi înţelepţii veacului. Dar Sfântul Ioan Gură 
de Aur zice: „Du-te, omule, la mormânt, stai acolo şi 
cugetă la cel ce a murit. Că mâine să ştii că te vei 
face ca el". La mormintele din cimitir vei învăţa mai 
mult decât toate şcolile filozofilor din lume. Cel mai 
înţelept om din lume este cel care cugetă la moarte. 

Dar de ce? Căci spune Isus Sirah: Fiule, adu-fi 

aminte de cele mai de pe urmă ale tale şi în veac nu 
vei greşi. 

Dacă cugetăm că vom muri, sigur că ne 
măsurăm cuvintele, gândurile şi faptele noastre şi nu 
avem nevoie de frica oamenilor. Ştim că Dumnezeu 
este pretutindeni şi ştie şi gândurile noastre, şi de 
frica Lui noi facem fapta bună. De trei ori fericiţi 
sunt aceia care în viaţa aceasta scurtă se îngrijesc de 
suflet şi se împacă cu Dumnezeu. 

A trăit Adam 930 de ani şi la moartea lui 1-a 
întrebat îngerul: „Adame, cum ţi s-a părut viaţa?" 
„Aşa, Doamne, cum ai intra pe o uşă şi ai ieşi pe 
alta". Şaptezeci de ani ai noştri ca pânza unui 
păianjen s-au socotit, căci ce este oare mai slab ca 
pânza păianjenului? Zilele anilor noştri şaptezeci de 
ani; iar de vor fi în putere optzeci de ani, şi ce este 

mai mult decât aceştia, osteneală şi durere. Aţi auzit 
aceasta în Psaltire. Viaţa noastră trece în foarte 
scurtă vreme. Drumul nostru este foarte scurt. 

Deci, de trei ori sunt fericiţi cei care în calea 
aceasta scurtă îşi strâng merinde pentru drumul spre 
cer. Amin. 

